
Situat în partea de nord-vest a țării, 
teritoriul JUDEŢULUI SĂLAJ se supra- 
pune zonei cunoscute în literatura geo- 
grafică sub denumirea de Platforma Some- 
șană. 


Munţii sînt reprezentaţi numai prin zonele 
nordice ale Carpaţilor Occidentali, iar 
luncile largi ale Someșului, Crasnsi și 
Barcăului creează zone largi. Viaţa eco- 
nomică, cu toate aspectele ei, reflectă în 
mare parte aceste forme de relief. 


Aspectele fizice ale județului — relieful, 
clima, reţeaua hidrografică, solurile, vege- 
tația, fauna, resursele naturale — și cele 
economico-sociale — așezările, populaţia, in- 
dustria agricultura — au fost în atenția 
colectivului de autori, care a căutat să 
ilustreze ceea ce este mai important și 
mai reprezentativ pentru județ. 

PREFAŢĂ 


Parte integrantă a României socialiste, judeţul Sălaj se 
înscrie îm peisajul socialismului de astăzi ca o unitate administra- 
tivă viabilă, în plină dezvoltare economică, edilitară și social- 
culturală. 

Sub conducerea permanentă a Partidului Comunist Român, 
Sălajul zilelor noastre străbate drumul unor mari şi adânci pre- 
faceri, fără egal în istoria seculară a acestor meleaguri. 

Urmare firească a vastului program de investiţii şi a spri- 
jimului acordat de către partid şi de stat, deavoltarea economică 
a judeţului, în cei trei ani de existenţă, este ilustrată prin apariţia 
unor noi obiective industriale și extinderea celor existente și 
prin modernizarea agriculturii. 

Întreprinderile industriale nou create sau în construcție — 
Fabrica de produse ceramice, Fabrica de robineţi, Uzina de armă- 
turi industriale, Pilatura de bumbac, Complexul de valorificare 
şi prelucrare a legumelor și fructelor, Distileria de rachiuri natu- 
rale, Întreprinderea de industrie locală „„Sălăjana” ete. —, pre- 
cum și cele în perspectivă — Fabrica de conductori emailaţi, 
Pabrica de- mobilă, Fabrica de materiale izolatoare, o secţie de 
fitinguri şi altele — tind să încadreze cât mai armonios județul 
pe coordonatele industriale ale ţării. 


__ Ritmul accelerat de dezvoltare a industriei va determina 
în noul cincinal creșterea valorii producţiei industriale de 2,5 
ori faţă de cincinalul trecut. 


Agricultura socialistă (în proporţie de peste 96%), cu cele 
99 de cooperative agricole de producţie, o întreprindere agricolă 
de stat și o întreprindere de mecanizare a agriculturii cu 16 
S.M.A., a cunoscut şi ea un ritm susţinut de dezvoltare, orientîn- 
du-se, în ultimii ani, spre ramuri de mare productivitate cum 
sînt zootehnia, pomicultura, plantele tehnice etc. 

Realizările din agricultură sînt consecința întăririi bazei 
tehmico-materiale, a mecanizării complexe a lucrărilor agricole, 

a extinderii suprafeţelor ocupate cu livezi şi a celor amenajate 
pentru irigaţii, a combaterii eroziunii solului și a creşterii efec- 
tivelor de animale. 

Pentru aplicarea măsurilor menite să accelereze ritmul de 
dezvoltare a forțelor de producţie din agricultură și, în același 
timp, să îmbunătăţească organizarea, planificarea şi conducerea 
agriculturii au fost constituite în județul nostru 16 consilii, 
intercooperatiste de cooperare și specializare, prin care se asi- 
gură unirea în comun a forţelor mai multor cooperative, folosirea 
rațională a pământului, a fondurilor de investiţii, a mijloace- 
lor mecanice, a specialiştilor, a forţei de muncă pentru creşterea 
continuă a producţiei, a avutului obștesc şi a veniturilor coope- 
ratorilor. 

Prin sporirea şi diversificarea bazei tehnico-materiale, zona- 
rea culturilor și specializarea producţiei agricole în raport cu 
condiţiile pedoclimatice și cerinţele economiei, prin intensifica- 
rea lucrărilor de chimizare şi de îmbunătăţiri funciare agriculturii 
Sălajului îi se deschid frumoase perspective. 

În judeţul Sălaj pulsează o viaţă spirituală specifică epocii 
socialismului. Școala de 10 ani a fost generalizată, iar în pre- 
zeni rețeaua de învăţământ cuprinde 203 unităţi preșcolare, 107 
de școli generale, 9 licee teoretice, 3 licee de specialitate, un liceu 
pedagogic şi 3 şcoli profesionale, astfel că fiecare al cincilea cetă- 
jean al Sălajului învaţă. 

Personalitatea cultural-artistică a judeţului este întregită 
de 179 de cămine culturale, 193 de biblioteci, 145 de cinemato- 
grafe, 7 filiale ale societăţilor de științe, două cenacluri literare, 
Muzeul de istorie şi ziarul ,,Năzuinţa”. 

În ceea ce priveşte îmbunătăţirea condiţiilor materiale, spi- 
rituale și de ocrotire a sănătăţii, realizările sînt de asemenea 
remarcabile. Darea în funcţiune la finele anului 1970 a conduc- 
lei de apă Jibou-—Zălau asigură alimentarea cu apă a celor 
două orașe şi extinderea reţelei de distribuire a apei. Noul sediu 
_P.D.I.R. și centrala telefonică automată din Zălau facilitează 

prestările de servicii. Pentru buna deservire a populaţiei, în 
cartierele noi din oraşe, la care numai în 1971 li s-au adăugat 
780 de apartamente, au fost construite două complexe de deser- 
vire şi noi unităţi comerciale. La sate, zeci și sute de familii 

de țărani și-au construii case noi. La lăcașurile de cultură ridi- 
cate în cincinalul precedent se alătură noul local al Casei de 
cultură a sindicatelor, aflat în construcţie la Zălau. În dome- 
niul ocrotirii sănătăţii s-au alocat peste 53 milioane lei în 1970, 
din care s-au construit dispensarul dublu din Zălau, secția de 
chirurgie a spitalului din Cehu Silvaniei, precum și numeroase 
dispensare comunale. Reţeaua de ocrotire a sănătăţii dispune 
astăzi de un număr însemnat de medici și cadre sanitare cu pregă- 
tire medie. 

Numeroasele monumente istorice și de arhitectură, elementele 
etnografice și folclorice cu specific local, care întruchipează 
sensibilitatea şi aspiraţiile sălăjenilor către util și frumos, între- 
gesc personalitatea economică și socială a judeţului. 

Marile transformări din viaţa materială și spirituală au 
determinat schimbări în conștiința oamenilor. 

Plini de optimism în faţa minumnatelor perspective ce li se 
deschid, însufleţiţi de obiectivele noului cincinal, stabilite în 
lumina documentelor celui de al X-lea Congres al partidului, 
muncitorii, țăranii și intelectualii, “indiferent de naţionalitate, 
înfrățiți în muncă, depun eforturi susținute pentru realizarea 
mărețului plan de dezvoltare multilaterală a judeţului. 


LAUREAN TULAI 


prim-secretar al Comitetului 
județean Sălaj al P.C.R, 
președintele Consiliului popular județean 

CADRUL GEOGRAFIC 
ȘI ISTORIC 


Judeţul Sălaj se desfăşoară pe 3 850 km?, deţinînd 1,6% 
din suprafaţa ţării. Include în limitele sale 4 oraşe, 8 localităţi 
componente şi, asimilate orașelor, 54 de comune și 281 de 
sate (din care 8 aparțin orașelor). 

Este situat în partea de nord-vest a țării şi se suprapune 
în cea mai mare parte zonei de legătură dintre Carpaţii Orien- 
tali şi Munţii Apuseni, cunoscută în literatura geografică sub 
denumirea de „Platforma Someșană””. Se învecinează cu patru 
judeţe (Cluj, Maramureș, Satu Mare și Bihor), cu fiecare dintre 
ele avînd căi de comunicaţie directe, feroviare şi rutiere, prin 
intermediul cărora îşi asigură legături economice, culturale etc. 

Sub aspect geografic, general, Sălajul este un județ de 
deal. Munţii ocupă un spațiu restriîns în partea de sud-vest, 
fiind reprezentați prin cele două apofize nordice ale Munţilor 
Apuseni: munții Meseșului şi ai Plopișului. Luncile largi ale 
Someșului, Crasnei și Barcăului reprezintă singurele zone mai 
joase şi mai netede de relief, foarte solicitate atît pentru aşe- 
zări şi căi de comunicaţie, cît și pentru diverse categorii de 
culturi. 

Formelor de relief menţionate le corespund şi celelalte 
elemente ale peisajului. Astfel, în regiunea de munte, clima 
este mai rece (temperatura medie anuală între 5 și 8*C) şi mai 
umedă (precipitații cuprinse între 800 şi 900 mm); solurile 
dominante sînt cele podzolice, dezvoltate sub o vegetaţie lem- 
noasă, alcătuită din făgete, făgeto-gorunete şi alte esențe, sau 
ierboasă, rezultată în urma defrișărilor. 

Relieful cu suprafeţe plane sau larg ondulate (cu deosebire 
în Munţii Plopişului) şi altitudinile modeste (în general sub 

800 m) au permis umanizarea destul de intensă, chiar şi a 
spaţiilor montane. 

Datorită tectonicii şi litologiei mai variate regiunea coli- 
nară este mai extinsă şi mai complexă ca relief. Variaţiile de 
detaliu ale reliefului se concretizează prin diferențieri sensibile 
în peisaj atît între teritoriile situate de o parte și de alta a 
Culmii Meseșului, cît şi între depresiunile colinare și dealurile 
care alcătuiesc platforma propriu-zisă. Spre deosebire de Plat- 
forma Someşană sudică și nordică, spaţiul corespunzător Plat- 
formei Sălăjene are un climat mai atenuat (temperaturi medii 
anuale între 8 şi 9*C0 şi peste 90) şi mai umed (precipitaţii 
peste 700 mm); soluri mai puternic gleizate; extensiunea 
mai mare a terenurilor agricole rezultate prin defrișarea păduri- 
lor de gorun şi stejar; aşezări mari, în serie, şi o densitate 
medie mai ridicată a populaţiei (80—100 loc./km 2). 

Depresiunile, la rîndul lor, se caracterizează prin tempera- 
turi medii anuale ridicate (între 8 şi 90 şi peste 90); inver- 
siuni termice, mai frecvente iarna ; recipitaţii relativ scăzute 
(circa 700 mm); soluri brune (dezvoltate pe locul fostelor 
păduri de gorun și stejar) şi lăcovişti ; pajiști derivate, terenuri 
agricole extinse şi păduri insulare de stejărete în amestec cu 
alte foioase; sate mari şi densitate crescută a populaţiei; dru- 
muri vechi şi foarte frecventate. 

Spre deosebire de acestea, dealurile înalte au un climat 
mai rece şi mai umed (temperaturi medii anuale peste 8“C, 
precipitații peste 700 mm) ; solurile prezintă o mai mare varie- 
tate, în funcţie de roca-mamă; pădurile au o mai mare răspîn- 
dire, fiind reprezentate prin făgeto-gorunete, gorunete pure 
şi alte specii de foioase ; populaţia și aşezările sînt mai reduse ; 
căile de comunicaţie mai anevoioase. 

Posibilităţile de dezvoltare în viitor sînt legate de resursele 
proprii, unele de importanţă majoră (cărbuni, lemn, păşuni 
naturale etc.), precum şi de folosirea mai judicioasă a forței 
de muncă. 


Scurt istoric al judeţului. Istoria Sălajului atestă statornici- 
rea omului pe aceste meleaguri încă din cele mai vechi tim- 
8 puri. Cercetările arheologice au scos la iveală documente ce 

vorbesc despre existența unor aşezări încă din neolitic (Buciumi, 
Borla, Răstolţul Mare, Şamşud, Ratin), din epoca bronzului 
(Românași, Meseşenii de Sus, Derşida, Aluniș), ca şi din prima 
epocă a fierului (Bozna). 

Prezenţa dacilor ,,...cei mai viteji dintre traci”, cum îi 

numea Herodot, este atestată pretutindeni în cuprinsul Săla- 
jului (Moigrad, Stirciu, Romita, Șimleu Silvaniei). 
: În timpul ocupaţiei romane, granița dintre imperiu şi 
triburile dacilor liberi din nord se întindea de la valea Someşu- 
lui, pe sub culmile Munţilor Meseș, pînă în valea Crişului Repede. 
Astfel, flancul nord-vestic al imperiului devine o puternică 
linie de apărare, presărată cu numeroase castre — Buciumi, 
Românaşi, Romita, Moigrad şi Tihău —, adevărate bastioane 
defensive unite prin posturi de supraveghere. 


Între Napoca şi Porolissum, de-a lungul drumului imperial, 
s-au dezvoltat o serie de aşezări, care, pe lingă funcţia militară, 
aveau şi un rol economic, administrativ sau vamal fiscal. 

După anul 124, Porolissum (Moigrad), inițial dacic, devine 
capitala Daciei Porolissensis. Toate cercetările arheologice 
arată că așezărilor daco-romane le-au precedat vechi vetre de 
aşezări dacice. 

O dată cu retragerea autorităţilor romane, teritoriul Săla- 
jului devine o punte de trecere pentru popoarele migratoare 
(goții, hunii, gepizii, longobarzii şi slavii). Mărturie acestor 
perioade ne stau cele două tezaure getice de la Șimleu Silva- 
niei — unul aflat în colecția Muzeului din Viena, iar celălalt în 
Muzeul naţional maghiar din Budapesta —, ca și cunoscutele 
necropole tumulare de la Cizer și Nuștfalău. 

Astfel, procesul de formare a poporului şi a limbii române 
începe din perioada stăpînirii romane, continuîndu-se şi în 
timpul năvălirilor popoarelor migratoare. 

Cronicile bizantine şi Cronica Hungarorum al ui Anonymus 
fac primele menţiuni despre românii din aceste locuri, despre 
formele lor de organizare (voivodatele lui Gelu şi Menumorut), 
ca şi prima atestare a Zălaului (Ziloc). 

Epoca feudală a însemnat pentru Sălaj o perioadă de îră- 
miîntări ce au afectat din plin viaţa socială, economică și poli- 9 

tică. Răscoalele ţărăneşti din 1344 şi 1376 au culminat cu cea 
de la Bobilna (1437), care a avut cîţiva conducători de seamă 
din satele sălăjene (Ilie cel Mare din Almaş, Pavel cel Mare 
din Voievodeni şi Gal din Chendrea). 

_ Începutul secolului al XVII-lea este marcat de prezența 
lui Mihai Viteazul în Sălaj, care după strălucita victorie de la 
Guruslău (3 august 1601), trece prin Zălau şi Poarta Meseșu- 
lui în urmărirea armatelor lui Sigismund Bathori. 

De istoria Sălajului se leagă şi figura luminoasă a lui Horea, 
care, împreună cu ortacii săi, a construit cu migală şi meşte- 
şug monumentala biserică de lemn din Cizer (1733), aflată azi 
la Muzeul etnografic al Transilvaniei din Cluj, secția în aer liber. 

Marile evenimente de la 1848 cuprind şi teritoriul Sălaju- 
lui. În această perioadă se conturează figurile eminenţilor 
cărturari Simion Bărnuţiu și Alexandru Papiu Ilarian, neîn- 
fricaţi luptători pentru dreptate socială şi națională (fig. 1). 

Răscoala din 1907 are, de asemenea, un puternic ecou în 
satele din Transilvania, iar în Sălaj se lansează un „apel” 
de alianță cu ţăranii răsculați. 

Năzuinţa de veacuri a poporului nostru, realizată pentru 
o scurtă perioadă de Mihai Viteazul, unirea tuturor românilor 
într-un stat unitar național român, s-a realizat pentru tot- 
deauna la 1 decembrie 1918. Peste 100 de sălăjeni participă 
ca delegaţi la Adunarea de la Alba Iulia. 

Realizarea acestui deziderat n-a rezolvat pe deplin pro- 
blemele sociale ale epocii. Despotismul regimului burghezo- 
moşieresc a generat puternice frămiîntări sociale, concretizate 
prin organizarea a numeroase adunări și mitinguri, în care se 
cereau majorarea salariilor, dreptul la adunare şi alte reven- 
dicări de ordin politic şi economic. 

O dată cu preluarea conducerii luptelor și acţiunilor de 
către organizaţiile P.C.R. existente în Sălaj, aceste manifes- 
tări primesc o nouă orientare. Ele se vor intensifica şi mai 
mult după dictatul de la Viena (30 august 1940), cînd odiosul 
act zguduie pentru o perioadă scurtă întreaga Românie, căreia 


i se răpește Ardealul de nord, deci şi teritoriul Sălajului. Ur- 


mează o epocă de pribegii ale românilor din aceste părți, dato- 
rită atrocităților regimului maghiar hortist, de natură fascistă. 

Fig. 1.— Bustul lui Simion Bărnuţiu din Zălau (foto A. G65bl). 


Evoluţia limitelor judeţului. Prima formă de organizare 
statală din care a făcut parte Sălajul a fost statul dac. După 
cucerirea acestuia de către romani, peste teritoriul actualului 11 

judeţ trecea granița dintre Dacia romană şi regiunea dacilor 
liberi de dincolo de Someş. Administrată după legile romane, 
Dacia era împărţită în mai multe provincii. Aşa ajunge vesti- 
tul Porolissum (Moigrad) capitală a Daciei Porolissensis. 

După retragerea autorităților romane, o dată cu perioada 
popoarelor migratoare, populaţia băștinașă se organizează în 
obşti. 

) În cronica Gesta Hungarorum sînt menţionate primele 
formaţiuni statale româneşti în care erau incluse şi teritoriile 
Sălajului, voievodatul lui Gelu şi a lui Menumorut. 

Încă din secolul al XIII-lea este semnalată existenţa unui 
comitat al Sălajului, fără însă a i se cunoaşte precis limitele. 

Începînd din secolul al X-lea sînt amintite comitatele 
Crasnei și al Solnocului, care în anul 1876 vor alcătui comita- 
tul Sălajului cu capitala la Zălau. Acesta cuprindea 27 de 
comune din comitatul Dăbica şi două comune din comitatul 
Cojocna. | 

După unirea Transilvaniei cu România se impunea o 
nouă împărţire administrativă. Proiectul comisiunii județelor 
din 1921 prevedea două variante: în prima formă judeţul 
Sălaj urma să fie alcătuit din vechiul comitat (cu excepţia a 
34 de sate din ținutul Codrului, care să treacă la judeţul Satu 
Mare, şi 9 sate din plasa Jibou, care urmau să treacă la judeţul 
Someș), alături de 11 sate din plasa Careii Mari, 5 sate din 
plasa Marghita, capitala propusă fiind Zălau ; cea de-a doua 
includea în județul Sălaj plasa Careii Mari şi teritoriul vechiu- 
lui comitat al Sălajului. 

În anul 1926 Sălajul era alcătuit din vechiul judeţ Sălaj, 
la care se adaugă plășşile Valea lui Mihai şi Careii Mari din 
judeţul Satu Mare, 8 comune din județul Someş, iar capitala 
era tot la Zălau. După noua împărţire administrativă, judeţul 
cuprindea trei localități urbane (Carei, Șimleu Silvaniei și 
Zălau), 269 de comune grupate în 10 plăși: Bocşa cu 29 de 
comune, Buciumi cu 22, Cehu Silvaniei cu 39, Crasna cu 25, 


„Carei cu 21, Jibou cu 32, Supuru de Jos cu 22, Șimleu Sil- 


vaniei cu 35, Tășnad cu 28 şi Valea lui Mihai cu 16 comune. 
Noile transformări social-economice şi politice din ţara 
noastră impuneau după 1948 o nouă împărţire administrativă. 

Astfel, arondarea din 8 septembrie 1950 desființează judeţul 
Sălaj, al cărui teritoriu intră în alcătuirea regiunilor Cluj, 
Baia Mare (Maramureş) și Oradea (Bihor şi Crișana), ocupînd 
poziţii periferice în cadrul acestora. 

Etapa istorică actuală, caracterizată prin dezvoltarea 
multilaterală a socialismului, a impus o nouă împărţire admi- 
nistrativ-teitorrială, prin care s-a realizat o mai bună reparti- 
ție a obiectivelor industriale, a forţelor de producţie şi o utili- 
zare mai judicioasă a resurselor de materii prime. Astfel, în 
1968 au luat ființă 39 de judeţe, printre care și actualul 
judeţ Sălaj. 


RELIEFUL 





Judeţul Sălaj se suprapune în cea mai mare parte ariei 
de lăsare şi fragmentare tectonică, situată între Munţii Apuseni 
şi grupa nordică a Carpaţilor Orientali, denumită în literatura 
geografică „Platforma Someşană” (V. Mihăilescu, 1935 
şi 1966). Numai partea sud-vestică a județului corespunde zonei 
de munte, reprezentată prin cele două ramificații nordice ale 
Munţilor Apuseni : culmile Meseșului și Plopişului. Ca urmare, 
trăsătura generală a teritoriului judeţului o constituie predomi- 
nanța reliefului de dealuri (fig. 2). 

Specificul geomorfologie este subliniat, pe lingă raportul 
amintit, de prezența unui relief relict (exhumat) păstrat în 
masivele cristaline hercinice (Masivul Dealul Mare — Prisaca, 
Măgura Șimleului, Măgura Chilioarei). Acestea, împreună cu 
seria dealurilor dezvoltate pe gresii și calcare paleogene (Cul- 
mea Sălajului, Culmea Prisnelului, Dealul Dumbrava), aparţin 
„jugului intracarpatic” (V. Mihăilescu, 1966). 

Fig. 2. — Harta unităţilor de relief. 


1, Munţi cristalini; 2: a, măguri cristaline; b, măguri eruptive (, măgura Moigradului; II, masivul Pomit; III, masivul 
Citera) : 3, dealuri; 4, depresiuni deluroase și culoare de vale. 

De asemenea, diferențierea reliefului de la vest şi est de Cul- 
mea Meseșului constituie o altă notă originală, subliniată sub 
raport litologice, tectonic şi morfologic. 

Astfel, teritoriul situat la est de Culmea Meseşului a fost 
exondat încă din sarmaţian. Relieful este grefat pe forma- 
țiuni paleogene şi miocene, predominînd tipul monoclinal, 
caracterizat prin numeroase cueste eocene şi oligocene. Cristali- 
nul din subasment nu apere la zi. Falierile marginale, care 
marchează contactul tectonic dintre cristalin şi sedimentar, 
au dat posibilitatea punerii în loc a formațiunilor eruptive 
(Măgura Moigradului, masivele Pomăt și Citera). 

Teritoriul situat la vest de Culmea Meseșului, fiind mai 
complex din punct de vedcre tectonic, apare mai complicat 
şi ca morfologie. Predomină insă formele de piemont, alcătuite 
din formaţiuni geologice tinere (pliocene). Din loc în loc, 
deasurra nivelului general al reliefului colinar, se înalță măgu- 
rile cristaline, mărturii ale fragmentării şi scufundării inegale 
a fundamentului cristalin. 


Relieful munţilor cristalini 


Se desfăşoară în partea sud-vestică a judeţului Sălaj şi 


este reprezentat, așa cum s-a mai spus, de munţii Plopișului 
şi ai Meseșului. Masivele amintite, deşi au unele particulari- 
tăți distincte, prezintă totuşi numeroase trăsături comune. 
Astfel, datorită mişcărilor tectonice negative şi modelării înde- 
lungate subaeriene altitudinea lor este relativ scăzută, sub 
1 000 m. 

În funcţie de altitudine şi de înclinarea versanților energia 
reliefului din cele două masive este moderată, menţinîndu-se 
la valori de 500—700 m, premisă favorabilă ascensiunii aşezări- 
lor permanente pînă pe culme (Munţii Plopișului) sau în ime- 
diata vecinătate a acesteia (Munţii Meseșului). 


Afluenții arterelor hidrografice care flanchează cele două 
masive determină o fragmentare destul de accentuată a reliefu- 
lui (500—700 m). 

Sub aspect petrografic, în ambele masive predomină şistu- 
rile cristaline, mărginite de formațiunile sedimentare paleo- 
gene, miocene şi pliocene. Ca urmare, relieful are forme greoaie 
de măguri (în Culmea Meseșului) sau de platouri netede, de 
tipul suprafețelor de nivelare (în Munţii Plopișului). 

Altitudinea coboriîtă şi fragmentarea intensă a reliefului 
din cele două masive au dus la încadrarea lor în categoria 
munceilor, care se înscriu totuși pregnant în peisaj, dîndu-i o 
notă aparte, datorită atît denivelărilor față de regiunile limi- 
trofe, cît şi climatului de munţi joşi, fapt care se reflectă şi 
în gradul relativ ridicat de împădurire etc. 


Culmea Meseșului se include aproape integral în limitele 
judeţului Sălaj, cu excepţia unei porţiuni restrînse din sectorul 
sud-vestic, care se prelungeşte în judeţul Cluj. 

Aceasta se prezintă ca o culme îngustă şi relativ unitară, 
alungită de la sud-vest spre nord-est. Ea a fost fragmentată 
de văile Poicu, Poniţa şi Ragu într-o serie de măguri, separate 
prin înşeuări relativ accentuate. Astfel, se desprind: Dealul 
Vlesinului, de peste 900 m, între Crișul Repede şi valea Poicu ; 
Mogoșul, de aproape 1 000 m, limitat la nord de valea Poniţa ; 
Culmea Prislopului, între 700 şi 850 m, pînă la valea Ragu; 
Culmea Osoiului, cea mai coborită, prelungită pînă în valea 
Ortelecului (V. Mihăilescu, 1963). 

Numirile de ,„măgură”, ,„,măguriţă”” şi adesea expresia de 
„osei””, întilnite des în toponimia locală, surprind foarte bine 
aspectul de măguri al reliefului din Culmea Meseșului. 

Altitudinea generală a culmii este cuprinsă între 700 şi 
800 m, iar cea maximă, de 997 m, se întilneşte în Măgura 
Priei. Înălțimile scad treptat spre extremitatea sa nord-estică, 
de la 960 m în Vîrful Cornii la numai 474 m în vîrful Măgu- 
rița, din preajma văii Ortelecului, de unde cristalinul dispare 
complet sub formațiunile sedimentare. 

Oscilaţiile pe verticală ale culmii şi acţiunea îndelungată 


a factorilor subaerieni au determinat pe lîngă antecedenţa 


unor văi (Poicu, Poniţa, Ragu) şi o succesiune a suprafeţelor 
de netezire. Astfel, se întîlnesc ciclul miocen (700—750 m) și 
pliocen (600—650 m) şi resturi din cel danian-paleocen (800— 


https://biblioteca-digitala.ro 





Fig. 3. — Vedere de pe Meseș (foto A. G65bl). 


1 000 m), care datorită îngustimii crestei principale se distinge 
destul de greu (fig. 3). 

Contactul dintre culmea cristalină a Meseșului şi dealurile 
neogene se face prin denivelări accentuate de 200—400 m, 
anihilate parțial prin trene de glacis cu caracter piemontan sau 
chiar zone piemontane veritabile. Procesul de desprindere a 
glacisului piemontan de rama montană, efectuat prin interme- 
diul afluenților subsecvenţi ai Agrijului, ai Almașului (mai 
puţin evident) și ai Crasnei, a dus la schițarea unui uluc depre- 

sionar capabil să adăpostească o serie de sate : Treznea, Stina, 
Viile Jacului, Ciumărna ete. (Al. Savu, 1960). 


Munţii Plopișului (cunoscuţi în literatura geografică şi 
sub denumirea de Muntele Şes, Munţii de Aramă sau Rez) 
constituie o culme cristalină mai largă decît a Meseşului, cu 
două sectoare distincte, din care în limitele județului Sălaj 
se înglobează sectorul sud-vestic numai prin versanţii săi dinspre 
nord-est. 

Altitudinea generală a culmii este de 700—800 m; maxima 
de 915 m se atinge în vîrful Măgura, din vecinătatea Crişului 
Repede. Pe teritoriul judeţului altitudinile sînt relativ ridicate, 
peste 800 m. La fel ca şi în Culmea Meseșului, aici se individua- 
lizează mai multe suprafețe de netezire. Dintre acestea se 
impune nivelul de 600—700 m, care de altfel imprimă culmii 
principale aspectul de adevărată cîmpie suspendată. 

Barcăul, prin intermediul afluenților (Iazu, Valea Mare 
etc.) a fragmentat muntele în cîteva culmi reiativ strîmte care 
cad în trepte pînă sub 400 m, unde se generalizează sub forma 
unei prispe mai joase. 

Munţii. Plopişului pătrund în Depresiunea Șimleului prin 
două apofize de cristalin, intersectate epigenetic de Barcău 
în sectoarele de defileu de la Preoteasa, Subcetate şi, respectiv, 
de la Marca (Al. Savu, 1965). 


Relieful de măguri cristaline și eruptive 


În această grupă se înglobează o serie de măguri cu alti- 
tudini cuprinse între 300 şi 700 m. Ele au rezultat fie prin 
compartimentarea şi prăbuşirea inegală a cristalinului din 
subasmentul Platformei Someşene, fie ca urmare a manifes- 
taţiilor vulcanice din terțiar. 

Principala trăsătură a măgurilor este dată de apariţia 
reliefului exhumat; eroziunea a înlăturat parţial sau total 


1 Podișul Someșan. Sludiu geomorfologie, teză de disertaţie, Cluj. 

sedimentele terțiare care au acoperit resturile de cristalin, 
scoţind la zi petice din vechea platformă de eroziune danian- 
paleocenă. În relief, măgurile cristaline se impun astfel prin 
crestele lor netede şi prin denivelări accentuate față de regiu- 
nile limitrofe. Periferiile măgurilor au fost intersectate de văi 
în procesul de adîncire epigenetică a acestora. 

Deși restrînse ca întindere, măgurile pot fi considerate 
ca mici regiuni geografice, datorită peisajului lor specific de 
muncei, ce contrastează cu tot restul regiunii colinare (V. 
Mihăilescu, 1966). 

Din seria horsturilor vestice, pe teritoriul judeţului se 
desfăşoară măgurile Șimleului şi Chilioarei, iar din cele estice, 
parțial, Masivul Dealul Mare — Prisaca. 


Măgura Șimleului, cu înălțimea de 596 m, are aspectul 
de muncel.: Crasna, după ce iniţial ocolește cristalinul măgurii 
între Pericei şi Șimleu, s-a adîncit epigenetic în sectorul Cehei 


— Uileac, detașînd Dealul Omanului (277 m) şi Dealul Cehei - 


(288 m) (Al. Savu, 1965). Interfluviile care au rezultat 
prin fragmentarea Măgurii Șimleului sînt înguste, cu versanţi 
repezi, care domină regiunea înconjurătoare cu 200—300 m. 
Pe culme însă se păstrează suprafaţa netedă a unei platforme 
de netezire, care înclină de la 600 m în sud la 500 m în nor- 
dul masivului (V. Mihăilescu, 1966). 


Măgura Chilioarei, mult mai joasă (420 m în vîrful din 
vestul satului Chilioara), se deosebeşte de Măgura Șimleului 
atît prin forma sa mai alungită, pe direcţie nord-sud, cât şi 
prin relief și peisaj. | 

Văile puţin adinci şi culmea destul de teşită îi dau aspect 
mai mult de deal decît de muncel. Cu toate acestea ea domină 
colinele din jur, care sînt modelate în formaţiuni friabile (marne, 
argile). 


Masivul Dealul Mare — Prisaca (Masivul 'Țicăului) se 
include în limitele județului Sălaj numai cu versanţii săi sud- 
vestici. Altitudinile în culmea principală se menţin peste 600 m 
(624 m în Prisaca, 632 m în Codru şi 664 m în Dealul Mare), 

iar pe teritoriul județului scad treptat, dominînd cu 200—300 m 
Depresiunea Guruslăului. 

Din culmea principală se prelungeşte spre sud un pinten 
cristalin (incomplet dezgolit de ape), care a fost tăiat trans- 
versal de către văile Cheudului, Iacobului şi Coastei Rele în 
mai multe sectoare de defileu. O altă prelungire sub formă 
de pinten, spre vest, a fost intersectată epigenetic de Someș 
formînd impresionantul defileu de la Ţicău. 

Alături de suprafața de nivelare fosilizată și apoi exhumată, 
întîlnită în acest masiv la altitudinea de 600—660 m, periferic 
apare şi un al doilea nivel, cuprins între 460 şi 520 m, care 
este puternic fragmentat de afluenții Someșului. 


Măgurile eruptive, deşi reduse ca extindere, se impun în 
relief prin forme dominante ca altitudine, prin aspectul speci- 
fic de conuri și prin caracterul radiar al rețelei hidrografice. 
Ele se întîlnesc în sud-vestul Culmii Meseşului sub forma unor 
sîmburi de dimensiuni reduse, fiind legate între ele prin înșeuări 
largi. Cele mai reprezentative sînt Măgura Moigradului (504 m) 
şi masivele Pomăt (502 m) şi Citera (502 m), care adăpostesc 
ruinele vechiului Porolissum. În partea superioară a măguri- 
lor, unde eruptivul este dezgolit, se dezvoltă abrupturi cu căderi 
de peste 100 m. Spre deosebire de acestea, în partea inferi- 
oară a măgurilor pantele sînt mult atenuate de prezența unor 
trene largi de grohotişuri. 

Trecerea de la măgurile eruptive la cristalinul crestei 
principale a Meseșului se face prin intermediul formațiunilor 
sedimentare monoclinale din Dealul Comoarei (456 m). 


Relieful de dealuri 


Datorită condiţiilor litologice şi structurale neuniforme, în 


„limitele judeţului Sălaj se diferențiază forme de dealuri cu 


caractere morfologice distincte. 
Astfel, dealurile dezvoltate pe gresii și calcare paleogene 
se impun în mod deosebit în relief prin forme structurale spe- 

cifice (cueste, suprafeţe structurale, martori structurali şi 
podișuri structurale) și printr-o variată gamă de forme carstice 
(lapiezuri, doline, văi oarbe etc.). 

Cu excepţia formelor structurale generate de apariţia 
sporadică a formațiunilor mai dure (conglomerate tortoniene, 
tufuri vulcanice etc.), dealurile dezvoltate pe formaţiuni neo- 
gene, mai friabile, dau forme de relief mai şterse. 

Dealurile din vestul judeţului au un caracter piemontan 
atit sub aspect genetic, cît şi sub aspect morfologic. 


Dealul Dumbrava (558 m), deşi acoperit în întregime cu 
formațiuni sedimentare, reprezintă o zonă de legătură între 
Culmea Meseşului şi horstul cristalin al Ţicăului. E1 este deta- 
şat de Culmea Meseșului prin valea transversală a Ortelecului, 
pe care s-a grefat micul bazinet depresionar de la Brebi. 

Răspîndirea mare a calcarelor şi modul lor de aşezare impri- 
mă caracterul structural al reliefului din acest masiv. Astfel, privit 
în ansamblu, Dealul Dumbrava are aspectul unei cueste cu orien- 
tare nordică. Ca urmare, altitudinile maxime seînşiră în partea 
nordică a masivului, dominînd cu circa 140 m Depresiunea 
Guruslăului. Spre sud panta este lină, conformă cu înclinarea ori- 
zontului de calcar, pe care s-a dezvoltat o frumoasă suprafață 
structurală, ciuruită de cîteva doline ce ies în evidenţă în regiunea 
de obirşie a văii Runcu, afluent al Agrijului (Al. Savu, 1960)[. 


Culmea Sălajului se ridică sub forma unui interfluviu 
între depresiunile Guruslău și Sălaj, avînd altitudini cuprinse, 
în general, între 300 şi 400 m. 

Văile afluente Someșului (Aluniș, Inău, Birsa şi Șoimuș), 
deşi obsecvente, au înaintat regresiv şi s-au adîncit cu circa, 
200 m în suprafața inițială a interfluviului, fragmentîndu-l 
într-o serie de culmi cu orientare, în general, vest-est. Văile 
amintite au generat mici bazinete de eroziuni tăiate în for- 
maţiunile friabile ponţiene, care sînt favorabile instalării sate- 
lor (Noţigul, Domninul, Birsa, Cuceul). Datorită despăduriri- 
lor, versanții care mărginesc aceste bazine sînt afectaţi atît 
de pornituri de teren, cît şi de eroziunea liniară. 


"2 Ibidem. 

Apariţia orizonturilor de gresii eocene în estul Culmii 
Sălajului a generat forme structurale (cueste) orientate spre 
est (dealurile Pietrii, Zăpodie etc.) (I. O. Berindei şi 
Ersilia Iacob, 1961). 

Culmea Sălajului, prin altitudinile reduse şi prezenţa 
bazinetelor de eroziune, a permis popularea acestei zone şi 
practicarea agriculturii pe o suprafață întinsă. 


Culmea Prisnelului, din care în limitele judeţului Sălaj 
se includ numai partea centrală şi cea sudică, reprezintă zona, cea 
mai înaltă a Platformei Chioarului (V. Mihăilescu, 1935 
şi 1957; Gr. Posea, 1962). Culmea Prisnelului este consti- 
tuită din gresii şi calcare organogene, eocene sau oligocene 
şi are aspectul unei suprafeţe structurale, alungită şi îngustă. 
Ea se termină printr-o cuestă abruptă către depresiunile Gurus- 
lău şi Fericea (ultima în județul Maramureş). Spre sud-est, 
legătura cu podișul propriu-zis se face printr-o pantă în gene- 
Tal mai lină, cu excepţia zonelor de contact litologice dintre 
calcarele recitale și argilele bariolate sau gresiile de Racoți, 
care sînt exprimate în relief prin denivelări relativ accentuate. 

Altitudinea culmii scade de la circa 600 m în sectorul nor- 
dic (663 m în Prisnel, 655 m în vîrful Tămiiţa, 630 m în Cornul 
Pleș, 589 m în Piatra Cozlei) pînă la 400 m, în gruiul din apro- 
pierea Someşului (Dealul Racoți 438 m). 

Culmea este fragmentată de văi scurte şi de curmături 
care vin fie dinspre vest fie dinspre est. Înşeuările dintre 
Vădurele şi Şoimuşeni, Năpradea şi Cozla şi de la obiîrşia 
văii Purcăreţului înlesnesc legătura dintre localităţile situate 
de o parte şi de alta a culmii. Reducerea suprafeței interilu- 
viale nu a oferit posibilitatea dezvoltării unui relief carstic 
propriu-zis. Ca urmare, în afara unor lapiezuri nu se înregis- 
trează alte forme carstice. 


Podișul Purcăreţ — Boiu Mare — Jugăstreni se desfășoară 
la vest de Culmea Prisnelului, înglobîndu-se în limitele judeţu- 
lui numai cu partea sudică, sub forma unei zone alungite pe 
dreapta Someșului, care ţine de la valea Ilenzii pînă în regiu- 
nea Ciocmani — Poieniţa (Al. Savu, 1957). 

Fig. 4. — Doline în Podişul Purcăreţului (foto P. Idu). 


Este un podiş structural cu altitudine medie de 500—550 m, 
grefat pe formaţiuni tabulare, monoclinale, eocene şi oligocene. 
Orizonturile calcaroase au condiționat apariţia formelor carstice 
reprezentate prin doline, cursuri subterane, chei, suprafeţe 
structurale, cueste abrupte etc. Astfel, sînt caracteristice doli- 
nele şi văile subterane din platoul Cozlii, Purcărețului şi de pe 
înălțimile din jurul localității Mesteacăn (fig. 4). 

Prin adincirea afluenților mărunți ai Someșului (văile 
Seacă, Purcăreţul, Lemniu, Mesteacăn) în orizonturile calca- 
roase, au fost create numeroase chei, în spatele cărora se întâl- 
nese mici bazinete locale. Atiît în acestea, cît şi pe suprafeţele 

Fig. 5. — Cheile Babei (foto V. Mezei). 


structurale s-au dezvoltat așezări omenești (Cozla, Ciula, Văli- 
şoara, Poieniţa, Şoimuşeni, Purcăreţ). 


Dealul Ciceului se include parţial în limitele judeţului 
Sălaj, desfăşurîndu-se la vest de valea Ileanda. FI se păstrează 
în relief sub forma unor interfluvii alungite perpendicular pe 
Someș, cu ramificații laterale. Altitudinea reliefului scade 
treptat de la 650 m în nord, la 500 m în sud. Văile înguste 
şi adînci care fragmentează regiunea au creat pe alocuri veri- 


“tabile chei, cum sînt cele ale Babei, care înlesnesc legătura 


dintre culoarul Someșului şi Depresiunea Lăpușului din jude- 
țul Maramureș (fig. 5). 

Apariţia locală a orizonturilor de tufuri își lasă amprenta 
în relief prin culmi monoclinale, local chiar prin suprafeţe 
structurale. 


Dealurile Simişna — Giîrbou se înglobează aproape inte- 
gral pe teritoriul judeţului Sălaj, fiind limitate de valea Someşu- 
lui spre nord şi est, interfluviul Gîrbou — Almaş spre vest şi 
„golful Dobrichii”” sau Olpretului spre sud (Al. Savu, 
1957). 

Văile afluente Someșului (Simişna, Mare, Lozna, Hrăia, 
Solona) au fragmentat regiunea într-o serie de interfluvii cu 
orientare diferită. Astfel, pe latura nordică interfluviile sînt 
paralele, avînd o direcţie perpendiculară pe axa Someşului, 
iar pe cea sudică mai înguste şi fără o direcţie precisă de orien- 
tare. 

Eroziunea intensă, stimulată de zona. de subsidență locală de 
la Jibou, precum şi de nivelul de bază al Someșului care este 
foarte apropiat, a fragmentat vechea suprafaţă de platformă, 
din care nu s-au păstrat decît cîțiva martori: virful Nadiș 
(645 m), Rîpa Simişnei (613 m), Dealul Pietrosului (606 m) ete. 

Dintre formele structurale se evidențiază cuesta des- 
făşurată pe mai mult de 10 km, între Bezded și Ciaca 
(Al. Savu, 1960). 

Regiunea este relativ bine populată, cu aşezări localizate 
în special pe văi, dar lipsită de şosele, care să înlesnească 
legătura dintre localităţi. 


Dealurile Clujului se prelungesc din judeţul Cluj şi au 
aspectul unui interfluviu îngust, fragmentat de afluenții 
Almașului și Someșului Mic, din această regiune. Altitudinea 
lor este cuprinsă în general între 400 şi 450 m şi numai izo- 
lat depăşeşte 500 m (540 m în D. Comoara). 

Pătrunderea văilor Nădășelului şi Chintăului pînă spre 
cumpăna de ape a facilitat dezvoltarea căilor de comunicaţie. 
Ca urmare, cele două şosele modernizaţe care traversează regiu- 
nea asigură o legătură strînsă între judeţele Sălaj și Cluj. 


-1 Podișul Someșan, Studiu geomorfologice, teză de disertaţie, Cluj. 

Colinele 'Toglaciului şi Piemontul Sălăjan aparţin Plat- 
formei Sălăjene marginale (V. Mihăilescu, 1966), des- 
făşurîndu-se în vestul judeţului. Spre deosebire de celelalte 
unităţi, acestea păstrează mult mai evident caracterul piemon- 
tan. Au aspectul unor interfluvii largi, slab ondulate, de adevă- 
rat podiș, ce coboară pînă aproape sau sub 300 m, în direcţie 
nord-vest şi vest. 

Colinele 'Toglaciului, cuprinse între Barcău şi Crasna, se 
desfășoară sub forma unor culmi divergente, înglobîndu-se 
aproape integral în limitele judeţului, cu excepţia sectorului 
său vestic, care pătrunde spre Cîmpia Tisei. 

Piemontul Sălăjan păstrează mai evident caracterul pie- 
montan şi se include în limitele județului numai cu sectorul 
său sudic. 


Relieful de depresiuni 


În această grupă se includ atît zonele joase dezvoltate 
la contactul cu regiunile de deal sau de munte, cît şi culoarele 
de vale. Depresiunile au o largă răspîndire în limitele judeţului 
şi constituie importante regiuni agricole şi de aglomerări urba- 
ne. Altitudinea generală a reliefului nu depăşeşte 300 m decît 
pe interiluvii sau dealurile piemontane dezvoltate la contactul 
cu ,„muntele”. Energia maximă a reliefului este redusă, men- 
ţinîndu-se la valori de 100—300 m, cu mici diferențieri de la o 
zonă la alta. Fragmentarea reliefului are valori medii ridicate 
de 600—700 m, local chiar peste 800 m. 

Răspîndirea largă a formațiunilor friabile (argile, marne, 
nisipuri) şi fragmentarea accentuată a reliefului determină 
frecvența ridicată a proceselor de eroziune liniară (șiroiri, ogaşe, 
ravene, torenți) şi prezenţa porniturilor de mică amploare, 
care afectează pătura superficială de sol şi mai rar cuverturi- 
le de materiale deluviale. Alunecările de teren de tip „glimei 
sînt foarte rare, fiind întîlnite numai în Depresiunea Almaş— 
Agrij şi în culoarul Someşului. 

Trăsătura principală a reliefului de depresiuni este dată 
de luncile și terasele principalelor rîuri, de formele structurale 
şi de dealurile piemontane dezvoltate la contactul cu „,muntele”. 

Pe lingă trăsăturile comune ale reliefului de depresiune 
există o serie de particularități proprii, care au permis delimi- 
tarea, pe teritoriul județului Sălaj a mai multor asemenea zone. 


Depresiunea centrală a Silvaniei (C. Martiniuc, 
1960) cunoscută şi sub denumirea de Depresiunea colinară 
sălăjană sau Depresiunea Zălaului (Şt. Mateescu, 1927) 
este inclusă în limitele judeţului Sălaj cu părţile sudică și 
centrală. Este o depresiune tectonică, rezultată din scufunda- 
rea cristalinului din subasmentul Platformei Sălăjene. Modela- 
rea exercitată de apele curgătoare şi procesele de versant a 
fost aceea care a imprimat aspectul de amănunt al reliefului. 

Morfologie, depresiunea se închide spre sud şi est la poalele 
Munţilor Plopiș şi Culmii Meseşului, iar spre vest limita este 
reprezentată prin pintenul cristalin al Plopişului şi măgurile 
cristaline ale Șimleului și Chilioarei. 

Relieful de ansamblu al depresiunii are caracter colinar, 
format din culmi deluroase, dispuse divergent printre văile 
principale ale regiunii (Barcău, Crasna cu Zălaul şi Sălajul). 

Modelarea exercitată de apele curgătoare, favorizată de răs- 
pîndirea largă a formațiunilor friabile pliocene (argile, marne, nisi- 
puri), a dus la individualizarea mai multor unități depresionare. 


Depresiunea Șimleului, cuprinsă între Munţii Plopiș şi 
Culmea Meseșului la sud și est, Măgura Șimleului şi pintenul 
cristalin al Plopișului la nord şi interfluviul Crasna — Zălau la est, 
se desfăşoară cu toată extensiunea în limitele judeţului Sălaj. 

Altitudinea depresiunii scade de la circa 500 m, în zona 
de acumulare de sub munte, la 350—300 m, în partea largă dintre 
cristalinul Măgurii Șimleului și cel al Munţilor Plopișului. 

Crasna şi Barcăul s-au adincit cu peste 100 m în cadrul 
depresiunii, sculptînd 7 nivele de terasă, dispuse monolateral 
pe ambele rîuri (Al. Savu, 1965). 

Terasa de luncă (1,50—2,0 m deasupra talvegului) este 
foarte bine dezvoltată pe ambele rîuri, atingînd local, mai 
ales în zonele de confluență (Recea — Vîrşolț pe Crasna, Nuşta- 
lău și Zăuan pe Barcău), lățimi de peste 2—3 km. 

Frecvența inundaţiilor, cursurile leneşe şi meandrate pro- 
voacă înmlăştiniri în lunca celor două rîuri. 

Dintre nivelele de terasă, cea mai largă extindere o au 
cele de 18—22 m (Virşolţ 2 km) şi de 30—35 m. Pe podul 
acestor terase sînt amplasate cele mai multe dintre localităţi. 
Nivelele de 90—110 m şi de 135—140 m se păstrează frag- 
mentar, sub formă de umeri: sau chiar lipsesc pe Barcău 
(Al. Savu, 1965). 

Sînt frecvente rîpele de împingere pe. dreapta Barcăului, 
Crasnei, precum și pe afluenții lor cu caracter subsecvent. 

În condiţiile evoluţiei reţelei hidrografice, cele două rîuri 
(Crasna şi Barcăul) şi-au creat bazine asimetrice, imprimînd 
acelaşi caracter şi interfluviilor. Prin acțiunea de modelare 
exercitată de cele două artere hidrografice, unitatea de relief 
iniţială a fost compartimentată în două bazine depresionare 
de eroziune: Plopiş (Nuşfalău) pe Barcău şi Crasna (Șimleu) 
pe Crasna, încadrate în spaţiul corespunzător Depresiunii 
Șimleului. 

Între Culmea Meseșului și Munţii Plopișului, la altitudi- 
nea de 550—650 m, se individualizează subdepresiunea cu 
caracter piemontan Oșteana (V. Mihăilescu, 1963). 


Depresiunea Zălaului, cea mai redusă ca extensiune, ocupă 
spaţiul dintre Culmea Meseșului la est şi creasta măgurilor 
Șimleului şi Chilioarei la vest. Trecerea spre Depresiunea 
Crasnei se face pe nesimţite, peste o cumpănă joasă, care înles- 
nește legăturile dintre reședință şi localităţile din partea ves- 
tică a judeţului. | 

Altitudinile reliefului scad de la 450 m în zonă de sub 
munte, la 200 m în spaţiul cuprins între măgurile cristaline 
ale Șimleului şi Chilioarei. 

Reţeaua de riuri colectată de valea Zălaului s-a adîncit 
în formațiunile friabile neogene și a fragmentat regiunea, 
separînd-o în interfluvii relativ scurte, orientate perpendicu- 
lar pe direcția Culmii Meseșului. | 

Înaintările regresive ale văilor Ortelecului, Apei Sărate 
dinspre est şi Sălajului dinspre nord amenință integritatea 


depresiunii. 


Alternanţa de roci permeabile (nisipuri, pietrişuri) cu 
roci impermeabile (argile, marne) și tectonica în antielinale şi 

sinclinale, caracteristică acestei regiuni, au oferit posibilita- 
tea formării orizonturilor acvifere arteziene, importante în ali- 
mentarea cu apă a populaţiei (1. Mac şi Gr. Nuna, 1964). 


Depresiunea Sălajului se include în limitele judeţului 
numai cu părțile sudică şi centrală. Este încadrată la est de 
Culmea Sălajului, la vest de spaţiul cuprins între Măgura 
Chilioarei şi Culmea Codrului, iar la nord se deschide larg 
spre Depresiunea Baia Mare. Trecerea spre Depresiunea Zălau- 
lui se face pe nesimţite, prin intermediul micului podiș de la 
Crişeni. Depresiunea se individualizează morfologic numai în 
sectorul inferior. 

Altitudinea reliefului este coborită, de 100—200 m, numai 
local depășind aceste valori. Valea Sălajului, prin intermediul 
afluenților, a fragmentat depresiunea în interfluvii înguste şi 
alungite pe direcție sud-nord. 


Depresiunea Guruslău, axată pe cursul Someșului între 
îngustarea de la Turbuţa și defileul de la Țicău, se desfăşoară 
pe o lungime de aproximativ 21 km şi o lățime de 7 km. Se 
prezintă ca o unitate bine individualizată, încadrată la vest 
de Culmea Sălajului la sud şi est de abruptul structural al 
Dealului Dumbrava, respectiv Culmea Prisnelului, care o 
domină cu 150—300 m, iar la nord de Masivul Dealul Mare— 
Prisaca. În sud-vest culoarul Jibou—Zălau o leagă de Depresiu- 
nea Zălau. 

Sculptarea depresiunii este o consecință a activităţii de 
eroziune a Someșului, din pliocen și mai ales din cuaternar 
(|. O. Berindei şi Ersilia Iacob, 1961). 

Trăsătura reliefului depresiunii este dată de prezența 
a 8 nivele de terasă, inclusiv terasa de luncă, a conurilor de 
dejecţie şi a contactului dintre terasa superioară şi baza abrup- 
tului ce încadrează depresiunea. 

Terasele sînt bine păstrate pe versantul drept al Someşu- 
lui, datorită prezenţei rocilor mai dure, care nu au permis 
dezvoltarea unei reţele hidrografice locale numeroase. 

Terasa de luncă (cu altitudine relativă de 2—3 m) se dez- 
voltă pe stînga Someşului între Jibou și Someş-Odorhei, pînă 

la Cheud pe ambele maluri, iar de aici pînă la defileul de la 
Țicău, mai mult pe stinga Someșului. 

Terasa de 6—10 m este extinsă în tot spațiul depresionar, 
dar cu o dezvoltare mai mare pe stînga Someșului. Cea mai 
clasică dezvoltare o are terasa a IV-a (35 m), păstrată foarte 
bine în dreptul localităţilor Rona, Someș-—Guruslău, Năpra- 
dea, Cheud şi Inău. Restul teraselor se păstrează fragmentar, 
sub formă de umeri. 

Conurile de dejecţie se dezvoltă mai ales pe stînga Someșu- 
lui, fiind create de afluenții acestuia, care vin din Culmea 
Sălajului. 


Depresiunea Almaș — Agrij se include integral în limitele 
judeţului Sălaj și reprezintă compartimentul vestic al Plat- 
formei Someşene sudice. Prin abrupturile şi povîrnișurile care 
o încadrează, se individualizează net față de regiunile limi- 
trofe, deşi în interiorul ei se mențin înălțimi de peste 500 m. 
În vest, Culmea Meseșului o domină cu 200—400 m, în est 
cuestele etajate oligocene și miocene cu aproximativ 100 m, 
iar spre sud riîpa festonată de obiîrşie a Almașului, care în 
unele locuri ajunge la cîteva sute de metri de valea Crișului 
Repede. 

Depresiunea Almaş — Agrij constituie un vechi golf, 
umplut cu sedimente terțiare, în care s-au adîncit cele două 
văi paralele: Almașul și Agrijul. În prima fază s-a grefat 
Almașul care a colectat întreaga rețea de rîuri coborîtă din 
Culmea Meseșului, iar într-o fază ulterioară, prin captarea 
succesivă a afluenților Almașului, s-a format cursul Agrijului 
(A1. Savu, 1960)1. Înălţarea accentuată a Bihariei şi aria de 
subsidenţă locală de la Jibou au determinat direcţia şi adînci- 
rea celor două rîuri, ducînd în final la sculptarea a două depre- 
siuni îngemănate, Almaş şi Agrij. Cumpăna de ape dintre cele 
două bazine se menţine la altitudini de peste 400 m (Dealul 
Gorganilor 421 m, Dealul Cățţănaş 459 m etc.) şi prezintă nume- 
roase înşeuări, mărturii ale remanierilor succesive ale reţelei 
hidrografice. Dintre înşeuări se evidenţiază cele de la Poarta 


1 Ibidem. ; 

Sălajului (pe unde trece şoseaua modernizată dintre Cluj şi 
Zălau)şi Gălpiia. 

Privită în ansamblu, depresiunea apare sub forma unei 
rețele de cueste şi suprafețe structurale, mai mult sau mai 
puţin bine păstrate. Cuestele principale însoțesc în lung malul 
drept al Agrijului şi al Almaşului, iar cele interfluviale, mult 
mai scurte, se dezvoltă perpendicular pe primele: Dolului, 
Ugruţului, 'Trestiei, Ciumărnei, Jacului etc. (Al. Savu, 
1960) 1. 

Văile principale prezintă lunci largi şi inundabile, mai 
ales în zonele de convergenţă a afluenților (Almașu, Zimbor 
şi Hida pe Almaş; Românași pe Agrij). 

Terasele Almașului şi Agrijului sînt dispuse monolateral, 
păstrîndu-se fragmentar. Mai bine reprezentate sînt nivele de 
6—10 m şi 15—25 m. 

Fragmentarea accentuată a reliefului şi prezența forma- 
țiunilor friabile determină frecvența proceselor de versant, 
reprezentate prin eroziunea liniară (şiroiri, ogașe, ravene, 
torenți) şi pornituri de mică amploare. Alunecările de tip 
„glimei” sînt foarte rare, întîlnindu-se în apropierea localităţii 
Raciş. 

Se semnalează apariţia unor zone de prăbușiri în pachetele 
de conglomerate și gresii miocene de la „Grădina Zmeilor” 
din perimetrul localităţii Gilgău (Al. Savu, 1960). 

Condiţiile de relief ale depresiunii înlesnesc mult înşira- 
rea satelor, nu numai în lungul văilor principale, dar şi a celor 
transversale, pînă spre culmile principale, pe care le străbat 
numeroase drumuri și şosele. 


Culoarul Someșului se înscrie în interiorul Platformei 
Someșene, constituind o regiune de relativă discontinuitate 
guta d între Platforma Someşană nordică şi cea sudică. 

n limitele județului Sălaj se desfăşoară între localităţile Gilgău 
şi Var, separind Dealurile Ciceului şi Podișul Purcăreţ — Boiu 
Mare — Jugăstreni de regiunea deluroasă Simişna — Girbou. 
În extremitatea vestică se leagă cu depresiunile Almaş — Agrij 


"1 Ibidem. 

Fig. 6. — Culoarul Someșului la Cuciulat (foto P. Idu). 


şi Guruslău, iar în cea estică cu culoarul Drăghia — Mocod, 
care se prelungeşte în judeţul Cluj, pînă sub culmea Brezei. 


Luat în ansamblul său, culoarul prezintă sectoare largi de 
peste 2 km şi îngustări de cîteva sute de metri, cum sînt cele 
de la Rus şi între Perii Vadului şi Răstoci. 


Culoarul Someșului se caracterizează printr-o luncă bine 
dezvoltată și terase etajate pe mai multe nivele (fig. 6). Tera- 
sele Someșului, în număr de 9 (Al. Savu, 1965), se eşa- 
lonează între nivelul luncii şi nivelul superior de 200 m. Des- 
fășurarea lor este mai caracteristică în formațiunile oligocene, 
care sint intersectate la vest de localitatea Ileanda. 

RESURSELE SUBSOLULUI 


Terasa de luncă, bine individualizată, se menţine la 3—4 m 
deasupra nivelului actual al Someșului. Terasele II (8—12 m) 
şi III (18—22 m) constituie nivelele cele mai bine reprezen- 
tate atît; prin frecvența mare a fragmentelor, pe ambele maluri 
ale Someşului, cât şi prin. dezvoltarea în lărgime, pînă la 300— 
400 m, permiţind extensiunea culturilor şi a așezărilor (Al. 
Savu, 1965). Terasa a VII-a (90—110m), deşi veche, con- 
stituie de asemenea unul dintre nivelele bine evidenţiate. Cele- 
lalte terase (30—35 m, 50—55 m, 75 m, 140 m, 160—200 m) 
sînt mult mai slab reprezentate datorită condițiilor morfogene- 
tice din perioada în care s-au sculptat, precum și fragmentării 
ulterioare exercitate de afluenții Someşului. 


RESURSELE SUBSOLULUI 


Raportat la condiţiile de relief şi la structura geologică, 
în cuprinsul județului Sălaj se întîlnesc bogății relativ variate 
ale subsolului. 

Repartiția și diversitatea acestor bogății sînt strîns legate 
de modul cum a luat naştere teritoriul acestei regiuni. 

Formațiunile paleozoice şi mezozoice, reprezentate prin 
şisturi cristaline şi micaşisturi, au o răspîndire mică şi se întâl- 
nesc în Munţii Meseșului, Măgura Șimleului și Măgura Chilioarei. 
Restul teritoriului judeţului este alcătuit din depozite 
terțiare, în care apar calcarele, gresiile, tufurile dacitice, argilele, 
marnele, nisipurile şi cărbunii. 

Dintre bogăţiile subsolului, o mare importanță economică 
o au depozitele de lignit, exploatate în bazinele Ip şi Sărmășag 
— Chieșd, precum şi cele de cărbune brun (bazinul Almașu- 
lui — Surduc). 33 

Pe lingă cărbune, în judeţul Sălaj se exploatează impor- 
tante cantităţi de calcar, în special terțiar, la Prodănești și 
Cuciulat. 

Gipsurile de vîrstă eocenă,. constituite într-un orizont 
continuu între localităţile Mera — Leghia — Stana şi Jibou,,. 
alcătuiesc, de asemenea, rezerve ce depăşese 100 milioane tone. 

Alabastrul (varietate de gips) are aceeași răspîndire ca și 
gipsul, rezerve mai importante găsindu-se în perimetrul locali- 
tății Stana. 

Din cadrul bogățiilor subsolului mai amintim nisipurile 
cuarțifere, caolinul şi tutul dacitic. 

Din seria rocilor cristaline şi eruptive în exploatare, la 
Moigrad se întilnese bogate rezerve de andezit, iar la Marca 
de micașist. 

În Sălaj sînt semnalate şi izvoare minerale sulfuroase la 
Bizuşa-Băi, Jibou, Meseşenii de Sus, Zăuan-Băi, Zalnoc, Chieşd 
şi Valea Pomilor, cu eficiență în tratarea bolilor reumatice, 
diabetice, gastrice etc. 

Recentul foraj executat între localităţile Boghiş şi Valcău de 
Jos a pus în evidenţă existența unor importante surse de ape 
termale (41*C). 

O deosebită importanţă terapeutică o are zăcămîntul de 
turbă şi nămol argilos turbicol de la Stoboru. Datorită efecte- 
lor terapeutice multilaterale, pe plan local acesta a început; să 
fie tolosit încă de la sfîrșitul secolului al XIX-lea, iar ulterior 
pe plan naţional (Cluj, Oradea, Leghia, Buziaș) şi chiar inter- 
naţional (Budapesta, Viena, Baidejov — R.S. Cehoslovacă). 
Rezervele sînt destul de importante; numai cele din perime- 
trul „La Baie” ar putea asigura ca material de tratament 
Clinica balneologică din Cluj pe o perioadă de 100 de ani 
(E. Stoicovici, I. Mureşan şi M. Aroştei, 1965). 

Din această succintă prezentare reiese că judeţul Sălaj 
dispune de bogății ale subsolului relativ modeste. Cărbunii, 


„_gipsurile şi calcarele prezintă cea mai mare importanţă, fiind 


în- măsură să asigure nu numai necesarul de consum local, ei 
să participe cu o pondere substanţială la cel naţional. 

Prin poziţia sa, judeţul Sălaj se încadrează în sectorul cu 
climă continentală moderată, caracteristice regiunilor vestice 
şi nord-vestice ale ţării noastre şi este supus unei circulații 
vestice predominante. Ca urmare, în timpul iernii predomină 
invaziile de natură maritim-polară sau maritim-aretică din 
nord-vest, iar vara, aerul cald din sud-vest, în cadrul activi- 
tăţii ciclonice nord-mediteraneene deplasate spre nord. 

Circulaţia maselor de aer deasupra judeţului și relieful, 
prin aspectul şi altitudinea lui, creează diferențieri climatice 
pe de o parte între vestul şi estul judeţului, iar pe: de altă 
parte între principalele unități morfologice. De asemenea, din 
repartiţia principalelor elemente climatice nu se constată o 
zonalitate verticală evidentă, ci numai unele diferențieri între 
unitățile joase şi cele înalte. 

Regimul temperaturii aerului înregistrează foarte evident 
aceste diferențieri, condiționate mai ales de altitudinea, frag- 
mentarea şi orientarea reliefului, la care se adaugă și alți 
factori locali. 

Mediile anuale ale temperaturii aerului din sectorul mun- 
tos sînt cuprinse între 6*C pe culmile munţilor Meseş şi Plopiș, 
respectiv 8*C la periferia cadrului muntos, cu valori intermediare 
între aceste zone (fig. 7). Valori între 7 și 8*C se întîlnesc 
în Dealurile Simișna — Gîrbou şi izolat în Măgura Șimleului, 
platformele Chioarului şi Ciceului, precum și pe interfluviile 
dintre Almaș şi Agrij, respectiv dintre Crasna și Barcău. 

În regiunile joase ale judeţului (depresiunile Almaș — Agrij 
şi Silvaniei, culoarul Someșului), mediile anuale ale temperaturii 
aerului au valori de peste 8*C, cu excepţia Depresiunii Gurus- 

Fig. 7. — Repartiția temperaturilor medii anuale. 

lău şi a zonei coborite de pe Crasna, din amunte de confluenţa 
cu Zălaul, unde ele depășesc 9C. 

Urmărind mersul anual al temperaturilor medii lunare, 
rezultă că pe întreg teritoriul judeţului Sălaj, luna cea mai 
rece este ianuarie, iar cea mai caldă iulie, cu valori cuprinse 
între —2 şi —5"C, respectiv 15 şi 20“ (fig. 8). 

Amplitudinile termice anuale au valori de 21—23*C în 
regiunea deluroasă şi scad la 19—20“C în cea muntoasă. 


Temperaturile medii ale aerului variază substanțial în 
funcție de anotimp. Astfel, iarna, pe întreg cuprinsul judeţu- 
lui, se înregistrează cele mai scăzute temperaturi din cursul 
anului. Valori medii mai joase de —3"0 caracterizează zona 
înaltă a munţilor Meseş şi Plopiș. În restul judeţului valorile 
oscilează între —2 și —3*C în Dealurile Simişna — Gîrbou, 
Masivul Dealul Mare — Prisaca, Măgura Șimleului, platfor- 
mele Chioarului şi Ciceului şi, respectiv, între —1 şi —2*0 
în regiunile depresionare. În acest anotimp, în culoarul Someşu- 
lui şi în partea nordică a, Depresiunii Almaş — Agrij sînt frec- 
vente inversiunile de temperatură, cu maxim de intensitate 
în luna decembrie. 

Primăvara, mediile temperaturii aerului cresc cu 6—8*C0 
față de anotimpul precedent, fiind mai ridicate cu 2—3*C în 
regiunea de deal faţă de munte. 

Vara, mediile lunare sînt mai mari de 16*C pe tot cuprin- 
sul județului, exceptînd culmile înalte ale Munţilor Meseș. 
În acest anotimp se înregistrează valorile cele mai ridicate din 
timpul anului (peste 18*C în culoarul Someșului şi valea Almaşu- 
lui, peste 19C în Depresiunea Guruslău). 

Toamna, valorile temperaturii aerului scad cu 7—8*C în 
regiunea muntoasă şi cu 9—10“C în cea deluroasă, avînd medii 
de 8—9"C în munte și de 10—11*C în regiunea colinară. 

Temperatura minimă absolută, de —29,5"C, a fost înregis- 
trată la Purcăreţ, în 28 ianuarie 1954, iar maxima absolută, 
de 38*C, la Zălau, în 16 august 1952, 

Inghețul are o frecvență mai mare iarna şi mai redusă 
toamna și primăvara, cînd poate provoca însă pagube serioase 
în economia agricolă. 

Fig. 8. — Repartiția temperaturilor medii în lunile ianuarie și iulie. 

Datele medii ale primului şi ultimului îngheţ au o reparti- 
ție destul de neuniformă pe teritoriul județului. Scăderea tem- 
peraturii sub 0*C se produce, în medie, din a III-a decadă a 
lunii septembrie în regiunea muntoasă și chiar în dealurile ce 
trec de 450 m altitudine. În restul judeţului fenomenul se pro- 
duce în prima decadă a lunii octombrie, cu excepția Depre- 
siunii Guruslău şi a zonelor coborite de pe Crasna şi Barcău, 
unde are loc în a II-a decadă a aceleiași luni. 

Ultima zi de îngheţ pe întreg cuprinsul judeţului se pro- 
duce în a III-a decadă a lunii aprilie, cu excepţia văii Someşu- 
lui şi a zonelor coborite de pe Barcău şi Crasna, unde are loc 
în prima decadă a lunii mai (datorită inversiunilor termice). 

Numărul anual al zilelor de îngheţ (cu temperaturi minime 
00) este, în medie, de peste 140 în munții Meseşului şi 
Plopişului şi de 120—140 în restul județului. 

Numărul anual al zilelor de vară (cu temp. max. >>25*C) 
este cuprins între 50 în spaţiul montan, cu diferențieri în funcție 
de expoziția versanților, și peste 80 în valea Someșului și regiu- 
nile coborite din vestul judeţului. Cel al zilelor tropicale (cu 
temp. max. > 30*C) oscilează între 10 şi 20, mai ridicat în 
Depresiunea Guruslău. 

Umezeala relativă a aerului diferă, ca urmare a deosebiri- 
lor de ordin termic. Mediile anuale ajung la peste 75 % în parte 
vestică a judeţului şi scad sub această valoare în partea estică 
(cu excepţia zonelor mai ridicate). Comparativ cu alte regiuni 
ale ţării, valorile sînt relativ ridicate datorită frecvenței mai 
mari a maselor de aer umed din vest. În mersul anual al umi- 
dității relative se remarcă două maxime și două minime: 
maxima principală apare în luna decembrie, iar cea secundară 
în mai-iunie. Între acestea se intercalează minimele : principala 
în martie şi secundara în iulie-august. & 

Nebulozitatea prezintă valori medii anuale și lunare care 
scot în evidență deosebiri între regiunile înalte şi cele joase, 
ca urmare a condiţiilor orografice şi a circulaţiei atmosferice. 

Nebulozitatea medie anuală depăşeşte 6 zecimi în sectorul 


de munte și scade sub această valoare în regiunea colinară a 
judeţului. 

Frecvența zilelor cu diferite tipuri de timp este reparti- 
zată neuniform. În munţii Meseşului şi ai Plopişului se înregis- 
trează sub 80 de zile senine anual (cu nebulozitate 0—3,5 zecimi), 
pe cînd în Depresiunea Almaș — Agrij, culoarul Someșului, 
zonele coborîte de pe Crasna şi Barcău numărul acestora creşte 
la 100—110 şi peste 110 în Depresiunea Guruslău. 

Timpul noros (cu nebulozitate 3,6—7,5 zecimi) are frecvenţa 
anuală medie de 100—110 zile în regiunea muntoasă şi Dealu- 
rile Simișna — Gîrbou şi între 110 şi 120 în restul judeţu- 
lui, cu excepţia Depresiunii Guruslău și a zonelor coborite 
de pe Crasna şi Barcău, unde această valoare este depășită. 

Timpul acoperit (cu nebulozitate 7,6 —10 zecimi) predomină 
în 150—160 de zile în culmile Meseșului şi Plopişului, ca şi în 
partea înaltă a Dealurilor Simişna — Giîrbou și peste 140 în 
Depresiunea Guruslău şi în zonele depresionare de pe Crasna 
şi Barcău. 

Precipitaţiile atmosferice (eantităţile medii anuale) nu 
sînt repartizate uniform în timp şi spaţiu în cadrul judeţului. 
Ca o trăsătură generală se constată descreşterea lor dinspre 
vest spre est, în funcție de condiţiile orografice, circulaţia 
maselor de aer ete. Ca urmare, cantitățile medii anuale în 
partea vestică a judeţului sînt cuprinse între 700 şi 800 mm 
(Zălau 705,3 mm, Cehu Silvaniei 734 mm), cu excepţia insule- 
lor cristaline unde depășesc 800 mm şi a zonelor coborite de 
pe Crasna şi Barcău, unde scad sub 700 mm (fig. 9). 

Cantități medii anuale mai ridicate (800—900 mm şi chiar 
peste 900 mm) se înregistrează în munţii Meseș şi Plopiș, 
ca urmare a altitudinilor mai ridicate față de regiunile limi- 
trofe şi a expunerii lor față de circulaţia vestică. 

În anii cu activitate ciclonică deosebit de frecventă și 
de intensă, cantităţile de precipitaţii căzute au fost de 1 000— 
1300 mm în regiunea deluroasă a judeţului şi, izolat, peste 
1 400 mm (Ileanda 1 420 mm), iar în regiunea muntoasă peste 
1 300 mm. La toate posturile pluviometrice din judeţ, cantită- 

„ ţile anuale maxime au căzut în anii 1912 și 1955. 
În anii deficitari, sumele anuale au ajuns la 360—460 mm, 
40 coborînd local sub aceste limite (Cehu Silvaniei 257,9 mm). 


https://biblioteca-digitala.ro 


=] 
Sk >> 


IASON 


SANI 


NN 
NN 


LEGENDA 


700 — 800 mm 


800— 300 mm 


EEE > 900 mm 


0 4 8 12 I6km 


S 
D 
RI 
EI 
te 
S 
R 
ş 
a 
Ş 





taţiilor medii anuale. 


ipi 


ia prec 


ț 


i 


— Repart 


9 


Fig. 


41 


https://biblioteca-digitala.ro 


T. MORARIU şi colab. 


4 


Repartiția sezonieră a precipitațiilor relevă un maximum 
cantitativ în perioada 1.IV — 30.IX, cu peste 62% din total, 
cînd pe lîngă activitatea frontală este prezentă şi convecţia 
termică. În sezonul rece (1.X — 31.I[1), cad cantități mai 
reduse, consecință a persistenței regimului anticiclonic şi a 
slabei dezvoltări a convecţiei termice. 

Din repartiția cantităților de apă semestriale rezultă că 
regimul precipitațiilor atmosferice are un caracter continental, 
mai accentuat în partea estică a judeţului. 

Datorită regimului variabil al circulaţiei atmosferice și 
al radiaţiei solare, cantitățile de precipitaţii se modifică şi de 
la un anotimp la altul. 

Iarna se înregistrează cele mai reduse procente din canti- 
tatea de precipitaţii căzute în cuprinsul anului (Hida 13%, 
Jibou 15%). Se constată că, procentual, precipitaţiile din 
acest anotimp sînt mai ridicate în partea vestică a județului 
(Cehu Silvaniei 19%, Zălau 17%) decît în cea estică (Hida 
13%). 

Primăvara, pe tot cuprinsul județului, cantitățile de pre- 
cipitaţii sînt mai abundente cu 45—75 mm faţă de cele din 
timpul iernii. Valoarea lor depăşeşte 23 % din cantitatea medie 
anuală (Hida 24%, Cehu Silvaniei 24%, Jibou 26%, Șimleu 
Silvaniei 27%). 

Vara, cînd pe lingă procesele frontale contribuie în mare 
măsură şi ploile de convecţie termică, se înregistrează cele mai 
ridicate cantități de precipitaţii din timpul anului, peste 30% 
(Cehu Silvaniei 33%, Șimleu Silvaniei 35%, Jibou 36%, Zălau 
31%, Hida 39%). 

Toamna, datorită frecvenței mai accentuate a regimului 
anticiclonic şi a slăbirii convecţiei termice, cantităţile de pre- 
cipitaţii scad cu 65—110 mm față de cele căzute vara. Valoa- 
rea lor reprezintă 22 —24 %, din cantităţile anuale de precipitaţii 
(Zălau 22%, Șimleu Silvaniei 23%, Hida 24%). 

Cantităţile medii lunare de precipitaţii se repartizează 
şi ele în mod diferit. În mersul anual al precipitațiilor se remarcă 


_un maxim în iunie (Zălau 97,8 mm, Hida 92,3 mm, Jibou 


91,3 mm, Cehu Silvaniei 82 mm) şi un minim în februarie 
(Hida 19,7 mm, Şimleu Silvaniei 25,8 mm, Jibou 29,7 mm, 

Zălau 35,2 mm). În Depresiunea Sălajului, datorită condiţi- 
ilor orografice specifice, se constată unele modificări, în sensul 
că maxima are loc în luna iulie (Cehu Silvaniei 83 mm). De 
asemenea, toamna se conturează un maxim secundar în luna 
octombrie, mai bine evidenţiat în Depresiunea Silvaniei. 

Cantităţile lunare maxime absolute la posturile pluvio- 
metrice din județul Sălaj au fost cuprinse între 150 şi 300 mm 
(Zălau 296,3 mm, Hida 262,8 mm, Bucium 208,6 mm, Cehu 
Silvaniei 186 mm), majoritatea fiind înregistrate în luna iulie 
şi izolat în mai.: 

Ca urmare a predominării regimului anticiclonic şi a lipsei 
sau slabei dezvoltări a proceselor de convecție termică, au 
existat, în anumiţi ani, intervale de cîte o lună în care nu au 
căzut precipitaţii. Asemenea cazuri au fost semnalate iarna 
(la Hida în februarie 1937), toamna (la Cehu Silvaniei şi Zălau 
în septembrie 1903) şi mai rar la începutul primăverii (Hida 
în aprilie 1939, Zălau în aprilie 1923). 

Cantităţile maxime de precipitaţii căzute în 24 de ore sînt 
mai mici iarna şi crese în intervalul cald al anului. Valorile 
cele mai ridicate s-au înregistrat în perioada aprilie-august 
şi au depăşit 100 mm în depresiunile Zălau şi Almaș — Agrij 
(la Zălau 120,2 mm în 29 iulie 1913, la Hida 100,4 mm în 12 
aprilie 1937), respectiv 60 mm în depresiunile Şimleu și Sălaj 
(la Cehu Silvaniei 67,5 mm în 24 mai 1951, la Șimleu Silvaniei 
80,7 mm în 1 iunie 1905). 


Frecvența zilelor cu precipitaţii este de 140—150, în spa- 


ţiul montan (Meseș — Plopiş), 130—140 în Dealurile Simișna 
— Giîrbou, platformele Chioarului şi Ciceului, depresiunile 
Şimleu și Zălau, 120—130 de zile în culoarul Someșului, Depre- 
siunea Almaş — Agrij şi scade sub 120 de zile în Depresiu- 
nea Guruslău. 

Data medie a căderii primei ninsori este mai timpurie 
în regiunea muntoasă a județului şi corespunde primelor zile 
ale lunii decembrie. În regiunea de dealuri, primele ninsori 
cad în decada a II-a a lunii noiembrie. 

Data medie a ultimei ninsori este situată în a III-a 
decadă a lunii martie în regiunea de dealuri şi în prima decadă 
a lunii aprilie în zona de munte. Ca urmare, numărul mediu 

al zilelor cu ninsoare este de peste 40 pe culmile munţilor Meseş 
şi Plopiș, de 30—40 în zonele montane mai coborite, ca și 
în dealurile Simișna— Gîrbou şi Ciceului, 25—30 în depresiu- 
nile Şimleu și Zălau, şi sub 25 în depresiunile Almaș — Agrij, 
Guruslău şi Sălaj, precum şi în zonele coborite de pe Crasna 
şi Barcău. 

Numărul zilelor cu strat de zăpadă este de peste 80 în 
regiunea muntoasă, în Dealurile Simişna — Gîrbou, în Masi- 
vul Dealul Mare —Prisaca şi între 60 şi 80 în restul judeţului, 
cu excepţia Depresiunii Guruslău și a zonelor joase de pe 
Crasna şi Barcău, unde scade sub 60. 

Vîntul. Situat în nord-vestul ţării, teritoriul judeţului 
Sălaj se găseşte în cea mai mare parte a anului sub domina- 
rea circulaţiei zonale din vest şi nord-vest. Regimul vîntului 
este însă influențat de formele de relief, care modifică direc- 
ţia şi viteza lui. Cu toate acestea, predomină direcţiile caracte- 
ristice invaziei maselor de aer vestice. Astfel, atît în regiu- 
nea de dealuri, cât şi în cea de munte direcţiile predominante 
sînt nord-vestice şi vestice. Valorile cele mai ridicate ale vite- 
zei vîntului pe întreg cuprinsul judeţului se află în sectorul 
vestic. 

În concluzie, din repartiţia şi modul de îmbinare a prin- 
cipalelor elemente climatice, pe teritoriul judeţului Sălaj se 
diferențiază mai multe tipuri de climă: 

— clima de munte, specifică zonelor înalte ale munţilor: 
Meseș şi Plopiș; 

— clima de dealuri înalte (peste 500 m) din zonele mijlocii 
ale munţilor Meseș şi Plopiș, masivul Dealul Mare — Prisaca, 
Dealurile Simișna — Giîrbou, Culmea Prisnelului, Dealurile 
Ciceului şi Măgura Șimleului ; 

— clima de dealuri joase include regiunile de deal sub 
500 m altitudine; 

— clima de depresiuni, cu două nuanţe distincte: a) 
clima depresiunilor Silvaniei şi Guruslăului, cu potenţial ter- 
mic ridicat, amplitudini termice relativ scăzute şi cu precipitaţii 

„bogate (peste 700 mm); b) clima Depresiunii Almaş — Agrij 
şi culoarului Someșului, cu potenţial termice şi precipitaţii 
44 mai scăzute (sub 700 mm). 

O notă aparte face abruptul sudic al Măgurii Şimleu- 
lui, unde expoziţia şi relativa protejare față de curenţii nor- 
dici și nord-vestici condiționează un topoclimat cu totul speci- 
fic, deosebit de favorabil viței de vie, care atinge aici, după 
toate probabilitățile, limita de altitudine din Transilvania. 
Acelaşi motiv permite și apariția cu totul sporadică a mig- 
dalului cultivat și, mult mai frecventă, a piersicului, cu varie- 
tăți sudice. 


HIDROGRAFIA 


Judeţul Sălaj se caracterizează printr-o reţea de rîuri uni- 
form repartizate şi prin slaba prezenţă a unităţilor lacustre 
naturale sau artificiale (cel puţin în stadiul actual al regula- 
rizării reţelei hidrografice). 


Rețeaua de rîuri 


Riurile din județul Sălaj prezintă mai multe particulari- 
tăţi dintre care relevăm : 

— în condiţiile evoluției paleogeografice a Platformei Some- 
şene şi a reliefului ei nu s-a putut constitui o rețea hidrogra- 
fică unitară ; ca urmare, rîurile din județul Sălaj aparțin mai 
multor bazine hidrografice ; 

— direcţia de scurgere şi cea de grupare a riurilor din judeţul 
Sălaj sînt puţin obişnuite; aceasta se explică prin evoluţia 
diferită a spaţiilor situate de o parte şi de alta a „,jugului 
intracarpatic” ; 

— cu toată uniformitatea aparentă a condiţiilor fizico-geo- 
grafice din judeţ se constată o diferențiere a regimului de scur- 
gere şi a caracteristicilor cantitative și calitative ale riurilor ; 
regimul de scurgere al Someşului pe teritoriul judeţului nu 
este modificat decît în foarte mică măsură, ca urmare a ailuenţi- 
lor neînsemnați pe care îi primește în această zonă; 

— gradul actual de utilizare a resurselor de apă din judeţul 
Sălaj nu modifică, sub aspect cantitativ sau calitativ, regimul 
hidrologic al riîurilor. 

Teritoriul județului Sălaj este drenat de o rețea hidrogra- 
fică axată pe trei rîuri principale : Someş, Crasna şi Barcău. 

Someşul reprezintă principala arteră hidrografică, care 
drenează aproximativ jumătate din suprafaţă, străbătind par- 
tea nord-estică a judeţului Sălaj, pe o lungime de circa 80 km. 
Iniţial, Someșul se îndreaptă spre nord-vest, împotriva îneli- 
nării stratelor, avînd caracter obsecvent, pentru ca de la Răs- 
toci cursul său să-şi schimbe direcția spre sud-vest, devenind 
subsecvent. De la Jibou se produce schimbarea bruscă şi anor- 
mală a direcţiei Someșului spre nord. În continuare rîul stră- 
bate Depresiunea Guruslăului, apoi străpunge epigenetic cris- 
talinul Masivului Dealul Mare — Prisaca, prin defileul de la 
Ţicău, părăsind teritoriul județului Sălaj. Pe acest traseu, 
Someșul face două mari coturi la Ileanda şi la Turbuţa. 
Prezintă numeroase meandre simple sau compuse (între Gil- 
gău şi Ileanda), o luncă bine dezvoltată, local în stare de înmlăş- 
tinire permanentă (Glod, Cliț) sau temporară (Lozna, Cioc- 
mani), precum şi o alternanță de sectoare largi cu altele înguste 
(Rus, Răstoci, Turbuţa şi Benesat) (fig. 10). 

În ceea ce priveşte afluenții Someșului, aceștia sînt relativ 
numeroşi, dar neînsemnaţți ca volum al scurgerii. Mai repre- 
zentativi sînt Poiana, coborită din dealurile Ciceului, Simişna 
şi Giîrboul, organizate în cuprinsul Dealurilor Simişna — Gâr- 
bou, Almaşul, Agrijul şi Valea Sărată, care converg spre piaţa 
de adunare a apelor de la Jibou. 

Almașul şi Agrijul drenează depresiunea cu același nume, 


„avînd numeroase similitudini. Astfel, ambele rîuri au caracter 


subsecvent, văi largi, favorabile aşezărilor şi bazine hidrogra- 
fice cu asimetrie inversă. De asemenea, sînt caracteristice pie- 

Fig. 10. — Someșul la intrare în „,strimtorile Ţicăului” (foto A. G6bl). 


țele de adunare a apelor şi frecvența suprafeţelor cu exces de 
apă, condiționate de panta redusă de scurgere şi de periodici- 
tatea inundaţiilor. 

Almaşul, izvorăşte de pe versantul sud-estic al Culmii 
Meseșului (Dealul Cornii) şi se formează prin unirea a două 
piraie (Valea Peşterii și Fildu). În sectorul superior primeşte 
ca afluenţi: Băbiul unit cu Cioltul, pe dreapta, şi Siîncraiul, 
pe stînga. La Hida se remarcă piaţa de adunare a apelor spre 
care converg: Ugruţu şi Dragu, pe dreapta, şi Glodul unit cu 
Valea Mare, pe stînga. Pînă la vărsarea în Someş (în amunte 
de localitatea Var), Almașul primeşte afluenţi lipsiţi de impor- 
tanță. 

Agrijul izvorăşte de pe versantul sud-estic al Măgurii 
Priei, unde prezintă o vale îngustă care se lărgeşte în avale 

de localitatea Bogdana. Afluenții săi mai însemnați converg 
spre piaţa de adunare a apelor de la Românași (Răstolţ, Trez- 
nea şi Ciumărna). În avale de Românași afluentul principal 
al Agrijului este Ortelecul, cu punctul de confluență la Creaca. 
Se varsă în Someş în amunte de localitatea Jibou. 

Crasna este, după Someș, al doilea rîu ca mărime şi impor- 
tanță din judeţul Sălaj. Îşi culege apele din înşeuarea de la 
Oşteana (dintre munții Meseș și Plopiş) și drenează prin inter- 
mediul afluenților depresiunile Crasna şi Zălau, precum și 
partea centrală a Platformei Sălăjene marginale. Bazinul său 
hidrografic prezintă o asimetrie inversă față de cel al Barcău- 
lui, cu afluenții principali pe dreapta. Astfel, în Depresiunea 
Crasna primeşte pe dreapta Ragu și Caliţea din Culmea Meseșu- 
lui, iar pe stînga afluenți mult mai reduşi, ca de exemplu 
Banu şi Ratinu. În această regiune Crasna are un curs leneș, 
cu numeroase meandre şi o luncă bine dezvoltată. Datorită 
pantei reduse de scurgere şi remuului natural din sectorul de 
defileu se produc frecvente revărsări, care condiționează pre- 
zenţa, suprafeţelor cu exces de apă. Înainte de a părăsi Depresiu- 
nea Crasnei, riul întîlneşte cristalinul insular al Măgurii Şim- 
leului pe care îl ocolește în sectorul dintre Pericei şi Șimleu Sil- 
vaniei, iar în continuare îl traversează prin defileul epigenetic 
dintre Cehei şi Uileacu Șimleului. 

În Plattorma Sălăjană marginală, Crasna prezintă aceleași 
caractere ca în regiunea precedentă. Aici primeşte pe dreapta 
Zălaul cu care formează o luncă comună, foarte extinsă, iar 
în avale de localitatea Derşida părăseşte teritoriul judeţului 
Sălaj. 

Barcăul aparţine bazinului hidrografic al Crişurilor, repre- 
zentînd afluentul cel mai nordic. Îşi culege apele din Munţii 
Plopişului, avînd obîrşia într-o regiune carstică (ponorul Negre- 
nilor) situată pe versantul sud-vestice al acestora. Drenează 
Depresiunea Plopişului şi părăseşte județul Sălaj în avale de 
localitatea Marca. Prezintă similitudini cu Crasna, ca de exem- 
plu : caracterul asimetric al bazinului hidrografic cu afluenții 
principali din Munţii Plopişului (Iazu, Valea Mare, Halmăşdu), 
dezvoltarea largă a luncii cu excepţia zonelor de defileu (Preo- 
teasa, Subcetate şi Marea), frecvența inundaţiilor etc. 

Sălajul izvorăşte din Dealul Girceiului şi are o direcţie 
de scurgere de la sud către nord. Drenează depresiunea cu 
acelaşi nume, fără să aibă o importanță deosebită, datorită 
caracterului de curgere semipermanent şi intermitent. Pără- 
seşte judeţul în avale de localitatea Motiș. 


Regimul de scurgere al riurilor din judeţul Sălaj este dife- 
rit, în funcţie de condiţiile climatice, orografice, litologice etc. 

O parte din rîuri prezintă o scurgere cu caracter perma- 
nent, întilnit la Someș, Barcău, Crasna (cu excepţia regiunii 
de obiîrşie), Almaş (în avale de Hida), Agrij (în avale de Agrij), 
restul riurilor avînd un regim semipermanent şi intermitent. 

Densitatea rețelei hidrografice variază, de asemenea, în 
funcție de condiţiile fizico-geografice, avînd valori cuprinse 
între 0,4 şi 0,9 km/km?. Densităţi ridicate se întîlnesc în munţii 
Meseşului şi Plopişului (0,7 — 0,9 km/km?), iar scăzute (0,4— 
0,5 km/km?) în depresiunile Zălau şi Sălaj. 

Modul de alimentare al riurilor provine din trei surse: 
ploi, zăpezi şi ape subterane. Dintre acestea, în alimentarea 
rîurilor predomină sursele superficiale (ploi şi zăpezi), cu valori 
de 70—80%, din scurgerea generală (p.h. Hida 77%, p.h. Ulmeni 
70%). Acestor surse le revine deci rolul predominant în forma- 
rea regimului scurgerii. Alimentarea subterană are proporţii 
reduse (20—30%) şi este considerată moderată. 

Tipul de alimentare al riîurilor din județul Sălaj este plu- 
vio-nival, cu alimentare subterană moderată, cu excepţia 
sectoarelor Barcăului şi Crasnei, din Platforma Sălăjană margi- 
nală, unde este nivo-pluvial. 

Sourgerea medie. Condiţiile naturale şi caracterul riurilor 
de pe teritoriul județului Sălaj determină o diferenţiere a 
debitului lor. 

Astfel, Someşul intră în judeţul Sălaj cu un debit de circa 
70 m*/s, iar pînă la, ieşire creşte relativ puţin, ca urmare a apor- 
tului redus al afluenților, condiţionat de caracterul semiper- 
manent sau intermitent al scurgerii acestora. Astfel, văile 
Poiana, Simişna şi Gîrboul aduc cîte un debit mediu sub 0,7 
m*/s, Almașul 1,6 m*/s, Agrijul 0,9 m*/s, iar Apa Sărată sub 
0,6 m*/s. Aportul afluenților Someșului din județul Sălaj însu- 

mează un debit mediu de peste 10 m*/s, încît la ieșirea din 
judeţ Someșul totalizează peste 80 m/s. 

Debitul mediu al Crasnei, la p.h. Crasna este de 0,87 m3/s, 
iar la p.h. Șimleu Silvaniei de 1,37 m3/s. Ca urmare a caracteru- 
lui semipermanent sau intermitent al scurgerii afluenților pe 
care îi primeşte în avale de Şimleu Silvaniei, debitul mediu al 
Crasnei creşte puţin, ajungînd la peste 2 m*/s. Aportul cel mai 
însemnat îl aduce Zălaul, cu un debit de aproximativ 1 m*/s. 

Debitul mediu al Barcăului, la p.h. Nuşfalău, este de 1,65 
m/s, rămînînd aproximativ constant pînă la ieșirea din judeţ. 

Sălajul, datorită caracterului său intermitent şi semiper- 
manent, are la ieşirea din judeţ un debit redus, de aproximativ 
1 m3/s. 

Debitul mediu al rîurilor variază atît de la an la an, cît 
Şi în timpul anului. Variaţiile scurgerii sînt mari la toate rîu- 
rile din judeţ, valorile coeficientului de variaţie fiind ridicate 
(peste 60). 

Scurgerea medie multianuală specifică nu este reparti- 
zată uniform pe teritoriul judeţului Sălaj. Astfel, cea mai 
ridicată valoare medie se întilneşte în zona de munte şi în 
masivele izolate (peste 10 1/s/km?), iar cea mai scăzută în regiu- 
nile joase, dar cu diferențieri între partea vestică şi cea estică ale 
judeţului (p.h. Hida 2,75 1/s/km?, p.h. Crasna 3,95 1/s/km?, 
p.h. Şimleu Silvaniei 3,50 1/s/km?, p.h. Nuşfalău 6,09 1/s/km?). 

Repartiția scurgerii în cuprinsul anului prezintă o variație 
lunară și una sezonieră. Cunoașterea acestora are o impor- 
tanță practică deosebită, întrucît constituie condiţia esenţială 
în studiul şi proiectarea sistemelor de irigație, în alimentarea 
cu apă a populaţiei şi a centrelor industriale ete. Astfel, volu- 
mul maxim al scurgerii din timpul anului la rîurile din jude- 
țul Sălaj se produce în luna martie (15 %—26%), cu excepţia 
Someşului, unde se înregistrează în luna aprilie (18%). Aceasta 
se explică prin topirea timpurie a zăpezii (care se suprapune 
precipitațiilor relativ ridicate din această perioadă), prin supra- 
fețele bazinale mici ale rîurilor etc., respectiv prin regimul 


“de scurgere al Someşului, care este subordonat afluenților 


dinafara judeţului. 

Volumul minim lunar, la toate riurile din judeţ, se înre- 
gistrează în luna septembrie şi variază între 0,3 şi 2,8% din 
volumul anual. El este condiționat de apariţia perioadelor 
secetoase, cînd alimentarea rîurilor rămîne pe seama apelor 
subterane. 

În ceea ce priveşte scurgerea sezonieră, se constată că la 
rîurile din județ domină scurgerea de primăvară (39—45%). 
Numai în cazul Sălajului şi Barcăului, scurgerea de primăvară 
este sensibil egală cu cea de iarnă. Aceasta se explică prin 
frecvenţa mai mare a precipitațiilor din timpul iernii, în com- 
paraţie cu celelalte regiuni din judeţ. 

Iarna, cele mai mari procente din volumul total anual se 
întilnese pe Crasna (34,1% la p.h. Supuru de Jos), Barcău 
(32,8% la p.h. Nuşialău) şi Sălaj, consecinţă a interealării 
unor perioade mai calde, în decursul cărora se produc ploi şi 
topiri parţiale sau totale ale zăpezii. 

Primăvara se caracterizează prin cele mai ridicate valori 
ale scurgerii sezoniere, de peste 39%, din volumul anual. Cele 
mai mari procente se întîlnesc pe Someş, Almaș şi Sălaj (44— 
45%), iar cele mai scăzute pe Crasna şi Barcău (39%). 

n timpul verii volumul procentual al scurgerii este scă- 
zut (8—21%), ca urmare a regimului climatic relativ sărac în 
precipitaţii și a pierderilor apreciabile prin evapotranspiraţie. 
Procente mai ridicate se întîlnesc pe Someş (21%), Barcău 
(18%), Crasna (18%) ete. 

Toamna se înregistrează cele mai reduse procente din volu- 
mul total anual scurs (sub 10%), datorită cantităților scăzute 
de precipitaţii și epuizării rezervelor subterane. 

Pe baza debitelor medii anuale de diverse asigurări şi a 
distribuţiei debitelor medii lunare, în anul mediu, pentru apele 
de pe teritoriul judeţului Sălaj s-au ales următorii ani caracte- 
ristici : ani normali, 1964 pentru bazinele Crasnei și Sălajului 
şi 1962 pentru Someş, Almaș și Agrij ; ani secetoșşi, 1963 pentru 
Someș, 1961 pentru Crasna, 1959 pentru Almaș și Sălaj şi 
1951 pentru Barcău; ani ploioşi, 1955 pentru toate bazinele, 
cu excepţia Barcăului, unde s-a ales 1966. 

Proiectarea diverselor construcţii hidrotehnice, rezolva- 
rea problemelor de gospodărire a apelor etc. necesită, pe lîngă 

cunoaşterea scurgerii medii, şi caracteristicile celei minime și 
maxime. 

Scurgerea minimă are loc la stirşitul verii — începutul 
toamnei şi iarna (mai bine evidenţiată la rîurile din estul jude- 
ţului), ca urmare a frecvenţei reduse a precipitațiilor din lunile 
august-sepiembrie, epuizarea resurselor subterane etc. şi, res- 
pectiv, a perioadelor secetoase prelungite din timpul toamnei, 
a temperaturilor negative (care favorizează îngheţul riurilor) 
etc. 

Valorile debitelor medii lunare minime, specifice pentru 
asigurar=u de 20%, variază între 0,044 (Sălaj la ieşirea din judeţ) 
şi 1,0 1/s/km2? (Someşul la intrarea în județ), iar cele medii zil- 
nice minime între 0,022 şi 0,54) 1/s/km2?. 

Perioada iunie-august se caracterizează prin valori scă- 
zute ale scurgerii minime şi corespunde în general cu cele mai 
mari cerințe de apă. 

În această perioadă, debitele medii lunare minime speci- 
fice cu asigurări de 95% (posibilitate de apariție odată la 20 
ani) au valori sub 1 1/s/jkm?. în bazinele Almaş, Agrij (cu 
excepţia regiunilor de izvoare), Sălaj şi ale afluenților Some- 
şului ; între 1 şi 2,5 1/s/km2? în bazinele Crasnei și Barcăului ; 
peste 2,5 1/s/km? în zona înaltă a Meseșului şi Plopişului. 

În anii secetoşi, cînd alimentarea subterană încetează, 
se produce secarea riurilor chiar în bazinele cu suprafețe de 
400 km? (Almaşul la Hida 11.VII.1961). Rîurile cu bazine 
de recepţie între 30 şi 40 km? au caracter intermitent, rămi- 
nînd fără apă în fiecare an. Uneori, de-a lungul unor riuri 
(Apa Sărată, Sălajul) s-au observat sectoare lipsite de apă 
(I. Buta, 1967)1. Acest fenomen a fost semnalat vara și 
este provocat prin retenţii locale pentru diferite utilizări sau 
de scurgerea prin stratul de aluviuni. 

Scurgerea minimă nu este sincronă pe toate riurile din 
judeţ. Astfel, anii cu volumul cel mai scăzut au fost 1954 pen- 
tru Someș, Almaş şi Agrij (p.h. Dej 3,950 m5/s la 4.11. 1954, 
p.h. Ulmeni 5,020 m*/s la 4.1. 1954, p.h. Hida 0,080 m3/s la 27. 
1.1954), 1950 şi 1960 pentru Barcău şi Crasna. 


1 Bazinul Someșului. Studiu hidrologic, teză de doctorat, Cluj. 

Scurgerea maximă are provenienţă diferită : din ploi, din 
topirea zăpezii şi mixtă. Frecvența cea mai mare o au debitele 
maxime anuale generate de ploi (p.h. Hida 45%). Debitele 
maxime din ploi, cu asigurare 1%, au valori de 2 100—2 270m5/s 
pe Someş, circa 150 m*/s pe Sălaj şi 230 m%/s la p.h. Şimleu 
Silvaniei, pe Crasna. 

Debitele maxime provenite din topirea zăpezii au în 
general o frecvență mică (3—5%), cu excepţia riurilor din 
vestul judeţului, unde scurgerea maximă poate să apară iarna, 
ca urmare a încălzirilor temporare, bruşte, care survin îrec- 
vent în ianuarie sau februarie. 


Cele mai mari debite înregistrate sînt de proveniență 
mixtă şi se produc primăvara. Durata apelor mari de primă- 
vară nu depăşeşte 10—15 zile la riurile autohtone, însă poate 
atinge 50 de zile la cele alohtone. 

Viiturile nu s-au produs sincron pe toate riurile din judeţ, 
cu excepţia anilor 1932, 1958, 1962, 1964 şi 1970. 

Debitele maxime ale Someşului, înregistrate cu ocazia 
viiturii din 12—14 mai 1970, au fost mult mai mari față 
de cele din anii 1958 și 1962, fiind considerate excepţionale 
(3 051 m*/s la p.h. Dej şi 3115 m*/s la p.h. Ulmeni). 

Regimul termic și de îngheţ al apei riurilor se desfăşoară 
sub directa influență a temperaturii aerului, variind o dată 
cu aceasta, dar mai lent, datorită conductibilităţii calorice 
reduse a apei. Alături de temperatura aerului şi alți factori 
cum sînt: caracteristicile morfometrice, hidraulice și hidro- 
logice ale riurilor influențează evoluţia temperaturii apei. 

Urmărind această evoluţie, în timpul anului, la posturile 
hidrometrice din judeţul Sălaj, se constată că procesul de încăl- 
zire al apei începe în luna martie, cînd temperatura aerului 
are valori ridicate față de luna precedentă. Temperatura apei 
crește continuu, o dată cu creșterea temperaturii aerului, 
atingînd valorile cele mai mari în lunile iulie şi august (18,4*0 
Crasna la p.h. Șimleu Silvaniei, 18,1*C Barcăul la p.h. Nuşfa- 
lău, 17,3'C Almaşul la p.h. Hida). 

Temperaturile maxime zilnice înregistrate au fost ridicate 
la toate rîurile (33,5*C în 20.VII.1960 la p.h. Șimleu Sil- 

vaniei,  32,0*C în 6.VIII.1963 la p.h. Hida), cu excepţia 
Barcăului. 

În luna septembrie, apa începe să cedeze din căldura 
acumulată în anotimpul călduros al anului. Începînd din luna 
noiembrie, se constată o răcire a temperaturii apei, care se 
accentuează, tinzînd spre 0*C. 

Repartiția valorilor medii multianuale ale temperaturii 
apei riurilor pe teritoriul judeţului Sălaj permite conturarea 
a trei zone distincte : prima zonă, din sudul şi sud-vestul jude- 
ului, se caracterizează prin temperaturi medii multianuale 
ale apei cuprinse între 8 şi 10"C (Barcăul la Nuşfalău 8,90, 
Almaşul la Hida 10,1*0); a doua zonă, cu valori între 10 
şi 12*C, caracterizează sectoare de rîu din părțile centrală şi 
nordică ale județului (Crasna la Șimleu Silvaniei, 10,8*0), iar 
a treia, cu valori de peste 12*C, include o fişie îngustă din Depre- 
siunea Guruslău. 

Regimul de iarnă al rîurilor. Data cea mai timpurie la 
care a fost observată apariția gheții la mal este 6 noiembrie 
1956 la p.h. Hida, pe riul Almaș. Fenomenul se explică prin 
panta redusă de scurgere şi acumularea aerului rece, caracte- 
ristică acestei zone depresionare. 

Apariţia timpurie a gheții de mal pe teritoriul judeţului 
Sălaj este semnalată între 9 şi 20 noiembrie, mai devreme pe 
Barcău şi Crasna (9.XI la p.h. Nuşfalău) şi mai tîrziu pe rîu- 
rile Zălau şi Someş (20.XI la p.h. Sărmășag, 16.XI la p.h. 
Cioemani). 

Data medie de apariție a gheții de mal este semnalată 
între 8 şi 21 decembrie, mai timpurie în Depresiunea Şimleu- 
lui (8—13 decembrie) şi mai tîrzie în depresiunile Zălau, Almaş 
— Agrij şi culoarul Someşului (18—21 decembrie). Cu excepția 
Someşului, fenomene de îngheţ, ca năboiul şi scurgerea sloiuri- 
lor de la începutul îngheţului, au frecvenţă foarte redusă sau 
chiar lipsesc pe riîurile judeţului. 

Podul de gheaţă are o frecvenţă ridicată pe Crasna, Almaș, 
Barcău etc. (85,5 % la p.h. Șimleu Silvaniei, 80% la p.h. Hida) 
şi mai redusă pe rîul Zălau (73,5% la p.h. Sărmășag). 

Data timpurie de formare a podului de gheaţă pe riurile 
din judeţul Sălaj este semnalată în decada a treia a lunii 


https://biblioteca-digitala.ro 


noiembrie (25. XI Almaş la p.h. Hida, 24.XI Crasna la p.h. 
Șimleu Silvaniei) şi prima decadă a lunii decenibrie (4. XII 
Someşul la p.h. Ciocmani, 5.XII Barcăul la p.h. Nuştalău). 


Data medie de formare a podului de gheaţă este semnalată 
între 19 decembrie şi 6 ianuarie, avînd următoarea repartiție 
teritorială : în decada a doua a lunii decembrie, pe riurile din 
partea nordică a judeţului (Someșul, Sălajul, cursul inferior 
al Agrijului și Almașului); a treia decadă a aceleiași luni, pe 
rîurile din zona de munte şi partea sudică a depresiunilor 
Almaş — Agrij şi Șimleu; în prima decadă a lunii ianuarie 
pe sectoarele rîurilor din Platforma Sălăjană marginală. 

Durata maximă a podului de gheață variază între 60 şi 
110 zile (110 zile la p.h. Hida, 93 de zile la p.h. Nuşfalău). 
Durata medie a podului de gheaţă este cuprinsă între 22 şi 
40 de zile. Valori mai ridicate sînt semnalate la Almaş (40 de 
zile la p.h. Hida), ca urmare a frecventelor inversiuni de tem- 
peratură din timpul iernii, Someș (35 de zile la p.h. Cioemani), 
Crasna (32 de zile la p.h. Șimleu Silvaniei) şi mai scăzute la 
Barcău (21 de zile la p.h. Nușşfalău) şi Zălau (22 de zile la 
p.h. Zălau). 

Fenomenele de îngheț, în totalitatea lor (sloiuri, gheaţă 
de mal, pod de gheaţă), au o durată între 60 şi 70 de zile 
pe riurile din estul județului (Someşul, la Ciocmani, 70 de zile) 
şi de 50—60 de zile pe cele din vestul județului, exceptind p.h. 
Sărmășag (43 de zile). 

Dispariţia podului de gheaţă are loc, în medie, în a doua 
decadă a lunii februarie (17.I1 pe Someş la Ciocmani, 14.11 
pe Almaș la Hida, 11.11 pe Crasna la Șimleu Silvaniei). Excep- 
ție face Zălaul, la p.h. Sărmășag, unde fenomenul se semna- 
lează în prima decadă a aceleiaşi luni. 

Data cea mai timpurie de dispariție a podului de gheaţă 
a fost semnalată la p.h. Hida (29.XII), iar cea mai tîrzie la 
p.h. Ciocmani (22.111). 

În cazul unor rîuri (Someș, Crasna), curgerea sloiurilor 
de la sfîrşitul perioadei de îngheţ a dus la formarea zăpoare- 
lor. Durata lor a fost de 1—2 zile şi rareori mai mare (Cioc- 
mani, 9 zile, în 1953). 

Eliberarea totală a rîurilor de formațiuni de gheaţă are 
loc, în medie, în a treia decadă a lunii februarie, exceptind 
rîurile din zonele depresionare şi înalte ale munţilor Meseș şi 
Plopiş, unde se produce în prima decadă a lunii martie. 

Cea mai timpurie dispariţie a fost înregistrată la 9.XI. 
1963 pe rîul Someș la p.h. Ciocmani, iar cea mai tîrzie la 26. 
IV.1964 pe riul Almaş la p.h. Hida. 

“ Scurgerea de aluviuni. Datele hidrometrice referitoare la 
scurgerea de aluviuni din riîurile județului Sălaj sînt reduse, 
relativ recente şi se referă numai la aluviunile în suspensie. 
Ca urmare, valorile scurgerii medii multianuale specifice de 
aluviuni în suspensie au caracter orientativ. Cea mai scăzută 
valoare (sub 0,5 t/ha/an) se întilnește în zona de munte, iar 
cea mai ridicată în nordul Depresiunii Almaş — Agrij, în Dea- 
lurile Simișna — Giîrbou şi platformele Chioarului și Ciceului 
(2,5 —5,0 t/hajan). Valori intermediare de 0,5—1,0 t/ha/jan se 
întilnese în Depresiunea Șimleului și în regiunea de contact 
cu zona de munte, iar cele de 1,0—2,5 t/ha/an în părţile sudică 
şi centrală ale Depresiunii Almaş — Agrij. 

Caracteristicile fizico-chimice ale apei rîurilor din judeţul 
Sălaj sînt determinate de factorii naturali şi — local — influen- 
țate şi de activitatea social-economică. Factorii fizico-geogra- 
fici sînt aceia care determină compoziția naturală a apelor 
şi variațiile sezoniere ale regimului fizico-chimic. 

Concentrația ionilor de hidrogen, exprimată prin pH-ul 
apei, oscilează între 6,7 şi 8,4. Valori mai scăzute (6,7—7,6) 
se semnalează pe Barcău şi Crasna superioară, caracterizîind 
ape slab acide. La restul rîurilor, pH-ul are valori cuprinse 
între 7,2 şi 8,4, ceea ce corespunde unei reacţii slab alcaline. 

Consumul de permanganat de potasiu variază de la 1,7 
mg/l (p.h. Nuşfalău) la circa 87 mg/l (Someşul la ieşirea din 
judeţ). 

Duritatea medie totală a apei, la majoritatea rîurilor 
prezintă valori cuprinse între 3,4 şi 10” dH, caracterizînd ape 
moi și semidure. Valori ridicate se întîlnesc la rîurile din Depre- 
siunea Almaş — Agrij (23 dH la p.h. Hida), ca urmare a 
abundenței carbonaţilor şi sulfaţilor din formațiunile sedimen- 
tare eocene şi oligocene. 

Compoziţia chimică a apei riurilor se schimbă simţitor 
de la ape mici la ape mari. La ape mici s-a identificat clasa 
apelor bicarbonatate, sulfatate şi celorurate. 

În clasa apelor bicarbonatate, grupa calciului, se includ : 
Barcăul, cu mineralizare scăzută (sub 200 mg/l); Crasna (cu 
excepţia regiunii de izvoare) şi afluenții de pe dreapta Someşu- 
lui, cu mineralizare mijlocie (200—500 mg/l); Sălajul, cu mine- 
ralizare ridicată (500—1 000 mg/l). 

Tot din clasa apelor bicarbonatate, dar grupa mixtă, cu 
preponderența calciului şi cu mineralizare ridicată, sînt incluşi 
afluenții Someşului pe stînga, în amunte de vărsarea Almașu- 
lui. 

Clasa apelor sulfatate, grupa calciului, cu mineralizare 
foarte ridicată (peste 1 000 mg/l) este semnalată în Depresiu- 
nea Almaş — Agrij şi în bazinul superior al Crasnei, avînd ca 
sursă apele subterane cantonate în formațiunile ecocene și 
oligocene bogate în calcare şi gipsuri, respectiv în formațiu- 
nile ponţiene şi daciene. 

Din clasa apelor elorurate, grupa natriului, cu minerali- 
zare ridicată, face parte Someșul, al cărui caracter este subor- 
donat afluenților din judeţul Cluj. 

La ape mari s-au identificat două clase (bicarbonatate şi 
sulfatate) şi două grupe (calciului şi natriului), mineralizarea 
apei rîurilor fiind mult mai redusă decît în cazul apelor mici. 

Clasei apelor bicarbonatate, grupa calciului, cu minerali- 
zare redusă (100—200 mg/l) îi aparţin afluenții de pe dreapta 
Someșului. 

În clasa apelor bicarbonatate, grupa calciului, cu mine- 
ralizare mijlocie (200—300 mg/l) sînt incluse rîurile care dre- 
nează Platforma Sălăjană şi Depresiunea Almaș — Agrij. 

Clasa apelor sulfatate, grupa natriului, prezintă aproape 
toată gama de mineralizări. Astfel afluenții de pe stînga Some- 
şului, în amunte de vărsarea Almașului, au o mineralizare 
redusă, Someșul în avale de Surduc o mineralizare mijlocie, 


iar în amunte de vărsarea Almașului o mineralizare ridicată, 
(300—500 mg/l). 

Unităţile lacustre 


În cuprinsul judeţului există un număr foarte redus de 
unități lacustre. Dintre acestea merită să fie menţionat lacul 
Ceheiu situat în partea nord-vestică a Măgurii Șimleului, care, 
sub aspect genetic, aparține lacurilor de luncă. Datorită între- 
ruperii legăturii cu valea Crasnei (prin ridicarea rambleului 
de cale ferată), lacul se află într-o fază înaintată de evoluţie, 
avînd o suprafaţă totală (inclusiv cele trei insule) de 182 125m2 
(Gr. Pop şi Gh. Măhăra, 1967). Alte lacuri, însă de 
dimensiuni reduse, există în Măgura Șimleului (Pociltău) şi 
în Dealurile Simișna — Giîrbou. 


Gospodărirea apelor 


În modul de gospodărire a apelor din judeţul Sălaj se des- 
prind două aspecte: cantitativ şi calitativ. Primul aspect se 
referă la satisfacerea cerințelor cantitative de apă ale folosințe- 
lor şi combaterea efectelor dăunătoare ale apelor, iar al doilea 
la gospodărirea calităţii lor. 

Utilizarea resurselor de apă. Volumul de apă utilizat pen- 
tru satisfacerea cerințelor populaţiei şi industriei a fost, la 
sfîrşitul anului 1969, de peste 1,5 mil. m*. Cantităţile cele mai 
importante au fost utilizate din Someş, Zălau şi Crasna. 

Utilizarea apei în agricultură s-a realizat prin irigații; 
suprafețele amenajate în acest scop însumau, la sfîrşitul anu- 
lui 1969, circa 2 600 ha, iar cele irigate 1 400 ha (51% culturi 
de cîmp, 42% legume, 7%, alte culturi). Volumul de apă captat 
a fost de circa 2,5 mil. m, sursa fiind apele de suprafață. 
Majoritatea suprafeţelor irigate sînt amplasate în lunca şi 
terasele Someşului (44%), Barcăului (14%) şi Zălaului (13%). 
La sfîrşitul anului 1970 suprafețele irigate au crescut cu 500 ha, 
iar în perioada 1971—1975 ele vor spori încă cu 2 600 ha, ceea 
ce va reprezenta aproximativ 25 %din potenţialul irigabil al 
judeţului Sălaj. 

Cunoscînd debitul mediu multianual şi debitele minime 
şi maxime ale riurilor, precum şi cerințele de apă ale folosinţe- 
lor, s-a efectuat, pentru anul 1969, un bilanţ al consumurilor 
de apă. Se constată că în perioada debitelor minime bilanţul 
calculat relevă un deficit pe riurile din judeţ, cu excepţia Some- 
şului, Barcăului şi Crasnei. De asemenea, se constată că Zălaul 
„nu poate asigura, în regim natural, debitele necesare consumuri- 
lor solicitate ; ca urmare, alimentarea cu apă a orașului Zălau, 
care se face din ape subterane cu caracter artezian, nu satisface 
cerințele actuale. În vederea rezolvării acestei probleme s-a 
executat aducţiunea apei din lunca Someșului, de la Jibou, 
care va asigura apa necesară pentru o primă etapă. 

Extinderea suprafeţelor irigate se va putea face pe baza 
debitelor disponibile ale Someșului (17,1 m*/s), Crasnei (0,085 
m*/s) şi Barcăului (0,088 m*/s). 

Din bilanţul de perspectivă reiese că riîurile din judeţ 
(cu excepţia Someșului) nu vor putea asigura, în regim natu- 
ral, debitele necesare consumurilor din anii 1975—1980. Ca 
urmare, satisfacerea cerințelor de apă impune realizarea de 
acumulări în vederea redistribuirii în timp şi spaţiu a debite- 
lor, corespunzător necesităților obiectivelor sociale şi economice 
din judeţ. Astfel, în perioada 1975—1980 urmează să se reali- 
zeze acumularea Vîrşolţ de pe Crasna, cu un volum de 40 mil. 
ms, precum şi o serie de alte acumulări zonale şi gospodăreşti. 

Legată de gospodărirea resurselor de apă din judeţ este 
şi utilizarea în scopuri curative şi de agrement. Existenţa 
numeroaselor izvoare minerale a oferit posibilitatea amenajării 
lor în scopuri balneoterapeutice şi curatve. Amintim izvoarele 
minerale de la Bizuşa-Băi (sulfatate, bicarbonatate, cloromag- 
neziene, sodice, calcice), Meseşenii de Jos (carbogazoase, sul- 
turoase), Jibou (clorosodice, bicarbonatate, sulfuroase, carbo- 
gazoase) şi Crişeni. Există posibilitatea amenajării şi a izvoare- 
lor minerale sulfuroase de la Zalnoc, Zăuan, Chieşd, Motiş 
și Valea Pomilor. 


Efectele dăunătoare ale apelor sint strins legate de carac- 
teristicile condiţiilor naturale ale judeţului şi se referă la inun- 


daţii, excesul de umiditate şi eroziunea exercitată de apele 
curgătoare. 


https://biblioteca-digitala.ro 


HIDROGRAFIA 


>9 


T. MORARIU şi colab. 


60 


Combaterea acestor efecte negative se face printr-un com- 
plex de lucrări hidroameliorative. La sfirșitul anului 1969, 
prin lucrări de îndiguire au fost apărate de inundaţii peste 
1 600 ha, majoritatea incintelor îndiguite fiind situate în bazi- 
nul Crasnei. 

Ca urmare a frecvenţei inundaţiilor şi a suprafeţelor extinse 
afectate, se impune lărgirea lucrărilor de îndiguire pe Crasna, 
Almaș, Sălaj etc. 

Excesul de umiditate afectează circa 45 000 ha din supra- 
faţa judeţului și este condiționat de efectul inundațiilor și 
de prezenţa solurilor podzolice, puternic gleizate. În primul 
caz, terenurile sînt situate în lunca principalelor rîuri, iar în 
al doilea, pe interfluvii şi porțiunile de versant cu pantă redusă, 
din depresiunile Șimleu şi Almaș — Agrij şi din Platforma, 
Sălăjană marginală. 

Se prevede ca pînă în anul 1975, prin lucrări de îndiguire 
şi desecări, să se redea agriculturii peste 6 000 ha. Aceste lucrări 
se vor executa fie în sisteme mari (Vîrşolț, pe Crasna, peste 
4 000 ha), fie sub formă de amenajări locale ce vor însuma 
2 000 ha. 

Caracterul torențial al majorităţii rîurilor din judeţ deter- 
mină degradarea albiei şi a malurilor cursurilor de apă, afec- 
tînd unele centre populate şi terenuri agricole. Se prevede ca 
pînă în 1975 să se efectueze lucrări de regularizare 
a albiei pe o lungime de peste 5 km, pe riurile Crasna, Agrij, 
Almaș şi Someș. 

Calitatea apei rîurilor din judeţ este influenţată de evacua- 
rea apelor fecaloid-menajere şi industriale, neepurate sau 
insuficient epurate. Din volumul de apă evacuat în anul 1969 
(1 mil. m?) numai 28% au fost epurate. Apele evacuate au 
provenit atît din reţeaua de canalizare, cît şi de la diferite 
unități industriale. 

Din repartiția surselor de impurificare şi acţiunea lor 
asupra calităţii apelor se constată că există rîuri sau sectoare 
de rîu cu un grad apreciabil de impurificare: Zălaul (degra- 
dată), Someşul şi cursul mijlociu al Crasnei (gr. III). Gradul 
apreciabil de impurificare a Someşului este condiţionat de 
obiectivele industriale situate în afara județului Sălaj (C.C.H. 

Dej, C.I.L. Gherla etc.). Consecințele negative ale impurificării 
Someşului se manifestă prin sărăturarea solului, după efectua 
rea irigaţiilor, şi prin necesitatea tratării apei la alimentarea 
depoului și staţiei C.F.R. Jibou. 


VEGETAȚIA, FAUNA 
ȘI SOLURILE 


Asociaţiile biogeografice se integrează armonios în com- 
plexul geografic al judeţului Sălaj și sînt în strînsă interdepen- 
dență cu componentele acestuia (relief, climă, soluri etc.). 

Valorificarea raţională a resurselor vegetale și animale 
din judeţ impune cunoaşterea repartiţiei şi constituţiei asocia- 
țiilor biogeografice. 


Vegetaţia 


Vegetaţia judeţului aparţine provinciei daco-ilirice (Al. 
Borza, 1959 şi 1965), respectiv dacice (R. Călinescu 
şi colab., 1969), fiind caracterizată prin predominanţa elemente- 
lor central-europene. Alături de aceste elemente, se întîlnesc 
mai multe specii carpatine (endemice și subendemice), pe baza 
cărora s-au circumscris pădurile de îoioase, deosebite de cele 
central-europene. Dintre speciile subendemice întîlnite în 
judeţul Sălaj amintim : Symphytum cordatum, Helleborus pur- 
purascens, Festuca drymeia, Erytronium dens camis etc. 

Repartiția şi compoziţia florei din cuprinsul judeţului 
prezintă o serie de trăsături specifice. În repartiţia elemente- 
lor floristice se constată astfel o slabă zonalitate verticală, 61 

“nota caracteristică fiind dată de intercalarea suprafețelor pădu- 


roase (făgete, gorunete, stejărete și de amestec) cu cele de 
pajiști secundare şi derivate sau cu terenuri agricole. De aseme- 
nea, se constată ponderea ridicată a pajiștilor și a terenurilor 
agricole, ca urmare a introducerii culturilor în poieni de către 
o populaţie străveche şi a defrişării pădurilor de fag, gorun și 
stejar. 
Extensiunea mare a pădurilor din trecut este astăzi dove- 
dită prin denumirea pe care o păstrează diferite localităţi 
(Cehu Silvaniei, Șimleu Silvaniei) şi chiar regiuni geografice, 
ca de exemplu Depresiunea Silvaniei din Platforma Sălăjană, 
precum şi prin extensiunea solurilor silvestre. 

Ca urmare a predominării reliefului de dealuri şi a alti- 
tudinilor coborite din sectorul de munte, vegetația predomi- 
nantă din judeţul Sălaj este aceea de dealuri şi podișuri. Ea 
este eterogenă, întilnindu-se o gamă foarte variată de forma- 
țţiuni vegetale naturale, de la făgete şi gorunete, pînă la pajiști 
secundare şi derivate şi chiar plantaţii de conifere. 

Pădurea, ca areal reconstituit, reprezintă formațiunea, 
vegetală cea mai întinsă (26%). Ea are extensiune maximă 
în Munţii Plopişului, Culmea Meseșului, Dealurile Simişna — 
Gîrbou, Masivul 'Țicăului, iar în restul judeţului un caracter 
insular. Nota caracteristică o dau pădurile de foioase, conife- 
rele apărind sporadice sub formă de plantaţii. 

Subetajul făgetelor, în care predomină fagul (Pagus silva- 
tica), se dezvoltă în Culmea Meseșului, Munţii Plopişului, 
Dealurile Simişna — Gîrbou şi Masivul Țicăului. 

Stratul arborilor din subetajul făgetelor este format din 
fag, alături de care cresc şi alte specii lemnoase ca: gorunul 
(Quercus petraea), cerul (Quercus cerris), carpenul (Carpinus 
betulus), paltinul de munte (Acer pseudoplatanus), paltinul de 
cîmp (Acer platanoides), teii (Tilia cordata, T. platyphyllos), 
cireșul păsăresc (Cerasus avium), frasinul (PF'razinus excelsior), 
ulmul (Ulmus montana, U. foliacea) etc. 

Printre puţinele specii de arbuşti întîlnite în făgete sînt : 
vonicerul (Evonymus europaea), tulichina (Daphne mezereum), 
socul roșu (Sambucus racemosa) şi negru (S. nigra) etc., la 

care se adaugă o serie de specii caracteristice pădurilor de gorun : 
alunul (Corylus avellana), lemnul cîinesc (Ligustrum vulgare), 
cornul (Cornus mas), sîngerul (0. sanguinea), clocotişul (Staphy- 
lea pinnata). 

Stratul inferior, al ierburilor, este reprezentat prin : vina- 
riță (Asperula odorata), trepădătoare (Mercurialis perennis), 
colțişor (Dentaria glandulosa, D. bulbifera), laptele cîinelui 
(Euphorbia amygdaloides), silnic (Glechoma  hirsuta), urzica 
moartă galbenă (Lamium  gleobdolon), sănişoară (Sanicula 
europaea), leurda (Allium ursinum), slăbănogul (Impatiens 
noli tangere) etc. O serie de specii de floră de mull participă, 
alături de efemeroide, la flora de primăvară a făgetelor. Aşa 
sînt : floarea paştilor (Anemone nemorosa), păștiţa (Anemone 
ranunculoides), găinuşele  (Isopyrum thalictroides), brebeneii 
(Corydalis solida) etc. Printre efemeroidele de primăvară sînt; 
frecvente vioreaua (Scilla bifolia), măseaua ciutei (Erithronium 
dens camis) etc. 

În stratul ierbos se mai pot găsi: măcrișul iepurelui (Oza- 
lis acetosella), murul (Rubus hirtus), rogozul (Carex silvatica, 
0. pendula, 0. pilosa), graminee (Pestuca drymeia, Poa nemo- 
ralis), horşti (Luzula nemorosa) etc. 

Pajiştile secundare de pe locul fostelor păduri de fag şi 
amestec de fag şi gorun defrişate, precum și terenurile agri- 
cole ocupă suprafețe însemnate din arealul făgetelor. 

Pajiştile sînt folosite ca păşuni şi fineţe, fiind alcătuite 
din diferite ierburi mezofile dintre care predomină Agrostis 
tenuis, Pestuca rubra, Lolium perenne, Nardus stricta, specii 
de trifoi (Trifolium pratense, T. repens, T. dubium), precum 
şi alte numeroase dicotiledonate. 

În zona de interferență a făgetelor cu gorunetele se dez- 
voltă o fişie, de lățime variabilă, caracterizată prin alternanța 
celor două formaţiuni şi prin prezenţa unei grupări de comuni- 
tate mixtă de fag şi de gorun. 

Fîşia de făgeto-gorunete are un areal restrîns pe teritoriul 
judeţului. Ea este evidenţiată între 600 şi 700 m pe versan- 
tul estic al Culmii Meseșului, respectiv între 500 şi 600 m în 
Dealurile Simișna — Gîrbou, Dealurile Ciceului şi Masivul 
Țicăului. În general, făgetele se găsesc pe coastele umbrite şi 63 

părţile inferioare ale versanților însoriți, iar gorunetele, pe 
culmi şi părțile mijlocii şi superioare ale versanților însoriți. 
În situaţiile de trecere dintre cele două formaţiuni se întîlnesc 
păduri amestecate de gorun și fag sau de gorun, fag şi alte 
specii de foioase. 

O bună parte din pădurile acestei fişii au dispărut cu tim- 
pul, pentru a face loc terenurilor de cultură şi pajiştilor. 

În ceea ce priveşte stratul de arbori al pădurilor ameste- 
cate este format fie din gorun și fag, în diferite proporţii, fie 
dintr-un amestec complex, în care pe lîngă cele două specii 
mai participă teiul, frasinul, ulmul, carpenul, paltinul, jugas- 
trul etc. 

Pajiştile și fîneţele care apar în fîșia făgeto-gorunetelor 
aparțin formațiunii de Agrostis tenuis şi Festuca rubra (pajiști 
de păiuşică). 

Subetajul gorunului ocupă dealurile care trec de 350 m, 
limita superioară depășind numai cu totul izolat 600 m altitu- 
dine. 

Gorunetele reprezintă formațiunea vegetală, care în trecu- 
cutul nu prea îndepărtat a avut o largă răspîndire pe teritoriul 
judeţului, îndeosebi în Culmea Sălajului, Dealurile Simişna — 
Giîrbou, depresiunile Șimleu şi Almaş — Agrij. Astăzi, ca urmare 
a extinderii suprafețelor agricole, arealul lor este cu mult mai 
restrîns. 

Gorunetele ocupă aproape toate formele de relief: inter- 
fluvii, versanţi cu diferite înclinări şi expoziţii şi chiar terasele 
mai vechi. 

Ele sînt formate în predominanţă din gorun (Quercus 
petraea), pe lîngă care apar şi alte specii de gorun, ca Q. dale- 
champii şi Q. polycarpa. Dintre alte specii lemnoase, carpenul 
are participarea cea mai însemnată în componenţa pădurilor 
de gorun. 

Stratul arborilor din gorunete este format din una sau 
chiar toate trei speciile de gorun. În puţine exemplare apar 
şi alte specii lemnoase, ca : stejarul (Quercus robur), cerul, fagul. 
carpenul, ulmii, paltinii, frasinul, cireşul păsăresc, sorbul de 
cîmp (Sorbus torminalis), mărul şi părul pădureţ (Malus sil- 
vestris, Pyrus piraster). 

Speciile care participă la formarea stratului arbustiv sînt 
destul de numeroase, fiind formate din alun, vonicer și lemnul 
rîios (Evonymus europaea, E. verrucosa), cornul şi sîngerul, 
socul, porumbarul (Prunus spinosa), măceşul (Rosa canina) etc. 

Vegetația ierboasă din subetajul gorunetelor se deosebeşte 
de pajiştile de păiuşcă din făgete ; alături de păiuşcă (Agrostis 
tenuis) se găsesc păiușurile (Pestuca sulcata, F. valesiaca), băr- 
boasa (Botriochloa. ischaemum) etc. 

Subetajul stejarului se dezvoltă atît în partea inferioară a 
dealurilor (pînă la altitudinea de 400 m), cît şi în depresiunile 
Silvaniei și Almaş — Agrij, unde are extensiunea maximă. 

Din acest subetaj, pe teritoriul judeţului se întîlnesc pădu- 
rile de stejari submezofili-termofili (cereto-girnițete), cu un 
areal mult mai redus decît gorunetele sau făgetele. 

Ceretele ocupă versanţii, pe cînd gîrnițetele interfluviile 
cu soluri mai compacte. 

După cum arată rămăşiţele vegetației spontane din județ, 
pădurile de cer și gîrniță ocupau suprafeţe cu mult mai extinse. 
Astăzi, o bună parte din vechiul lor areal, îndeosebi în Depre- 
siunea Almaș — Agrij, este ocupată cu terenuri agricole şi 
pajiști secundare sau derivate. 

În cereto- -gîrniţete, stratul arborilor este dominat; de cer, 
cu care se pot asocia în proporție redusă gîrnița (Quercus frai- 
netto), stejarul pedunculat (Quercus robur), arțarul, teiul, frasi- 
nul, mărul și părul pădureţ etc. 

Luminozitatea acestor păduri face ca stratul arbustiv să 
fie bine dezvoltat. El este format mai ales din gherghinar (Cra- 
taegus monogina, 0. pentagyna) şi lemn cîinesc, alături de care 
mai apar măceșul, porumbarul, vonicerul, lemnul rîios, sînge- 
rul, cornul, socul etc. Stratul ierbos este, de asemenea, bine 
dezvoltat, întîlnindu-se numeroase specii xerofile : păiuşurile 
(Pestuca pseudovina, P. sulcata, F. heterophylla), golomăţul 
(Dactylus polygama), firuţa de livadă (Poa pratensis), fraga 
de cîmp (Fragaria viridis) ete. Dintre speciile florei de mull 
se pot întilni laptele cîinelui, păştiţa, mierea ursului (Pulmo- 
naria molissima). 

Vegetaţia luncilor. Condiţiile ecologice speciale din luncile 
principalelor rîuri (inundaţii periodice, umiditatea aerului, 65 

oscilaţii de temperatură etc.) au condiționat dezvoltarea unei 
vegetaţii deosebite de aceea a zonelor pe care le străbat, mai 
bine reprezentată de-a lungul Someșului şi mai slab pe cursu- 
rile mijlocii şi inferioare ale celorlalte rîuri din județ (Crasna, 
Barcău, Almaş și Agrij). Ea se caracterizează prin specii higro- 
file şi mezofile, care au în general capacitatea de a suporta 
inundaţiile de durată variabilă. 

Speciile lemnoase caracteristice sînt sălciile, răchitele 
(Saliz alba, S. fragilis, S. trianda, S. cinerea) şi plopii (Popu- 
lus alba, P. nigra). Destul de frecvent apare şi aninul negru 
(Alnus glutinosa). Alături de acestea se pot întilni specii de 
stejar pedunculat, ulmi, frasini, uneori chiar carpen etc. 

În flora ierboasă predomină plantele hidrofile : specii de 
rogoz (Carez gracilis, 0. riparia etc.), laptele cîinețlui (Euphor- 
bia palustris), stînjenelul de baltă (Iris pseudacorus) etc. şi 
speciile mezofile : murul (Rubus caesius), iarba cîmpului (Agros- 
tis aiba), firuţa (Poa pratensis), timoftica (Phleum pratense), 
multe specii de trifoi (Trifolium campestre, T. arvense, T. patens). 
Cele din urmă predomină în alcătuirea pajiştilor de luncă, 
care sînt mai reprezentative de-a lungul Someşului, în cursul 
mijlociu al Crasnei și Barcăului și în cel inferior al Sălajului, 
Almașului şi Agrijului. 

Dintre rarităţile floristice semnalate în judeţul. Sălaj se 
pot aminti: crinii de pădure din perimetrul localităţii Huta, 
citeva exemplare de lariță din Culmea Meseșului, poiana cu 
narcise din apropierea localităţii Raciş ete. De asemenea, 
Grădina botanică din Jibou, înființată în anul 1968, care se 
extinde pe o suprafaţă de 13 ha, include în limitele sale peste 
500 de specii, din care numeroase aparţin diferitelor zone .flo- 
ristice ale globului. 


Fauna 


Condiţiile edafice relativ uniforme şi mobilitatea accentuată 


„a faunei fac ca aceasta să se adapteze mai puţin fidel zonali- 


tăţii vegetației. Ca urmare, numeroase elemente faunistice se 

întîlnesc începînd din pădurile de stejar pînă în cele de fag 
(iepurele, vulpea, căprioara, lupul, mistrețul, veverița, cin- 
teza, ciocănitoarea etc.). 

În munţii Plopișului şi Meseșului lipsese sau apar foarte 
sporadice elemente specifice arcului carpatic (cerbul carpatin, 
cocoşul de mesteacăn, ursul, riîsul etc.). Sînt prezente însă 
atît în regiunea de munte, cît şi în dealurile înalte din judeţ 
animalele de interes cinegetic : lupul (Canis lupus), mistrețul 
(Sus scrofa), căprioara (Capreolus capreolus), viezurele (Meles 
meles), veverița (Sciurus vulgaris) etc. 

În regiunile depresionare, unde au o largă răspîndire pajiş- 
tile secundare și derivate, apar mai frecvent iepurele (Lepus 
europaeus), vulpea (Canis vulpes) ete. 

Lumea păsărilor este foarte variată, fiind reprezentată 
prin : pițigoi (genul Parus), gaița (Garrulus glandarius), mierla, 
(Turdus merula), privighetoarea (Luscinia megarhynchos), cio- 
cănitoarea  (Dendrocopos major, D. minor etc.), grangurele 
(Oriolus oriolus). Fazanul (Phasianus colchicus), pasăre origi- 
nară din Caucaz, a fost colonizat în centrul şi vestul judeţului 
(Crişeni, Borla, Drighiu etc.). 

Dintre reptile se întîlnesc unele mai comune : şarpele orb 
(Anguis fragilis), şopîrla de cîmp (Lacerta agilis agilis), guște- 
rul (Lacerta viridis viridis), broaştele (Rana temporaria etc.) etc. 

Fauna luncilor este reprezentată prin păsări, rozătoare 
etc., alături de care se întîlnesc elemente caracteristice păduri- 
lor de foioase. 

Fauna apelor curgătoare este bine reprezentată. Astfel, 
în cursul superior al Almașului, Agrijului, Barcăului şi Crasnei 
apar păstrăvul şi lipanul. În sectoarele mai coborite ale riuri- 
lor amintite și pe Someş, pe lingă lipan, mai apar mreana, clea- 
nul și foarte rar somnul. Pe Barcău se întilneşte foarte frec- 
vent cleanul, iar pe Someș, scobarul. 

Dintre păsările de apă mai des întilnite sînt rațele, lişi- 
țele etc. 67 

Solurile 


Ca urmare a condiţiilor fizico-geografice, în repartiția 
principalelor tipuri de sol se constată o slabă zonalitate verti- 
cală. 

De asemenea, datorită condiţiilor de solificare relativ 
uniforme, în judeţul Sălaj se întîlnesc aproape exclusiv soluri 
silvestre din seria solurilor brune de pădure şi a solurilor pod- 
zolice argiloiluviale. Numai pe insulele cristaline apar soluri 
din seria celor brune acide. 

Repartiția tipurilor de sol în cuprinsul judeţului relevă 
prezenţa solurilor intrazonale, alături de cel zonal, precum şi 
ponderea diferită a suprafeţelor ocupate de acestea. 


Solurile brune de pădure şi brune în diferite stadii de pod- 
zolire (slab şi mediu) reprezintă clasa cea mai larg răspîndită 
(25,8 %). Sînt întilnite îndeosebi în Platforma Sălăjană margi- 
nală, depresiunile Șimleu și Almaş — Agrij şi insular în Dealu- 
rile Simişna — Gîrbou şi Platforma Chioarului. Ele s-au for- 
mat în condiţiile unui climat relativ umed, sub păduri de Quer- 
cus petraea, Q. robur în amestec cu Pagus silvatica şi Q. petraea 
şi de Pagus silvatica pure. 

Condiţiile de relief (interfluvii, versanţi cu diferite încli- 
nări, terase înalte, piemonturi etc.) şi depozitele care alcătu- 
iesc materialul parental al acestor soluri sînt foarte variate 
(nisipuri, gresii, argile, marne etc.). De remarcat că în partea 
estică a judeţului, mai puţin umedă, predomină solurile sil- 
vestre cu un grad mai mic de podzolire, în timp ce în partea 
vestică, mai umedă, au extindere mai mare cele mai puter- 
nice podzolite. 

Solurile brune tipice de pădure se caracterizează printr-un 
profil slab diferențiat în orizonturi genetice, față de cele brun 
podzolite, cu un profil mai diferențiat. Sînt folosite pentru 
cultivarea cerealelor (în special griul şi porumbul), plantelor 
industriale etc. Fertilitatea este moderată la solurile silvestre 
brune și scăzută la solurile silvestre podzolite. Ca urmare, 

rezultă necesitatea aplicării de îngrăşăminte organice şi mine- 
rale în funcţie de gradul lor de podzolire. 

Solurile podzolice argiloiluviale reprezintă stadiile cele 
mai înaintate de evoluţie a solurilor silvestre. Sînt mai puţin 
răspindite şi ocupă, împreună cu solurile podzolice argiloilu- 
viale pseudogleizate, circa 8%, din suprafaţa judeţului. Apar 
mai ales în părțile mai înalte şi împădurite din sud-vest, cores- 
punzătoare munţilor Meseş şi Plopiş. De asemenea, sînt carac- 
teristice şi zonelor de contact cu depresiunile Şimleu şi Almaş — 
Agrij. În petice izolate apar în Măgura Șimleului, Masivul 
Țicăului, Dealurile Simişna — Gîrbou, precum şi pe terasele 
mai vechi ale Someşului. Se dezvoltă sub păduri de stejar, 
de fag, fag în amestec cu gorun. Rocile pe care s-au format 
sînt reprezentate prin gresii, marne, depozite deluvio-prolu- 
viale etc. Sînt întîlnite în condiţiile unui relief orizontal sau 
slab înclinat și chiar accidentat, dar sub o vegetaţie bine înche- 
gată. 

Orizontul B al acestor soluri este bine dezvoltat şi imper- 
meabil, ceea ce determină un regim aerohidric nefavorabil 
dezvoltării plantelor, prin formarea unui exces temporar de 
umiditate, în partea superioară a solului. 

Folosirea lor în agricultură este restrînsă, datorită poten- 
țialului scăzut de fertilitate. Pe aceste soluri pajiştile și fîne- 
țele naturale ocupă suprafeţe însemnate. Pădurile de stejar 
şi de fag deţin, de asemenea, o pondere ridicată. 

Solurile brune acide ocupă 7,2%, din suprafaţa judeţului 
Sălaj. Ele apar sub formă de petice în Platforma Someşană 
nordică, culmile Meseșului şi Plopișului. Se dezvoltă în con- 
dițiile unui climat umed, sub păduri de fag, de amestec de 
fag şi gorun. 

În scopul ameliorării compoziţiei floristice şi a creşterii 
producției păşunilor şi fîneţelor, este nevoie de ridicarea stării 
de fertilitate prin îngrăşăminte chimice, lucrări agroteh- 
nice etc. 

Din categoria solurilor intrazonale se întîlnesc solurile 
litomorfe şi hidromorfe minerale. Prezenţa lor este strîns 
legată de anumite condiţii locale de solificare (relief, rocă, 
apă freatică). 69 

Solurile litomorfe, reprezentate prin rendzine și pseudo- 
rendzine, ocupă suprafeţe restrinse. 

Rendzinele se întîlnesc pe versantul sud-estic al Meseşu- 
lui şi în bazinul superior al Almașului, în zonele de ivire a 
calcarelor şi a depozitelor cu conținut ridicat de carbonat de 
calciu, în condiţiile unui relief accidentat. Datorită însuşirilor 
lor (profil subţire cu mult schelet, fertilitate slabă), nu pot fi 
folosite în condiţii optime în culturile agricole. 

Pseudorendzinele apar sub formă de petice res- 
irînse în bazinul superior al Almașului și în culmea Sălajului. 
Apariţia lor este strîns legată de depozitele argiloase cu conţi- 
nut ridicat în carbonaţi de calciu. Se formează sub păduri de 
cvercinee, pe versanţi cu diferite înclinări și numai foarte rar 
pe interfluvii. Sînt utilizate pentru culturi agricole, pășuni 
şi fînețe naturale sau sînt acoperite cu păduri. 

Datorită reliefului accidentat pe care se formează, trebuie 
acordată o atenţie deosebită prevenirii eroziunii, care poate 
duce la îndepărtarea parţială sau totală a învelișului de sol. 

Solurile hidromorfe apar în zonele cu exces de umiditate 
din depresiunile Șimleu, Sălaj şi Almaş — Agrij, unde panta 
de scurgere redusă și prezența depozitelor impermeabile au 
favorizat formarea solurilor negre de fineață umedă, humi- 
cogleice şi lăcoviștilor, care ocupă peste 10%, din suprafața 
judeţului Sălaj. 

În condiţii naturale aceste soluri sînt utilizate predomi- 
nant pentru păşuni și fineţe. Îndepărtarea excesului de apă 
prin desecări și drenaje face posibilă folosirea lor şi în culturi 
agricole. 

Solurile de luncă sînt reprezentate prin aluviuni, dar mai 
ales prin soluri aluviale, cu diferite grade de humificare. 

Solurile aluviale corespund stadiului incipient de soliti- 
care a depozitelor aluviale sau aluvio-proluviale. Ele ocupă 
12% din suprafața județului Sălaj şi apar sub forma unor 
fîşii de-a lungul văilor Someșului, Almașului şi Agrijului şi 


__pe anumite sectoare ale Crasnei, Zălaului şi Barcăului. Cea mai 


mare extensiune o au în Depresiunea Guruslău. 

Ca urmare a frecventelor inundații și a scăderii drenajului 
natural din luncile Crasnei, Barcăului, Zălaului şi Almașului, 
se observă o intensificare a proceselor de gleizare şi înmlăştinire. 
Datorită conţinutului ridicat de humus (1,3—7%) şi gradului 
înalt de fertilitate, solurile aluviale sînt favorabile unei game 
largi de culturi agricole, constituind, în acelaşi timp, zone 
importante pentru cultura legumelor. 

Solurile slab dezvoltate deţin o pondere de 13% din supra- 
faţa județului şi sînt reprezentate prin soluri silvestre erodate 
(gradele III şi IV), regosoluri şi litosoluri. 

Răspîndirea lor este legată de natura terenului, dar mai 
ales de gradul de fragmentare și de energia reliefului, care 
condiționează intensitatea proceselor de eroziune. Cea mai 
mare frecvenţă se semnalează în depresiunile Almaş — Agrij, 
Sălaj şi Zălau, fiind legată de gradul intens de fragmentare a 
reliefului şi de prezența depozitelor uşor friabile (argile, marne, 
nisipuri etc.). Sub formă de petice izolate apar în platformele 
Chioarului şi Ciceului şi în vestul Depresiunii Șimleu. 

Valorificarea lor se poate face prin terasări și plantaţii 
cu vii sau pomi fructiferi. 

Condiţiile orografice şi pedoclimatice locale, precum şi 
modul nerațional de utilizare a solului au dus la declanșarea 
unui intens proces de eroziune a învelișului de sol, afectînd 
o suprafaţă de circa 195 000 ha din care pe aproximativ 140 000 
ha fenomenul se manifestă intens, iar o suprafaţă de 15 000 ha 
este total neproductivă. 

Cele mai extinse suprafeţe afectate de procesul de ero- 
ziune se întîlnesc în depresiunile Almaş — Agrij, Sălaj şi Zălau. 
Fenomenul este condiționat de fragmentarea accentuată a 
reliefului, friabilitatea rocilor (marne, argile, nisipuri), utiliza- 
rea necorespunzătoare a terenurilor, lipsa unui covor vegetal 
închegat etc. 

În vederea  remedierii acestei situații s-au efectuat 
lucrări de combatere a eroziunii solului pe o suprafaţă de peste 
8 000 ha. 71 

Populaţia. 


Judeţul Sălaj, cu un număr de 267 943 de locuitori (1.VII. 
1970), deţine 1,4% din totalul populaţiei ţării. Urmărind evolu- 
ţia numerică a acesteia în ultimii 70 de ani se pot diferenţia 
trei perioade : prima corespunde anilor 1900—1965 şi se carac- 
terizează printr-o creştere lentă, dar continuă (circa 1 000 
loc./an); a doua (1965—1967), deşi foarte scurtă, înregistrează 
o scădere de peste 28 000 de locuitori, consecință a migrării 
spre judeţele vecine, cu o industrie mai: dezvoltată, ca şi a 
sporului natural relativ scăzut; a treia — actuală — mar- 
chează din nou o creştere cu circa 1200 de locuitori/an, ca 
rezultat al ritmului mai intens de dezvoltare industrială a 
judeţului — fapt ce menţine o mare parte a populaţiei în 
limitele judeţului — şi a sporului natural mai ridicat. 

Densitatea populaţiei din Sălaj este de 69,6 loc./km? (1. 
VII.1970), valoare care îl situează pe locul 28 între judeţele 
ţării. Repartiția teritorială a acesteia evidențiază existența 
unei zone cu densități mai ridicate (peste 80 loc./km? — izo- 
lat chiar peste 100 loc./km?) în nordul, nord-vestul și centrul 
judeţului, faţă de a doua cu valori mijlocii (între 60 şi 80 loc./ 
km?) în nordul şi parțial centrul judeţului şi a treia (sub 60 
loc./km? — izolat sub 40 loc./km2?), care include estul şi sudul 
judeţului. 

Analiza comparativă a densităţii populației judeţului 
Sălaj în anii 1930, 1956 şi 1966 (fig. 11 şi 12) evidenţiază con- 
centrări demografice în zonele nord-vestică şi centrală ale aces- 

tuia, fenomen legat de dezvoltarea lor industrială și agricolă 
mai accentuată faţă de localitățile din est şi sud, unde se 
înregistrează un proces de scădere a populaţiei, în funcţie de 
potenţialul economic mai restrîns. 

Mişcarea naturală. Natalitatea, constituie fenomenul demo- 
grafic care a înregistrat în perioada 1966—1969 creșteri impor- 
tante, ca şi în restul ţării. Dacă în 1966 natalitatea era de 
17,50/00; valorile ei au ajuns în 1969 la circa 230/09. În: ceea ce 
priveşte natalitatea pe medii, populaţia urbană are un indice 
mai ridicat (24,5%/0) faţă de cea rurală (21,3%), ca urmare 
a migrării populaţiei spre orașe, în special a celei tinere. 

Mortalitatea înregistrează în ultimul deceniu o scădere 
continuă, datorită măsurilor de ocrotire a sănătăţii şi a dez- 
voltării rețelei medico-sanitare : în anul 1969, indicele de mor- 
talitate era de 11,40%. 

Sporul natural din judeţul Sălaj, mai ridicat în mediul 
urban decît; în cel rural, a fost la sfîrşitul anului 1969 de 11,5%/co; 
sub media pe ţară (13,2%). 

Mişcarea migraiorie. Slaba dezvoltare a industriei din 
perioada 1950—1967 explică de ce în judeţul Sălaj s-au înre- 
gistrat puternice deplasări ale populaţiei spre unităţile admi- 
nistrative vecine (Cluj, Maramureş, Bihor). Fenomenul s-a 
remarcat și în perioada 1968—1970, însă într-o propor- 
ţie redusă, ceea ce reflectă efectele creării noilor unități indus- 
triale din judeţ, care rețin un număr tot mai mare de locui- 
tori din mediul rural propriu. Mişcarea migratorie este semna- 
lată şi în limitele judeţului, nucleele de concentrare fiind cen- 
trele miniere de la Sărmășag, Ip, Surduc, Cuciulat etc., ca şi 
oraşele cu pendulări zilnice sau săptămînale pentru lucru. 
De asemenea, se constată o mişcare migratorie mai redusă 
dinspre judeţele vecine (Cluj, Maramureş), efectuată de cadre 
cu calificare medie şi superioară. 


Populaţia oraşelor (Zălau, Șimleu Silvaniei) şi a comune- 


“lor cu obiective economice mai importante (Sărmășag, Benesat, 


Surduc etc.) este în creştere. Spre deosebire de acestea, comu- 
https://biblioteca-digitala.ro 


POPULAŢIA ȘI AȘEZĂRILE 


FEMEI ZZAn-ni BĂRBAŢI . 
(7777777705503 (7777 
7//444414414414/74/74, 0 X747144//17/144 
(/4444444444444144441444415%5014474444714704444143) 
(7777777777 7050- ZA 
4£4444444414407444404400440 0 0070474447444414177 4) 
7//444414414144447804444044444100444441044444104444444448, 
7//4444/447444474444144414474441455590484441444444440410407 
1/44//444414441441444140044.44508488414.0841444141/ a 0 
////(4/4/441474444444444140056)4441444487084185Ă 
7/444444444414144404441418l00408009700.8879//44/2, 
19////4/444444444174414047,4401444140 4400070414 4407040044109444141444744114020 9 
197444444414441444444414444447144441440104444140044449/4401904 8080444414409 0794/419148411, 
0/////444444444/414404401444414411 3 Ă4444402447447740711401771417471 90411 


Mii 444744044464464400460049544444 0441604401940 809490844049490990914054949040944444009WI4Ă M; 
LU ri 


O —— 
WB3 211098 7 6 5u 3 34 5 6 78 9 10 11 12 13 4 


Fig. 13. — Piramida structurală. 


nele lipsite de asemenea unități economice, ca şi de căi de 
comunicaţie, sau cele care sînt situate la distanțe mari faţă 
de centrele industriale ale judeţului înregistrează scăderi uneori 
destul de accentuate (Sig, Valcău de Jos, Zalha). 

Structura populaţiei pe sexe şi grupe de vîrstă îşi găseşte ex- 
presia grafică în piramida structurală (fig. 13). Din analiza acesteia, 
ca şi a datelor ce au stat la baza întocmirii ei se desprind 
următoarele concluzii : femeile ocupă o poziţie uşor dominantă 
(52%, față de 48%, cît reprezintă bărbaţii), fenomen specific 
în aproape toate județele ţării. Pe medii, urbanul cuprinde 
49% bărbaţi faţă de 51% femei, iar ruralul 47%, şi, respectiv, 
53%, cu aceeaşi uşoară dominare a femeilor. 

În ceea ce priveşte grupele de vîrstă, cea de 0—14 ani 
reprezintă 20%, din totalul populaţiei ; grupa de 15—19 ani, 
54%; peste 60 ani, 18%, fapt care asigură forța de muncă 
atît în prezent, cât şi în viitor. 

Structura populaţiei active și pasive. Din totalul populaţiei 
judeţului Sălaj, 57%, sînt la vîrsta aptă pentru muncă. Popu- 77 

laţia activă a judeţului este de 143 000 de locuitori, din care 
92,1%, îşi desfășoară activitatea în sfera productivă, iar 7,9% 
în cea neproductivă. 

Din repartiţia populaţiei active pe principalele ramuri 
de activitate (industrie—construcţii, agricultură, alte domenii 
de activitate) şi pe unităţi administrative (fig. 14), se constată, 
ca o trăsătură generală, predominarea populației ocupate în 
agricultură. Cea din industrie—construcţii sau alte domenii de 
activitate (transporturi, comerț, învățămînt, cultură — artă 
etc.) deţine ponderi importante numai în cadrul oraşelor şi 
comunelor din bazinele carbonifere sau din culoarul Someşu- 
lui. Noile prefaceri în structura economică a județului se vor 
oglindi şi în repartiția populaţiei pe principalele ramuri de 
activitate, respectiv în creșterea procentuală a celei ocupate 
în industrie. 

Structura pe medii social-geografice (populaţia urbană şi 
rurală). La sfîrşitul anului 1969, populaţia urbană din judeţul 
Sălaj reprezenta un procent scăzut (19,7%), sub media pe 
țară (40,5%). Cu toate acestea, față de anul 1930 s-a înregis- 
trat o creştere a populaţiei urbane cu peste 12%. Acest proces 
este explicat prin creșterea numărului de oraşe şi extinderea 
arealelor acestora (includeri de sate în mediul urban), prin 
sporul natural mai ridicat în oraşe, precum şi prin atragerea 
populaţiei tinere din mediul rural. 

Structura naţională. Alături de români, care dețin majori- 
tatea absolută (74,3%), în cadrul județului convieţuiese 
maghiari (24,3%), slovaci (0,8%), cehi, polonezi ete. (0,6%). 


Viaţa materială şi spirituală. Ca o reflectare a dezvoltării 
ascendente a economiei naţionale, viața materială şi spiri- 
tuală înregistrează indici de creştere calitativ superiori, care 
se reflectă în ridicarea nivelului de trai al populaţiei. Volumul 
mărfurilor vîndute relevă creșterea puterii de cumpărare, ca 
rezultat al sporiri continue a salariului real. Anual, valoarea 
mărturilor vîndute prin unităţile comerţului socialist din jude- 
țul Sălaj se ridică la peste 600 milioane lei. Dintre bunurile 
de tolosință îndelungată se vînd anual peste 400 de frigidere, 
500 de mașini de spălat, 1 500 de aparate de radio, 600 de 

televizoare ete. Numai în ultimii cinci ani au fost date în folo- 
sință la sate şi oraşe peste 150 de noi unități comerciale (fig. 
15). 

Un alt element esenţial al ridicării nivelului de trai îl 
constituie îmbunătățirea condiţiilor de locuit. Astfel, în peri- 
oada 1960—1968, din fondurile statului s-au construit peste 
700 de apartamente, iar din veniturile cetățenilor, 15 000 de 
case noi. De relevat faptul că numai într-o perioadă de 2 ani 
(1969 —1970) numărul apartamentelor date în folosinţă a cres- 
cut cu 1290 (fig. 16). 

În domeniul sănătăţii, îmbunătățirile sînt de asemenea 
evidente. Reţeaua sanitară cuprinde astăzi 6 spitale, 61 de 
circumscripții medicale, 5 policlinici, 40 de case de naştere, 
6 dispensare de întreprindere, 9 dispensare în mediul rural 
şi un dispensar modern în Zălau. Numărul cadrelor medii sani- 
tare a crescut în 1970, față de 1965, cu 60%, iar al medicilor 
cu peste 50%, astfel că revine un medic la 1 026 de locuitori. 

Electrificarea, indice expresiv al creşterii bunăstării popula- 
ției, a fost extinsă și în mediul rural. La sfîrşitul anului 1970 
existau 256 de sate electrificate, față de 19 cîte erau în 1960. 

Şcoala, ca factor important de cultură, are o veche tra- 
diție în Sălaj. Primele şcoli şi-au început activitatea cu peste 
300 de ani în urmă. În 1869 a luat fiinţă „Reuniunea învăţători- 
lor români sălăjeni”, în 1870 ,,Preparandia de stat pentru 
învățători”, iar în 1888 se înființează „Școala populară pentru 
fete”. Cu toată tradiţia bogată în domeniul învățămîntului 
şi abnegaţia corpului profesoral, şcoala burgheză se afla într-o 
situaţie înapoiată, prin lipsa unor localuri adecvate, a manuale- 
lor, a rechizitelor școlare etc. În perioada anului şcolar 1938/ 
1939, în cadrul județului existau 23 de grădinițe cu 1 135 de 
copii şi 27 de educatoare, 274 de şcoli cu 28 569 de elevi şi 
130 de cadre. didactice. Astăzi rețeaua de învățămînt din 
Sălaj cuprinde 203 unităţi preșcolare, 158 de unităţi școlare 
cu clasele I—IV, 167 de şcoli generale cu clasele I—VIII, 9 
licee teoretice, 3 licee de specialitate, un institut pedagogie de 
2 ani, 3 şcoli profesionale. Demne de menţionat sînt şi cele 
două clase speciale: de sport din cadrul Liceului pedagogic 
Zălau şi de muzică din cadrul Şcolii generale ,,Simion Băr- 

Fig. 15. — Magazin cu autoservire la Zălau (foto A. G6bl). 


] 
, 


nuţiu”” din Zălau. Pentru buna desfășurare a procesului in- 
structiv-educativ, numai în ultimii cinci ani au fost construite 
42 de şcoli, 95 de laboratoare, 52 de ateliere și 343 de săli 
de clasă noi (fig. 17). 

Activitatea din şcolile de diferite grade se concretizează 
și prin cele 5 reviste şcolare, 25 de muzee, 102 colţuri muzeis- 
tice, programele cultural-sportive etc. 

Fig. 16. — Blocuri noi la Zălau (foto A. G5bl). 


În judeţul Sălaj își desfăşoară activitatea 7 filiale ale 
societăţilor de ştiinţe (matematică, filologie, biologie, geogra-: 
fie, fizică, chimie și istorie) şi 2 cenacluri literare. În oraşul 
Zălau se găseşte sediul redacţiei ziarului „,„Năzuinţa””, care 

Fig. 17. — Cantina liceului agricol din Șimleu Silvaniei (foto A. G5bl). 


inserează în paginile sale principalele aspecte din viața politică, 

economică, culturală şi sportivă ce se desfăşoară în Sălaj. 
Răspîndirea cunoștințelor ştiinţifice şi de cultură gene- 

rală atit în mediul urban, cît şi în cel rural se realizează şi 

prin cele 193 de biblioteci, 179 de cămine culturale, 145 de 83 

Fig. 18. — Formaţia de fluierași din Buciumi (foto A. G5bl). 


cinematografe, la care în scurt timp se va adăuga localul casei 
de cultură a sindicatelor din Zălau. 
La viaţa spirituală a judeţului participă şi formaţiile 
corale sătești,. echipele de dansatori, formaţiile teatrale etc., 
unele cu vechi tradiţii (Sîncraiu Almașului, Buciumi etc.) 
(fig. 18). 

Numai în anul 1970 numărul participanţilor la manifestă- 
rile culturale s-a ridicat; la peste 1 300 000. În acelaşi an s-a 
înființat orchestra de muzică populară profesională ,,Meseşul”. 

Muzeul de istorie din Zălau, care adăpostește interesante 


piese descoperite pe teritoriul judeţului, întregeşte rețeaua 
unităților culturale. 


Aşezările 


Reţeaua de așezări a judeţului Sălaj este alcătuită din 4 
oraşe şi 281 de sate, din care 54 sînt centre de comună. 

Repartiția aşezărilor în cuprinsul judeţului este aproxima 
tiv uniformă, densitatea lor medie fiind de 0,07 localităţi/km2?, 
peste media pe ţară (0,06 localităţi/km?). Zonele cu cele me: 
mari densități se întîlnesc în culoarul Someșului, Depresiunea 
Almaş — Agrij şi Dealurile Simişna — Giîrbou, iar cele cu 
densități scăzute în regiunea de munte din sudul și sud-vestul 
judeţului. 


Localitățile urbane. Cele 4 oraşe ale județului — Zălau, 
Simleu Silvaniei, Cehu Silvaniei şi Jibou — fac parte din cate- 
goria oraşelor mici. Din punct de vedere genetic, rețeaua urbană 
este alcătuită din oraşe-tirguri (Zălau şi Șimleu Silvaniei), 
care inițial au avut cetăţi de pază ori au constituit puncte de 
schimb la răspîntia principalelor drumuri comerciale, şi din 
două orașe decretate ca atare pe baza antecedentelor rurale 
şi comerciale (Jibou şi Cehu Silvaniei). 

Zălau, reședința judeţului şi în același timp cel mai impor- 
tant oraș, este așezat pe valea cu acelaşi nume, la poalele de 
nord-vest ale Culmii Meseșului (fig. 19). Acesta include în 
limitele sale şi localitatea Stîna. Populaţia sa era în 1970 de 
circa 17 700 de locuitori. Comparativ cu anul 1956, se cons- 
tată o creştere lentă a populaţiei (4 306 locuitori), realizată, 
în special pe baza sporului natural. În ultimii doi ani, ca urmare 
a dezvoltării industriale a orașului, mișcarea migratorie parti- 
cipă tot mai mult la creşterea numerică a populaţiei. 

Primele menţiuni documentare cu privire la existenţa 
localităţii apar în lucrarea lui Anonymus (în jurul anului 900). 85 

Fig. 19. — Vedere panoramică asupra orașului Zălau (foto I. Petcu). 


După această dată oraşul este amintit în mai toate docu- 
mentele . vremii. Astfel, în 1370 i se acordă privilegiu de a 
ține tîrg anual, în 1542 obţine dreptul la autoguvernare, iar 
documentele din secolele XV—XVII vorbesc de puternica 
dezvoltare a meşteşșugurilor şi a breslelor din acest centru. 
Modernizarea oraşului Zălau începe abia în secolul al XIX-lea, 
cînd se pietruiese primele străzi şi drumuri. 

În etapa actuală, orașul Zălau are o industrie în plină 


“dezvoltare. Astfel, alături de ramurile de prelucrare a lemnului 


şi a materialelor de construcţie, din cadrul intreprinderilor 

locale şi cooperaţiei meşteşugăreşti, un rol important îl dețin 
intreprinderile metalurgice (Fabrica de robineţi) şi de produse 
ceramice (Fabrica de produse ceramice) nou create. În viito- 
rul apropiat, la zestrea industrială a oraşului se vor adăuga 
Fabrica de armături industriale şi Filatura de bumbac. 


Sub aspect edilitar, orașul dispune de o rețea de alimen- 
taţie cu apă în lungime de 13,2 km. În această direcţie s-a 
construit de curînd o conductă cu o lungime de 23,5 km, prin 
care se aduce apa din lunca Someșului, de la Jibou. 


Reţeaua de străzi este modernizată în proporţie de 50%. 
În oraş există 6 unităţi de învățămînt preşcolar, 5 şcoli gene- 
rale (1—IV), 3 şcoli generale de 10 ani, un liceu teoretic, un 
liceu pedagogic, un institut pedagogic de 2 ani, precum şi o 
şcoală profesională care aparține Ministerului Construcţiilor - 
de Maşini. 

Reţeaua de instituţii culturale dispuse de o casă de cul- 
tură, cinematograf, bibliotecă, un muzeu de istorie, la care 
se va adăuga casa de cultură a sindicatelor. 


Simleu Silvaniei cu cele trei sate aparținătoare (Bic, Cehei 
şi Pusta) are o populaţie de circa 13 000 de locuitori. Este al 
doilea oraş ca mărime din judeţ și este situat pe valea Crasnei, 
sub Măgura Șimleului. 


Ca localitate importantă datează din secolul al XVI-lea, 
cînd se construieşte aici cetatea Șimleului (fig. 20). Astăzi 
Șimleul este un oraș cu industrie locală și meşteșugărească al 
cărui profil este dat de industria de prelucrare a laptelui şi 
de Întreprinderea locală ,„Măgura”, specializată în prelucrarea 
lemnului și în materiale de construcţii. Orașul dispune de grădi- 
nițe pentru copii, școli de toate gradele (3 şcoli generale, liceu. 
teoretic, liceu agricol, liceu economic, școală profesională și 
o şcoală specială), o casă de cultură şi un cinematograf. Situat 
într-o regiune cu bogate resurse agricole, orașului i se deschid 
frumoase perspective în ceea ce privește dezvoltarea economică, 
în special în ramura industriei alimentare. 


Cehu Silvaniei a fost localitate rurală pînă în 1968, cînd 
a fost declarat oraș. împreună cu cele 4 sate (Horoatu Cehu- 
lui, Motiş, Nadiş şi Ulciug) are o populaţie de peste 8000 87 

Fig. 20. — Cetatea medievală din Șimleu Silvaniei (foto F. Deak). 


de locuitori. Industria este reprezentată prin numeroasele 
secţii ale Întreprinderii locale „Silvania” şi ale cooperaţiei 
88 meșteșugărești. 

Jibou este cel mai mic oraş al judeţului (circa 7 800 de 
locuitori) şi este inclus în rețeaua urbană tot din 1968. În 
limitele sale cuprinde 4 sate : Cuceu, Husia, Rona şi Var. Este 
un nod principal de căi de comunicaţie, feroviare şi rutiere. 
Unităţile economice sînt reprezentate prin Întreprinderea 
locală „,Sălăjana””, Cooperativa meşteșugărească, Complexul 
de morărit etc. Demne de menţionat în acest sens sînt băile 
locale cu calități terapeutice şi curative, grădina botanică cu 
numeroase şi variate specii floristice, ca şi muzeul etnografic 
amplasat în clădirea şcolii generale de 10 ani. 

Funcţional, aşezările urbane din judeţul Sălaj se încadrează 
în : oraşe cu funcţii mixte și de serviciu, unde agricultura scade 
ca pondere, în raport cu industria (Zălau și Șimleu Silvaniei) ; 
oraşe cu funcţii de transport (Jibou); orașe cu funcţii domi- 
nant agricole (Cehu Silvaniei). 


Localităţi rurale. Conform împărțirii administrative din 
1968, judeţul Sălaj are 281 de sate (8 aparţin orașelor) grupate 
în 54 de comune. Așezările rurale din Sălaj se caracterizează 
printr-o mare diversitate în ceea ce priveşte numărul locuitori- 
lor, funcţia, structura şi textura lor. După mărimea lor pot 
fi grupate în mai multe categorii: 

a) aşezări sub 500 de locuitori (33,8% din totalul satelor) 
răspîndite pe întreg teritoriul județului; 

b) aşezări cu o populaţie între 501 şi 750 de locuitori 
(18,5%), majoritatea sate, în afara cîtorva care, prin poziţia 
lor favorabilă faţă de căile de comunicaţie rutiere sau feroviare, 
au devenit centre de comună (Sălățig 619 locuitori, Hereclean 
613 locuitori, Fildu de Jos 525 locuitori etc.); 

c) aşezări cu o populaţie între 751 şi 1000 de locuitori 
(22%); 

d) aşezări mari, cu o populaţie între 1001 și 2 000 de 
locuitori, mai frecvente în depresiunile Șimleu, Almaş — Agrij, 
Guruslău şi în culoarul Someșului (23%); 

e) aşezări de peste 2 000 de locuitori (2,7%), în general 
cu aceeaşi răspîndire ca şi cele din categoria precedentă, care 
îndeplinesc funcția administrativă de centre de comună, avînd 
potenţial economic ridicat (Sărmășag 4 533 de locuitori, Nuşta-. 89 

lău 3 397 de locuitori, Crasna 4 481 de locuitori, Chieşd 2 567 
de locuitori, Bobota 2 095 de locuitori etc.). 

Cele 54 de comune, după numărul de locuitori se grupează 
astfel : 27 cu o populaţie cuprinsă între 2 000 şi 4 000 de locui- 
tori; 23 comune între 4 000 şi 6 000 de locuitori; 4 comune 
depășesc cifra de 6 000 de locuitori (Crasna, Sărmășag, Nuşfa- 
lău și Hida). 

Numărul de sate ce intră în componenţa comunelor variază 
în limite largi, de la 3 (Camăr, Chieşd etc.) pînă la 13 sate 
(Ileanda). În medie, unei comune îi revin aproximativ 5 sate, 
ceea, ce reflectă faptul că cele mai multe sate sînt mici, ca urmare 
a condițiilor fizico-geografice şi social-politice. 

După modul de utilizare a terenurilor, în cuprinsul Săla- 
jului se întîlnesc sate cu caracter agricol (Camăr, Horoatu 
Crasnei, Valcău de Jos etc.), zootehnic (Cizer, Fildu de Jos 
etc.), forestier (Lozna) şi mixt (Halmășd, Sîg, Sinmihaiu Alma- 
şului etc.). 

Pe baza structurii profesionale a populaţiei, a modului 
de utilizare a terenurilor și a potenţialului economic, în limi- 
tele județului se disting mai multe tipuri funcționale de așezări 
rurale : 

— Așezările rurale agricole propriu-zise în care populaţia 
ocupată în agricultură depăşeşte 90%. Acestea cuprind toate 
categoriile de sate, fiind răspîndite pe întreg cuprinsul județu- 
lui. Potenţialul de bază al acestor aşezări este cel agricol, cele- 
lalte surse de venituri avînd un rol secundar. În satele mari, 
potenţialul demografic şi de servire este, de asemenea, ridicat 
(Giurtelecu Șimleului, Năpradea, Boghiş, Pericei etc.). 

— Așezările rurale cu funcţii mixte (agricole şi de cazare) 
constituie cea de-a doua categorie, în care populaţia ocupată 
în activitățile neagricole deţine pînă la 25%. Ele sînt răspîn- 
dite în culoarul Someșului (Letca, Cliţ, Băbeni etc.), depresiu- 
nile Almaș — Agrij (Gîlgău Almașului, Almașu etc.), Guruslău 
(Aluniș, Inău, Cheud etc.), Zălau (Cimpia, Sălăjeni) şi în 
bazinul mijlociu al Crasnei (Bobota, Derşida etc.). Potenţialul 


„economic al acestora este ridicat; (în special cel agricol), com- 


plementat şi de cel de servire, făcînd excepţie aşezările mici 
(Borza, Aluniș, Cubleşu), unde predomină potenţialul agricol. 

Funcţia de cazare a acestor așezări se explică prin tradiţia 
în minerit, păstrată de populaţia unor sate din zonele amin- 
tite. 

— Așezările agrar-industriale se caracterizează prin pon- 
derea populaţiei ocupate în industrie (25—30%), prin poten- 
ţialul economic şi de servire ridicat. Sînt răspîndite în regiu- 
nile de exploatare a cărbunelui şi a minereurilor nemetalifere 
(Surduc, Cristolţel, Cuciulat, Marca, Ip, Chieşd etc.). 

— Așezările industrial-agrare, puţine ca număr, includ 
localități a căror populație ocupată în industrie este de circa 
40% (Sărmășag). 

— ultimă categorie o formează așezările agricole cu 
funcţie complementară baln“::.., legată de amenajarea, în 
scopuri terapeutice, a izvoarelor minerale de pe raza lor (Bizuşa 
-Băi, Zăuan-Băi, Meseșenii de Sus, Zalnoc, Chieşd, Valea Pomi- 
lor). 

După cum este firesc, funcţia economică se exprimă prin 
forma pe care a căpătat-o aşezarea, în strinsă dependență de 
factorii geografici, de posibilităţile de transport şi de exploa- 
tarea terenurilor agricole. Pe întreg cuprinsul judeţului Sălaj 
predomină așezările cu o structură adunată, avînd o formă 
mai mult sau mai puțin geometrizată (Nuştalău, Băbeni, 
Crasna etc.). Situate de obicei la intersecţia principalelor dru- 
muri, unele aşezări au o formă tentaculară, ca rezultat al dez- 
voltării vetrei pe direcţia drumurilor de acces (Buciumi, Gir- 
bou, Măerişte, Lompirt etc.), sau chiar alungită, cînd sint situate 
de-a lungul drumurilor (Romita, Poarta Sălajului, Dre.gu etc.). 

În zona de contact cu Munţii Plopișului apare fenomenul 
de răsfirare a unei părţi din vatra satului, orientată spre poala 
muntoasă (Preoteasa, Sig, Plopiș etc.), sau chiar de răsfirare pro- 
priu-zisă (Tusa). 

Privite în ansamblu, aşezările rurale, alături de cele ur- 
bane, cu populaţia lor, cu funcţiile economice şi dotările social- 
culturale se încadrează armonios în peisajul geografice umani- 
zat al Sălajului. Ele oglindesc trăsăturile specifice ale unui 
judeţ în plină dezvoltare. Un număr relativ restrîns de așezări 
oferă posibilități slabe de dezvoltare şi, respectiv, de urbani- 
zare, ceea ce va impune dezafectarea lor prin transplantarea 91 

populaţiei în centrele învecinate, favorizate din acest punct 
de vedere. Ne gîndim de exemplu la satele: Huta, Pădureni, 
'Părmure, Măleni etc. 


ECONOMIA 
JUDEŢULUI 


Dezvoltarea economică a Sălajului, ca de altfel a tuturor 
regiunilor geografice din țara noastră, este rezultatul/succe- 
siunilor progresive ale formațiunilor social-economice. 


Condiţiile istorice, s sociale și naturale din Sălaj au favori- 
zat apariția unor aşezări stabile cu funcții militare şi economice 
încă din timpul romanilor (Buciumi, Românași, Romita, Moi- 
grad etc.). În epoca feudală pe lîngă agricultură, care constituia, 
ocupaţia de bază a populaţiei, apar meșteşugurile (cojocăritul, 
postăvăritul, lemnăritul, croitoritul etc.), care au contribuit 
în mare măsură la dezvoltarea schimburilor. În epoca capita- 
listă, Sălajul era. o regiune agricolă cu o reţea de drumuri 
slab dezvoltată, iar industria era reprezentată doar prin extrac- 
ţia cărburslui şi exploatarea materialelor de construcţie. 

Actul naționalizării găsește Sălajul cu o industrie aproape 
inexistentă. Agricultura, deşi cu caracter extensiv, avea rolul 
dominant în economia judeţului. Această situaţie a avut reper- 
cusiuni în etapele ulterioare de dezvoltare economică a Sălaju- 
lui, în sensul că agricultura constituie şi azi ramura economică 
principală. Poziţia periferică pe care a avut-o Sălajul în cadrul 
fostelor regiuni Cluj, Maramureş și Crişana a contribuit într-o 
măsură mai restrînsă la dezvoltarea unor ramuri ale industriei. 

Înscriindu-se în contextul general de dezvoltare economică, 
noua împărțire administrativă (1968) a pus bazele valorificării 
multilaterale a resurselor materiale şi umane, diversificarea, 

economiei, precum şi repartiția rațională a obiectivelor econo- 
mice din această parte a ţării. Dovada elocventă o constituie 
dinamica, producţiei industriale din ultimii doi ani (peste media 
pe ţară) şi volumul de investiţii prevăzut pentru perioada, 
1971—1975, de circa patru ori mai mare față de cel din peri- 
oada 1966—1970. Din volumul de investiţii prevăzut pentru 
actualul cincinal, aproximativ 55% revin industriei, fapt ce 
va duce la schimbarea raportului existent între agricultura, 
şi industria Sălajului. 


Industria 


În economia Sălajului, industria ocupă locul secund. 
Investiţiile din ultimii cinci ani au făcut ca ponderea ei să 
crească din ce în ce mai mult în economia județului. Producţia 
industrială globală a anului 1970 a fost cu 81,2% mai mare 
decît; cea a anului 1965. De asemenea, ritmul mediu de dezvol- 
tare din aceeaşi perioadă (16,2%) este mult peste media pe 
ţară. Ponderi însemnate înregistrează : industria energetică 
(182 %), prelucrarea metalelor (150%), industria pielăriei şi 
încălțămintei (105%), industria materialelor de construcţii 
(102%) etc. La realizarea producției industriale globale a anu- 
lui 1970, un aport important şi-au adus industria alimentară 
(39%), exploatarea şi prelucrarea lemnului (20%) şi extracția 
cărbunelui (18%). 

Din totalul producţiei industriale, sectorul socialist deține 
peste 99%, faţă de numai 69,5%, cît reprezenta în 1950. În 
cadrul acestuia, industriei republicane îi reveneau 46%, indus- 
triei locale 41%, iar celei cooperatiste 13%. 

Realizările obţinute în domeniul industriei au fost posi- 
bile prin lărgirea şi modernizarea unor secţii ale industriei 
locale şi prin darea în folosință, parțială sau totală, a unor 
noi obiective de interes republican sau local. 

Toate aceste prefaceri au dus la sporirea volumului de 
mărfuri, îmbunătăţirea calității acestora şi, implicit, la afir- 93 

marea unor subramuri ale industriei sălăjene pe plan intern 
şi extern. 

Industria judeţului era reprezentată, la sfîrşitul anului 
1970, prin 8 întreprinderi, din care 3 republicane, 5 locale, 


“precum și 4 subunități care aparțin combinatelor miniere din 


Cluj şi Oradea (fig. 21). La acestea se adaugă şi secţiile 
cooperației meșteșugărești cu centre la Zălau, Șimleu Silvaniei, 
Cehu Silvaniei, Jibou etc. 

Volumul de investiții prevăzut pentru perioada 1971 —1975 
va permite creşterea producţiei globale industriale de 3,2 ori 
faţă de cea a anului 1970. La stirșitul cincinalului, industria 
va deţine peste 1/3 din economia Sălajului. 


Industria energetică. În ceea ce priveşte resursele energe- 
tice, județul Sălaj dispune, aşa cum s-a mai spus, de impor- 
tante zăcăminte de cărbune brun şi lignit. Rezervele de cărbune 
brun sînt cantonate în complexul oligocen şi aquitanian din 
bazinul Almașului. Dispus în benzi ce variază între 0,20 şi 
1,20 m, cărbunele brun se exploatează la Surduc şi Cristolţel. 
Rezervele de lignit sînt cantonate în depozitele pliocene din 
bazinele Sărmășag—Chieşd şi Ip. Dintre centrele de extracție 
cel mai important este Sărmăşagul, care dă peste 80% din 
producţia de cărbune a județului. Exploatările din acest bazin 
au început în 1906. Cărbunele este dispus în 21 de strate ce 
variază ca grosime între 0,25 şi 3 m. 

Producţia de cărbune a crescut de la an la an, ajungînd 
în 1970 la circa 965 000 tone (fig. 22). Ca urmare ponderea 
acestei subramuri la producţia industrială a anului 1970 a fost 
de 8 ori mai mare față de anul 1965. Cărbunele extras se utili- 
zează la termocentralele de la Oradea şi Craiova, în transpor- 
turile feroviare sau la încălzit. | 

Sursa de energie electrică a judeţului Sălaj o constituie 
rețeaua energetică naţională. Un rol important în distribuţia 
curentului electric îl are noua staţie de transformare de 110 kW 
din Zălau (fig. 23). 

Resursele hidroenergetice din Sălaj sînt reduse. Face 
excepție Someşul, al cărui potenţial hidroenergetice urmează 


„să fie valorificat în perioada 1975—1980. 

Fig. 21. — Harta geogratico-economică : 


1, Agricultura : a, tipuri agricole: 7, 'agricol-zootehnie ; 2, morărit; B, băuturi alcoolice; 0, compleză 66 
zootehnic-agricol; 3, zootehnic-pastoral; b, variante agri- industriale. III. Bogăţii ale subsolului: 7, Ț 
cole : 1, pomicolă ; 2, viticolă; 2, pomi-viticolă, II. Industria : ilă; 3, bazin carbonifer ; 4, andezit; 5, mioaşi t 
1, de prelucrare a metalelor; 2, materiale de construcţii; 3, 7, eips; 8, argilă; 9, balastiere; 10, izvoare E 
de prelucrare a lemnului; 4, textilă; 5, alimentară (M ş 

Fig. 22. — Evoluţia producţiei de căr- & 
E bune (mii tone). MII 

Industria de prelucrare a metalelor. Participă cu circa 6% 
la realizarea producţiei industriale a judeţului. Ea este repre- 
zentată prin secţiile mecanice existente în cadrul industriei 
locale şi a cooperaţiei meşteşugărești din Zălau, Șimleu Silva- 
niei, Cehu Silvaniei şi Jibou. În 1969 a fost dată în folosință 
Fabrica de robineţi din Zălau, iar în 1972 va intra în funcțiune 
Fabrica de armături metalice, care va produce circa 12 500 t 
armături industriale din fontă și oţel, contribuind astfel la 
creșterea producției industriale a judeţului (fig. 24). 


Industria materialelor de construcţii. Marile construcţii nece- 
sare dezvoltării diferitelor domenii ale vieţii social-economice şi 
culturale din Sălaj solicită o dezvoltare corespunzătoare a pro- 
ducției materialelor de construcţii. 


Existenţa unei bogate şi variate baze de materii prime 
(calcare, argile, nisip, gresii, tufuri etc.), tradiţia în anumite 95 

Fig. 23. — Staţia de transformare de 110/20/15 kW din Zălau 
(foto A. G65bl). 

Fig. 24. — Interior Fabrica de robineţi din Zălau (foto A. G65bl). 


subramuri, precum şi posibilitățile lesnicioase de exploatare şi 
transport asigură dezvoltarea acestei ramuri industriale. Astfel, 
dinamica producției din perioada 1966 —1970 relevă o creştere 


cu 102%. Ponderea ei la producţia globală industrială a anului 
1970 a fost de circa 9%. 97 

Eatracţia materialelor de construcţii. Alcătuirea geologică 
variată şi condiţiile orografice ale Sălajului oferă posibilitatea 
exploatării, în condiţii avantajoase, a rocilor folosite în cons- 
trucții. Dintre acestea, o importanţă deosebită o prezintă calca- 
rele, exploatate îndeosebi în culoarul Someșului (Cuciulat, 
Letca, Răstoci, Glod etc.) şi izolat în restul judeţului (Prodă- 
nești). Ele prezintă pe lîngă o importanţă locală şi una naţio- 
nală. Astfel, calcarele exploatate la Cuciulat, prin calitățile 
lor deosebite, sînt utilizate ca fondanţi la Combinatele siderur- 
gice de la Hunedoara şi Galaţi şi ca materie primă complemen- 
tară în procesul de producție al Uzinelor clorosodice de la Ocna 
Mureş şi Combinatul chimie Govora. 

Tot din seria rocilor sedimentare se exploatează argilele, 
care sînt utilizate în industria ceramicii brute. Ele sînt răspîn- 
dite pe aproape întreg cuprinsul județului, centrele mai impor- 
tante de exploatare fiind situate în apropierea fabricilor de 
cărămidă (Zălau, Șimleu Silvaniei, Nuşfalău, Surduc etc.). 

Nisipurile şi pietrişurile sînt extrase din balastierele de la 
Someş-Odorhei, Băbeni, Var etc. 

Importante rezerve de nisipuri cuarţifere şi caolinoase, 
necesare industriei sticlăriei şi porţelanului, se găsesc în peri- 
metrul localităţilor Jibou, Surduc și Băbeni. 

Alabastrul, o varietate de gips, întîlnit în perimetrul loca- 
lităţilor Stana, Cioemani şi Turbuţa, prezintă de asemenea o 
importanță deosebită, rezervele fiind estimate la aproximativ 
110 milioane tone. El se exploatează la Stana şi este utilizat 
la Fabrica de ipsos de la Aghireș (judeţul Cluj). 

Tutul dacitic şi gresia sint exploatate deocamdată pe plan 
local în culoarul Someșului, Măgura Chilioarei şi culoarul 
Zălau— Jibou. 

Din seria rocilor cristaline şi eruptive se exploatează 
andezitul la Moigrad, iar micaşistul la Marca. 

Industria prelucrătoare a materialelor de construcţii. Este 
reprezentată prin subramura ceramicii brute şi are vechi tra- 
diţii în Sălaj. Ea este localiztă în : Zălau, Șimleu Silvaniei, 


Nuştfalău, Surduc, Crasna, Benesat etc. Producţia de cărămizi 


şi blocuri ceramice (echivalent volumetric cărămizi ceramice 

normale) a fost în 1970 de circa 44 milioane bucăţi, de peste 
8 ori mai mare decît în 1960 şi, respectiv, de 2,5 ori decât în 1965. 

În anul 1970 a fost dată în folosinţă noua Fabrică de pro- 
duse ceramice din Zălau, în primă etapă cu o capacitate de 30 
milioane cărămizi de diferite profile. În următorii ani ea îşi 
va dubla capacitatea şi va mai produce 18 milioane ţigle şi 
21 000 m? fişii cu goluri. Alături de unităţile amintite, ea va 
contribui la asigurarea cerințelor interne de cărămizi, ţigle și 
alte produse destinate construcţiilor. 


Industria de exploatare și preluerare a lemnului. Teritoriul 
județului Sălaj a fost în trecut o regiune puternic împădurită, 
fapt atestat de documentele istorice, de toponimicul „silvania”, 
ca şi de predominanța solurilor silvestre. Trecerea la agricul- 
tura extensivă, precum şi exploatarea nerațională a pădurilor 
(sfîrşitul secolului XIX și începutul secolului XX) au dus la 
restringerea patrimoniului forestier. 

Astăzi, pădurile reprezintă 24,4% din suprafaţa județului, 
adică 94 054 ha. Dintre esenţele lemnoase predomină stejarul 
(45,5%) şi fagul (23,4%), restul fiind deţinut de cer, gîrniță 
şi conifere (31,1%). 

Pădurile ocupă suprafeţe importante în Culmea Meseşului, 
Munţii Plopişului, Dealurile Simişna— Gîrbou şi Masivul Dealul 
Mare— Prisaca. În restul judeţului ele au un caracter insular. 

Fondul forestier al judeţului este administrat de cinci ocoale 
silvice : Zălau şi Jibou în partea centrală şi cea sudică; Şim- 
leu Silvaniei în regiunea vestică ; Cehu Silvaniei în zona nordică ; 
Ileanda în partea estică a judeţului. 

Anual se exploatează circa 100 000 m? masă lemnoasă 
din principalele parchete situate în Culmea Meseșului, Munţii 
Plopișului şi Dealurile Simişna— Gîrbou. Din masa lemnoasă, o 
parte se prelucrează în cadrul atelierelor cooperației meşteșu- 
gărești sau în secţiile întreprinderilor locale (,,Steaua Roșie”, 
Zălau, „„Măgura”, Șimleu Silvaniei, „Silvania””, Cehu Silvaniei 
şi „Sălăjana”, Jibou), iar alta ia drumul marilor combinate 
de industrializare a lemnului de la Dej şi Gherla (judeţul Cluj). 

Industria de exploatare şi prelucrare a lemnului deţine 
20%, din producţia industrială a judeţului. În secţiile între- 

prinderilor locale şi meșteșugărești se produc binale, scaune, 
mobilă, care este solicitată la export. 

Dinamica producţiei în industria lemnului din. perioada 
1966 —1970 relevă o creştere de 45,4%. Prin darea în folosinţă 
a unei noi fabrici de mobilă la Zălau (1975) se va lărgi şi mai 
mult baza de prelucrare a lemnului din Sălaj. De asemenea, 
exploatarea rațională a masei lemnoase și împăduririle și 
reîmpăduririle ce se vor efectua în perioada 1971—1975 (câte 
750—950 ha anual) vor duce la sporirea fondului forestier. 


Industria bunurilor de larg consum. Reprezentată prin 
cele două subramuri (uşoară şi alimentară), ea participa în 
anul 1970 cu circa 47% la producţia industrială a Sălajului. 
Alături de tradiţiile existente, o importanţă deosebită în dez- 
voltarea acestei industrii a avut-o baza de materii prime agri- 
cole. 

Industria ușoară este dezvoltată în cadrul secţiilor indus- 
triei locale şi  cooperației meșteșugărești, cu principalele 
subramuri ale pielăriei și încălțămintei şi tricotajelor de lină 
cu centrul la Cehu Silvaniei, a cărui primă producţie datează 
din 1965. În curind urmează să fie dată în folosință o Fila- 
tură de bumbac la Zălau, care va produce peste 4 000 t fire 
semipieptănate şi cardate. 

Industria alimentară, cu baza de materii prime asigurată, 
constituie una dintre subramurile importante ale industriei 
sălăjene. Astfel, în 1970 ea deţinea circa 85% din producţia 
bunurilor de larg consum şi 39% din producţia globală indus- 
trială a judeţului Sălaj. În ultimii ani, alături de vechile între- 
prinderi au apărut secţii şi întreprinderi noi, care au dus la 
diversificarea produselor alimentare şi la creşterea calităţii 
acestora (Distileria de produse spirtoase Zălau, Brutăria mo- 
dernă din Zălau etc.) (fig. 25). Ca urmare firească, numeroase 
produse sînt solicitate de piaţa internă şi cea externă. Dina- 
mica producției din perioada 1966—1970 relevă o creştere cu 
33,1%, faţă de 1965. 

Industria morăritului şi paniticaţiei. 
Este reprezentată prin 21 de mori, unele de mare capacitate 
(Zălau, Jibou, Șimleu Silvaniei, Cehu Silvaniei, Crasna etc.) 

Fig. 25. — O nouă secţie la Întreprinderea de industrializare a 
laptelui din Șimleu Silvaniei (foto A. G65bl). 


şi numeroase centre de panificaţie existente în cele 4 oraşe, 
precum şi în majoritatea centrelor de comună (Sărmășag, Hida, 
Crasna etc.). Baza de materii prime este asigurată printr-o 
producţie medie anuală de circa 90 000 t cereale boabe, din 
care porumbul şi griîul dețin peste 92%. 
Industria cărnii. Ocupă un loc important în 
industria alimentară, din cadrul judeţului. Producţia indus- 101 

trială obţinută în centrele de tăiere din judeţ a ajuns în 1970 
la, circa 1 000 t carne. 

Industria laptelui şi a produselor lac- 
tate. Îşi are asigurată baza de materii prime prin cantitatea 
medie de 650 000 hl lapte obţinută în cele trei sectoare agri- 
cole din judeţ. Principalele centre de la Șimleu Silvaniei, Zălau, 
Cehu Silvaniei, Jibou etc. au prelucrat industrial 14 000 hl 
lapte, 637 t de brînzeturi şi 723 t de unt. În vederea măririi 
capacităţii de producţie a întreprinderii de industrializare a 
laptelui din Șimleu Silvaniei, a fost dat în folosință un con- 
gelator de unt. 

Industria de prelucrare a fructelor. 
Aceasta este legată în special de centrele pomicole şi viticole 
situate în partea centrală şi cea vestică ale județului. Ea își are asi- 
gurată baza de materie primă prin cele 11 000 ha livezi şi 
3700 ha viță de vie. Centrele de valorificare, depozitare şi 
conservare se găsesc la Zălau, Jibou, Cehu Silvaniei, Șimleu 
Silvaniei şi Surduc. Din cantitatea de fructe recoltate o parte 
iau drumul exportului, iar alta cel al pieţelor de desfacere din 
judeţele limitrofe (Cluj, Bihor). 

Industria alcoolului şi a băuturilor 
alcoolice. Este o ramură cu vechi tradiţii, bazată pe 
ponderea numerică a prunilor (89%) din totalul pomilor fructi- 
feri. Centrele de vinificație se găsesc la Zălau, Șimleu Silvaniei, 
Borla etc., iar de distilerii la Crişeni, Crasna, Zălau, Cehu Sil- 
vaniei, Buciumi, Nuşfalău ete. Dintre realizările din ultimii 
ani se pot aminti distileria pentru rachiuri şi centrul de vinifi- 
caţie şi depozitare de la Zălau. 


Industria meșteșugărească. Este concentrată în cele patru 
oraşe ale judeţului, fiind reprezentată prin patru unități cu 
94 de secţii cu diferite profile. Ea deţine circa 14% din pro- 
ducţia industrială globală a judeţului, avînd un rol important 
în completarea necesarului de produse destinate populaţiei. 
Se mai adaugă produsele meşteșugăreşti realizate în atelierele 
necooperativizate şi cele din cadrul C.A.P. (Var, Cristur, Valea 
Pomilor). 

Repartiția principalelor obiective industriale din judeţul 
Sălaj nu permite conturarea unor zone industriale propriu- 
zise, ci numai a unor centre industriale în dezvoltare. Acestea sînt 
situate în regiunea centrală şi cea vestică ale județului (Zălau, 
Jibou, Surduc, Șimleu Silvaniei, Sărmășag) şi utilizează forţa 
de muncă, resursele solului şi subsolului din această parte a 
țării. 


Agricultura 


Caracterizare generală. Ramura principală a economiei 
o constituie agricultura, care găseşte condiţii naturale favora- 
bile în cadrul judeţului Sălaj. Cu toate acestea, relaţiile de pro- 
ducţie din trecut au constituit o frînă în dezvoltarea ei. În 
perioada antebelică, excesiva fărîmițare a terenurilor agri- 
cole, agrotehnica înapoiată, lipsa unei preocupări în vederea, 
îmbunătăţirii continue a raselor de animale etc. au constituit 
astfel cauzele obținerii unor producţii vegetale şi animale scă- 
zute. 

Din suprafața arabilă a judeţului, cultura cerealelor deţi- 
nea ponderea cea mai însemnată, pe cînd plantele industriale 
erau cultivate pe suprafeţe foarte restrînse. Creșterea animale- 
lor, deși cuprindea un efectiv relativ numeros, nu era dezvol- 
tată pe măsura posibilităților locale. 

În anii construcţiei socialiste, agricultura Sălajului a 
cunoscut; profunde transformări, prin reorganizarea generală, 
restructurarea şi îmbunătăţirea formelor de proprietate, asi- 
gurarea unei baze tehnico-materiale corespunzătoare etc. (fig. 
26). 

Întreprinderea agricolă de stat din Zălau deţine 9 810 ha 
teren agricol, adică 3,9% din suprafața agricolă a judeţului. 
În cadrul ei există 14 ferme specializate în diferite ramuri 
de activitate, care sînt situate în principalele zone agricole 
(Hida, Jibou, Crasna, Panic etc.). 

Sectorul cooperatist deține 181 402 ha din suprafața agri- 
colă a județului, adică 72,9%. EL este reprezentat prin 99 103 

Fig. 26. — Un aspect din mecanizarea agriculturii în 
Guruslău (foto A. G65bl). 

C.A.P., care grupează 72 600 de familii, a căror proprietate 


obştească se ridică la peste 280 milioane lei. 


Analiza datelor statistice relevă că din suprafața agricolă 
a județului (248 922 ha) sectorul cooperatist şi de stat deţin 
96,7%, iar restul de 3,3%, revin celui particular (tabelul nr. 1). 


Tabelul nr. 1 


Structura terenului agricol pe forme de propietate în anul 1969* 








Suprafaţa 
agricolă 
(ha %) 
Judeţul Sălaj — 
total 248 992 
100,0 
Unităţi agricole 
de stat 59 161 
23,8 
din care : L.A.S. 9 810 
3,9 


Cooperative a- 
gricole de pro-|[181 402 





























i Vii şi | Livezi şi 
Arabil Păşuni Fineţe | pepiniere | pepiniere 
viticole | pomicole 

(ha %) (ha%) | (ha%) (ha % (ha %) 

| 

134 168 65 057 31 679 3 984 13 034 
100,0 100,0 100,0 100,0 100,0 

5 337 51 408 937 213 1 266 
4,0 |] 77,8 3,0 5,4 9,7 

4 903 2 629 812 213 1 253 
3,7 4,0 | 2,6 5,4 9,6 

123 846 14 003 28 414 3 686 11453 
ducţie 72,9 92,3 21,2 89,7 92,5 87,9 

din care : în 23 971 16 860 879 1 945 2 692 1 595 

folosința mem- 

brilor C.A.P. 9,6 12,6 1,3 6,1 67,6 12,2 

Gospodăriile a- 8 359 4 985 646 2 328 85 315 
gricole indivi- 3,3 3,7 1,0 7,3 2,1 2,4 


duale 


* După Anuarui statistic al Republicii Socialiste România, 1970. 


Baza tehnico-materială a agriculturii din Sălaj era repre- 
zentată, în 1969, prin 1 125 de tractoare, 1 088 de pluguri pen- 
tru tractor, 198 de cultivatoare mecanice, 730 de semănători 

mecanice, 334 de combine pentru păioase etc., revenind astfel 
119 ha teren arabil la un tractor. Numărul tractoarelor şi com- 
binelor care lucrau pe ogoarele județului în 1970 era de 1;, 
respectiv 2,2 ori mai mare decît în 1965. Din totalul parcu- 
lui de maşini agricole şi tractoare, majoritatea sînt în dotarea 
I.M.A. Zălau cu 16 S.M.A. 

Paralel cu procesul de mecanizare s-au aplicat; şi metode 
agrotehnice. Numai în 1970 agricultura judeţului a folosit de 
aproape 2 ori mai multe îngrășăminte chimice decît în 1965. 

Pentru redarea de noi terenuri agriculturii şi sporirii pro- 
ducţiei la hectar s-au efectuat și lucrări de îmbunătăţiri fun- 
ciare. Astfel, au fost amenajate noi suprafețe pentru irigaţii 
(1 350 ha) şi s-au efectuat lucrări de combatere a eroziunii 
solului (8 000 ha), de îndiguiri și desecări (1000 ha). Cele 
mai întinse terenuri amenajate pentru irigații sînt situate de-a 
lungul Someșului, Barcăului şi Crasnei. 

În ultimii ani au fost luate noi măsuri organizatorice prin 
crearea asociaţiilor intercooperatiste care au menirea să ducă 
la concentrarea, specializarea și valorificarea judicioasă a pro- 
ducției şi terenurilor agricole. 


Modul de îolosință a terenului şi repartiţia geografică a 
acestuia. În judeţul Sălaj, terenurile agricole ocupau în 1969 
aproximativ 248 992 ha, adică 64,6%, din suprafaţa sa, valoare 
ce depășește media pe ţară (63%). 

Structura suprafeţei agricole, după modul de folosinţă, se 
prezintă în felul următor: terenuri arabile 53,9%, păşuni 
26,1%, fîîneţe 12,8%, livezi şi pepiniere pomicole 5,2%, vii şi 
pepiniere viticole 2%. 

Cele mai întinse suprafeţe arabile se întîlnesc în Platforma 
Sălăjană și în Depresiunea Guruslăului, unde ocupă peste 60%, 
din terenurile agricole (Măeriște 62%, Ip, 68%, Camăr 75%, 
Carastelec 72 %). Ponderea terenurilor arabile scade spre sudul 
şi estul județului, ajungînd în zona de munte la sub 40%, 
iar în Platforma Someșană sudică şi nordică între 45 şi 55%, 
cu excepția culoarului Someşului, unde se menţine între 55 şi 
60%. 

Păşu nile și fineţele ocupă suprafeţe însemnate în Culmea 
Meseșului, Munţii Plopişului, Dealurile Simişna — Giîrbou (între 
40 şi 55 % din suprafața agricolă) ; frecvenţa lor scade spre vest, 
în Platforma Sălăjană, unde reprezintă sub 30% din terenul 
agricol (Camăr 16%, Carastelec 20%, Ip 24%, Nuştalău 26%). 

Livezile de pomi fructiferi sînt răspîndite pe întreg cuprin- 
sul judeţului. Cele mai însemnate suprafeţe se întîlnesc în 
depresiunile Șimleu, Zălau şi Almaş — Agrij (Valcău de Jos 
6%, Plopiș 7%, Horoatu Crasnei 8%, Buciumi 9%, Agrij 10%, 
Halmăşd 12%). 

Suprafeţele cultivate cu viţă de vie au ponderi mai reduse 
în comparaţie cu celelalte categorii de folosință, frecvența lor 
fiind mai mare în Depresiunea Șimleu (Şimleu Silvaniei 9%, 
Samșud 6%, Bocșa 5%). 

Pădurile deţin 24,4% din suprafața județului şi sînt con- 
centrate în regiunea de munte: Dealurile Simişna — Giîrbou 
şi Masivul Dealul Mare — Prisaca. 


Alte terenuri, în care se includ suprafețele construite, 
rețeaua de drumuri şi căi ferate, stîncăriile, mlaștinile etc., 
dețin 11% din suprafața județului. 


Culturile de cîmp. Condiţiile pedoclimatice din judeţul 
Sălaj, cu excepția regiunii de munte, sînt favorabile unei game 
variate de culturi. Cele mai răspîndite sînt cerealele pentru 
boabe, după care urmează plantele de nutreţ, apoi cartofii şi 
legumele. Pe suprafețe restrînse se cultivă plantele textile, 
plantele uleioase etc. (tabelul nr. 2). 


În ceea ce priveşte raportul dintre principalele culturi, 
se constată creşteri substanţiale, față de anul 1965, la cultura 
plantelor de nutreţ şi textile (de la 15,2% în 1965 la 22,3% 
în 1969, respectiv de la 0,8% la 2%). Extinderea suprafeţe- 
lor cultivate cu plante furajere a fost condiţionată de necesita- 
tea complementării bazei furajere, îndeosebi în partea vestică 
şi cea nord-vestică ale judeţului. 

Cerealele pentru boabe. Acestea ocupau în 1969 o supra- 
faţă de circa 87 100 ha, adică 65 %, din totalul terenurilor arabile. 
Ponderi mai importante deţin porumbul (31,2 %) şi grîul (28,2%), 

Tabelul nr. 2 
Suprafaţa cultivată şi producţia agricolă vegetală în anii 1965 și 1969* 





















































Anul 1965 Anul 1969 
din 
din su- pro- supra- supra pro 
suprafaţa | prafaţa i faţa i. 
cultivată dinpţia tața culti- al 
vată (tone) 
(ha) 9%) (tone) (ha) __| (%) 
Suprafaţa cultivată 131 413 100,0 — 131 608 | 100,0 — 
Cereale pentru boabe 93 188 70,9 [108 578 | 87166 66,2 [101 386 
din care : griu 40 861 43,8 | 46151 | 37859 43,4 | 36 764 
secară 2 569 2,7 2 791 933 1,0 1 056 
orz-orzoai- 
că 2 012 2,1 3 366 3 394 3,8 5 186 
ovăz 3 248 3,5 | 2865 3145 3,6 2 851 
porumb 44 498 47,9 | 53405 | 41835 48,2 | 55 429 
Leguminoase pentru 
boabe 866 0,6 858 723 0,6 490 
Plante textile 1 098 0,8 2 948 2 537 2,0 3 487 
din care : in pentru 
fuior 591 5,4 1511 2 154 84,8 2 590 
Plante uleioase 5 132 3,9 1 802 1172 0,9 366 
Plante pentru alte in- 
dustrializări 1 891 1,4 — 1 703 1,3 == 
Cartofi, legume, pepeni 9 517 7-9 — 8 845 6,7 Sia 
Plante de nutreţ 19 721 15,2 — 29 462 22,3 = 





* După Anuarul statistic al Republicii Socialiste România, 1970. 

Fig. 27. — Culturi de porumb în Depresiunea Șimleu (foto P. Idu). 
urmează apoi orzul şi orzoaica (2,6%), ovăzul (2,3%) şi secara 
(0,7%). 

Cultura griului ocupa în 1969 aproximativ 
31 800 ha, ceea ce reprezintă 28% din suprafața cultivată. 
Deţine ponderi mai ridicate (între 35 şi 40%) în vestul Depre- 
siunii Șimleu şi în bazinul mijlociu al Agrijului (Cizer, Băni- 
şor, Meseșenii de Jos, Fildu de Jos etc.). Aceleaşi ponderi, 
dar cu o repartiție sporadică, se înregistrează în Depresiunea 
Guruslău, culoarul Someşului şi în Platforma Sălăjană. 

Culturile de porumb ocupau în anul 1969 
circa 41800 ha, adică 31% din suprafața cultivată. 
Ele sînt răspîndite pe întreg cuprinsul judeţului, însă 
predomină în Depresiunea Guruslău (Guruslău, Someş-Odorhei, 
Benesat), culoarul Someșului (Băbeni, Letca, Rus etc.), Plat- 
forma Sălăjană marginală (Bobota, Măeriște) şi în vestul 
Depresiunii Şimleu (Ip, Marca, Valcău de Jos) (fig. 27). 

Producţia medie la hectar a crescut în cincinalul precedent 
cu 14% față de aceea a anului 1965. 

Celelalte cereale se cultivă pe suprafețe mult mai restrînse. 
Astfel, orzul, ovăzul şi secara dețineau în anul 1969 circa 
5,71% din suprafața arabilă, adică 7 400 ha. Comparativ cu 
anul 1965, se constată o ușoară creştere a suprafețelor culti- 
vate cu orz şi orzoaică şi o scădere a celor cultivate cu secară 
şi ovăz, în favoarea altor culturi (porumb, plante de nutreţ). 

Leguminoasele pentru boabe se cultivau în 1969 pe o 
suprafață de peste 700 ha, ceea ce reprezenta 0,6% din totalul 
suprafeţelor cultivate. În cadrul acestora, mazărea deţine cele 
mai importante suprafețe (338 ha), după care urmează fasolea, 
(118 ha) etc. Ele se cultivă fie în ogor propriu, fie intercalate 
cu alte culturi. Producţia de leguminoase pentru boabe este 
destinată consumului intern, iar unele cantităţi sînt livrate 
fabricii de conserve „,1l Iunie” din Dej. 

Plantele industriale. În general, acestea au fost slab repre- 
zentate în trecut. Astăzi, ocupă suprafeţe din ce în ce mai 
importante. În anul 1969 ele deţineau circa 4%, din supra- 
faţa arabilă a judeţului. În ultimii ani s-au produs schimbări 
în structura plantelor industriale. Astfel, suprafețele ocupate 
cu floarea-soarelui au scăzut de la 4 572 ha în 1965 la numai 
10 ha în 1969, în timp ce suprafeţele ocupate cu in pentru 
ulei au crescut de la 500 ha în 1965 la 1097 ha în 1969. 
În aceeaşi perioadă s-a înregistrat şi o creştere de circa patru 
ori a suprafeţelor ocupate cu in pentru fuior. 

Dintre plantele industriale, inul pentru fuior deţine 1,6% 
din suprafața cultivată a judeţului, sfecla de zahăr 0,9% şi 
inul pentru ulei 0,8%. 

Inul pentru fuior reprezintă principala plantă 
textilă din judeţ. Se cultivă pe o suprafaţă de 2 154 ha (1969), 
adică 84,8% din suprafaţa ocupată cu plante textile, resţul 
de 15,2%, fiind deţinut de cînepă. Principalele zone de cultură 
a inului pentru fuior sînt situate în Depresiunea Silvaniei, 
Dealurile Simişna — Gîrbou şi Dealurile Ciceului. 

Sfecla de zahăr ocupă 1% din totalul suprafeţei 
arabile, cu o pondere mai ridicată în comunele situate în apro- 


-pierea sau de-a lungul căilor de comunicaţie din culoarul 

Someșului (Surduc 3%, Băbeni 3,1%), depresiunile Guruslău 
(Năpradea 2%, Someş-Odorhei 2,6%), Șimleu (Crasna 2%, 
Nușfalău, 2,6%) şi Zălau (Crișeni 2%) și valea Almașului 
(Dragu 2%, Zimbor 2%). 

Sfecla de zahăr recoltată este trimisă pentru prelucrare 
la fabricile de zahăr de la Luduş şi Oradea. 


Cartofii şi legumele. În 1969 acestea ocupau o suprafaţă 
de 8845 ha, adică 6,5% din totalul suprafeţei arabile. Cea 
mai mare pondere o are cartotul (67%). Cultivat pe o 
suprafață de 5 881 ha, el găseşte condiţii pedoclimatice pro- 
pice în Sălaj, ocupînd 4,4% din totalul suprafeței cultivate. 
Răspîndirea lui este legată de prezența solurilor aluvionare 
(culoarul Someșului: Surduc 15%, Băbeni 5%) şi de îrec- 
venţa solurilor mai grele (soluri silvestre, brune, brune gălbui, 
podzolice) din depresiunile Almaş — Agrij (Hida 5%, Cuză- 
plac 6%, Siînmihaiu Almașului 6%), Zălau (Hereclean 7%, 
Crişeni 7%) şi sud-vestul Depresiunii Șimleu (Valcău de Jos 
8%, Sig 6%, Cizer 6%). 

Cultura legumelor găseşte, de asemenea, con- 
diții optime de dezvoltare în judeţul Sălaj, îndeosebi pe solu- 
rile aluviale din luncile principalelor rîuri. Suprafeţele ocupate 
de legume dețineau în anul 1969 circa 2,7% din suprafaţa 
cultivată. Faţă de anul 1960 se constată o creştere a supra- 
fețelor cultivate cu legume de aproximativ 3 ori. 

Suprafeţe importante destinate acestor culturi se înre- 
gistrează în Depresiunea Crasnei (Crasna 9%, Vîrşolț 6%, 
Pericei 6%, Şimleu 5%) şi culoarul Someşului (Lozna 4%, 
Gilgău 3%, Ileanda 2%). 

Principalele legume şi zarzavaturi cultivate în 1969 au 
fost ceapa (636 ha), varza (432 ha), pătlăgelele roşii (275 ha) 
şi rădăcinoasele comestibile (216 ha). 

Producțiile medii la hectar au crescut în cincinalul trecut, 
faţă de cele din anul 1965, cu 8% la cartofi și cu 45 % la legume. 

În condiţiile agriculturii cooperatiste şi a cerinţelor mereu 
crescînde ale populației s-au întreprins acţiuni de extindere 
treptată a suprafeţelor ocupate cu legume timpurii și de orga- 
nizare a producţiei lor în solarii şi răsadniţe (Zăuan, Jibou, 
Surduc, Uileac etc.) (fig. 28). 111 

Fig. 28. — Solarii la C.A.P. Uileac (foto A. G5bl). 


Pomicultura. Pomicultura este o ramură a agriculturii 
cu vechi tradiții pe meleagurile sălăjene. Relieful colinar și 
condiţiile climatice prielnice au favorizat dezvoltarea ei. La 
sfîrşitul anului 1969 suprafeţele ocupate cu livezi şi pepiniere 
pomicole însumau 13 034 ha, adică 5,2%, din totalul suprafeței 
agricole. 

Pe specii, în structura pomiculturii județului predomină 
prunul, care în 1969 deţinea circa 73% din numărul total al 
pomilor fructiferi. El este răspîndit pe întreg cuprinsul județu- 
lui şi în special în zona comunelor Halmăşd, Agrij, Buciumi, 
Plopiş etc. 

Producția medie de prune a județului reprezintă circa 5% 
din cea a ţării. Ea este destinată mai ales pentru fabricarea 
renumitei „ţuici de Zălau”, apoi a magiunului şi a fructe- 
lor uscate. 

Mărul deţine aproximativ 12 %, din numărul total al pomi- 
lor fructiferi, fiind mai răspîndit în valea Agrijului şi în Depre- 
siunea Silvaniei. Producţia de mere obținută în anul 1969 a 
fost de circa 11 000 t, ceea ce reprezintă 3% din producţia 
totală a ţării. 

În număr mai redus se întîlnesc şi alți pomi fructiferi 
cum sînt: cireșul şi vişinul (87 000), nucul (75 000), părul 
(58 000) şi caisul (13 000), 

De menţionat livezile de piersici din perimetrul localităţii 
Șimleu, unde condiţiile microclimatice specifice au permis 
extinderea acestora pînă la circa 450 m altitudine. În majori- 
tate, producţia de piersici datorită calității deosebite este desti- 
nată exportului. 


Viticultura. Repartiția geografică a viței de vie pe unităţi 
naturale nu permite conturarea unor zone viticole propriu- 
zise. Frecvența acestei culturi pe unități administrative (în 
cadrul terenului agricol) a dus la delimitarea cîtorva centre 
mai importante : Șimleu Silvaniei (9%), Samșud (6%), Sărmă- 
şag (5%), Bocşa (5%), Năpradea (4%). Din totalul de 3 894 ha, 
vii și pepiniere viticole, 3 732 ha sînt vii pe rod, din care 
842 ha sînt altoite şi 2890 ha hibrizi. 

Producţia de struguri (9 161 t) este destinată consumului 
populaţiei și centrelor de vinificaţie din judeţ. Dintre vinurile 
obținute, se remarcă cele din Șimleu prin calitatea lor superi- 
oară. 


Creșterea animalelor. Este o ramură importantă a econo- 
miei agricole. Întinsele suprafețe cu pășuni și fineţe naturale, 
la care se adaugă plantele cultivate pentru nutreţ, asigură baza 
furajeră necesară creșterii animalelor. În anul 1969 pășunile 
şi fîneţele ocupau 96 700 ha (65 000 ha, respectiv 31 700 ha), 
reprezentînd 38,8% din suprafața agricolă sau 1/4 din supra- 
fața judeţului. Repartiția acestora în cuprinsul Sălajului a, 
permis conturarea a trei zone: prima, în care pășunile și 
fîneţele dețin peste 50% din suprafaţa agricolă, corespunde 
regiunii de munte ; a doua include Platforma Someșană sudică 
şi nordică, unde ponderea deținută este între 40 şi 50%; a 113 

treia se suprapune Platformei Sălăjene şi deţine 25—40% 
din totalul suprafeţei agricole. 

Condiţiile naturale din Sălaj oferă posibilităţi prielnice 
pentru creşterea diferitelor specii de animale. În mod deosebit 
se remarcă creşterea bovinelor, ovinelor şi porcinelor, răspîn- 
dite pe întreg cuprinsul judeţului, însă cu ponderi diferite pe 
categoriile de gospodării (tabelul nr. 3). 


Tabelul nr. 3 
Numărul animalelor, pe categorii de unităţi, la începutul anului 1970 (în mii capete)* 


» Bovine Porcine Ovine 
, Caba- 
vaci scroafe oi şi | line 
total | și bi-| total | de | total | icare| total 
voliţe prăsilă 
Judeţul Sălaj — total 107,9 | 46,8 | 88,7 6,8 [274,7 |260,1 7,9 
Unităţi agricole de stat 3,8 0,9 9,2 0,8 | 17,8 8,8 0,7 
din care: L.A.S. 3,0 0,9 8,6 0,7 | 17,7 8,8 0,3 
Cooperative agricole de pro- 
ducţie 40,9 | 14,3 4,3 1,2 [110,5 | 68,9 5,3 
Gospodării personale ale mem- 
brilor C.A.P. 57,3 | 28,1 | 68,8 4,4 11381 [114,6 0,8 
Gospodării agricole individua- 
ale 5,9 3,0 7,0 0,4 8,3 6,8 11 


* După Anuarul statistic al Republicii Socialiste România, 1970. 


Efectivele de animale, la începutul anului 1970, erau de 
107 900 de bovine, 274 000 de ovine, 88 700 de porcine şi 7 900 
de cabaline. 

Creșterea bovinelor constituie principala subramură a zoo- 
tehniei. Densitatea medie de 46,5 capete la 100 ha teren agri- 
col, mult superioară mediei pe ţară (35,5%), situează Sălajul 
pe locul patru printre judeţele țării. 

Densităţi mai mari de bovine, între 50 şi 75 de capete la 
100 ha teren agricol, se întîlnesc în vestul Platformei Sălăjene 
marginale (Camăr, Marca), depresiunile Crasna (Crasna, Peri- 
cei, Vîrşolț), Sălaj (Sălăţig) şi Guruslău (Năpradea, Someş- 
Odorhei, Benesat), bazinul inferior şi cel superior ale Agrijului 
(Creaca, Românași), Platforma Chioarului (Letca) şi partea 
nordică a Dealurilor Simişna — Gîrbou (Cristolţ, Gilgău). 

Rasa predominantă este Bălțata românească, alături de 
care se întîlnesc izolat şi alte rase ca Pinzgau şi Siementhal. 


Bovinele participă cu 61%, la realizarea producţiei de carne 
a judeţului, urmînd ca la sfîrşitul cincinalului 1971 — 1975 
ponderea lor să ajungă la circa 76%. 

Există posibilităţi şi condiţii favorabile de creştere a efec- 
tivului de bovine (mai ales a vacilor şi junincilor), care pînă la 
sfîrşitul actualului cincinal va ajunge la circa 131 000 de capete. 
Realizarea acestor deziderate este posibilă prin concentrarea 
şi specializarea producţiei în unităţi mari, organizarea ştiin- 
țifică a producţiei şi a muncii etc. Astfel, pe lingă realizările 
actuale, se va construi complexul de îngrășare a tineretului 
taurin de la Nușşfalău şi se vor organiza, în cadrul asociaţiilor 
intrecooperatiste, complexele de creștere a vacilor cu lapte şi 
de îngrăşare a tineretului taurin de la Crasna, Zălau, Meseşenii 
de Jos, Pericei, Dragu etc. 


Creșterea ovinelor este, de asemenea, favorizată de con- 
diţiile naturale prielnice păstoritului. Densitatea medie a ovine- 
lor la 100 ha teren agricol este de 123,5 capete (peste media 
pe ţară care este de 101,4 capete la 100 ha teren agricol), 
Sălajul ocupînd locul 6 între judeţele ţării. 

Densităţi peste media judeţului se întîlnesc în Depresiu- 
nea Almaș — Agrij (Bălan, Sînmihaiu Almașului), Dealurile 
Simișna — Girbou (Gîrbou, Cristolț, Zalha) şi Piemontul Sălă- 
jan (Chieşd, Bobota). 

Alături de rasele pure (merinos de Transilvania, ţigaie, 
țureană) se întîlnesc şi metiși. Rasa ţurcană găseşte cele mai 
favorabile condiţii de creştere. În prezent se acordă o atenţie 


..._.. 


asigurării asistenţei zooveterinare şi a unei baze furajere variate. 115 

S-a efectuat un studiu zootehnic de perspectivă în care 
s-a prevăzut o zonare a creşterii ovinelor pe rase: merinosul 
în 6 mierozone (Cehu Silvaniei, Jibou, Sărmășag, Zălau, Şim- 
leu Silvaniei, Marca); țigaia în patru microzone (Sinmihaiu 
Almaşului, Băbeni, Gîrbou, Halmășd) ; ţureana în patru micro- 
zone (Crasna, Almaş, Ileanda, Valcău de Jos). 

În direcţia creşterii numărului de ovine şi a sporirii pro- 
ducţiei de carne şi lînă, în actualul cincinal se vor crea com- 
plexele intercooperatiste de la Almaş (5 000 de capete), Girbou 
(5 000 de capete) şi Ileanda (5 000 de capete). În aceeaşi peri- 
oadă complexul intercooperatist de la Uileac îşi va mări capa- 
citatea de la 5 000 de capete la 10 000 de capete. 

Creşterea porcinelor este, de asemenea, dezvoltată în jude- 
țul Sălaj. Densitatea medie de 66,L capete la 100 ha teren 
arabil depăşeşte media pe ţară (61,1 capete). Densităţi superi- 
oare mediei pe judeţ se înregistrează în Piemontul Sălăjan, 
depresiunile Crasna, Zălau și Guruslău şi culoarul Someşului, 
unde apar frecvent densități între 70 şi 100 de capete la 100 ha 
teren arabil (Sărmășag, Camăr, Crasna, Hereclean, Năpradea, 
Jibou, Surduc). În aceste regiuni, densităţile mari se explică 
prin condiţiile favorabile de asigurare a hranei, necesitățile 
de consum ale populaţiei etc. 

Dintre rase, predomină Marele alb pentru carne şi Bazna 
pentru producţia mixtă de carne și grăsime. 


CĂILE DE COMUNICAȚIE 
ȘI TRANSPORTURILE 


Cu mult înainte de cucerirea Daciei de către romani, în 
Transilvania exista o rețea de drumuri bine cunoscută, care 
urmărea traseul principalelor văi (Someş, Mureş, Olt). 

O dată cu ocupaţia romană, se execută importante lucrări 
de amenajare a rețelei rutiere. Principalele castre de la Bologa, 
Buciumi, Românași, Romita, Moigrad (Porolissum) şi Tihău 
erau unite prin drumuri, ce aveau un caracter convergent, 
spre vestitul Napoca (Cluj). 

Existenţa acestei rețele de drumuri impunea și întreține- 
rea lor în bune condiţii, astfel că pe vremea lui Marc Aureliu 
se repară şoseaua dintre Porolissum și Napoca, iar Maximiu 
Tracul reface drumul dintre Bologa şi Almașul Mare (Al. 
Cebuc şi C. Mocanu, 1967). 

Prin căderea Imperiului roman de apus, fostele drumuri 
nemaifiind întreținute se ruinează, iar altele noi se constru- 
iese numai către sfîrşitul secolului al XVII-lea. 

În aceste condiţii transporturile au decăzut şi o dată cu 
ele şi tehnica rutieră, căile de comunicaţie fiind lăsate la voia 
întîimplării, fenomen caracteristice pentru întreaga epocă feu- 
dală. 

Capitalismul nu aduce nimic deosebit în ceea ce privește 
starea drumurilor din Transilvania, care se mențineau în. aceeași 
jalnică înfăţişare. Abia către sfîrșitul secolului al XIX-lea încep 
reamenajările şi construcţiile de noi drumuri şi căi ferate. 

Este suficient să amintim că în 1944, din lungimea totală 
a drumurilor judeţene de 54 500 km, doar 28 500 km erau dru- 
muri pietruite, 25 955 km drumuri naturale din pămint şi 
numai 45 km erau prevăzute cu pavaje. 

Astăzi judeţul Sălaj dispune de o importantă reţea de 
drumuri, căi ferate şi de telecomunicaţii. 

Căile rutiere. Acestea totalizează 1 471 km, din care peste 
95 km drumuri naționale, 90 km drumuri modernizate şi 161 km 
şosele cu îmbrăcăminte asfaltică uşoară. 


Drumul naţional Dej — Baia Mare, ce traversează nord— 
estul Sălajului pe o distanţă de 35 km, facilitează legături rapide 
cu judeţele Cluj și Maramureș. 
Drumul naţional Cluj — Zălau — Satu Mare, în între- 
gime modernizat pe teritoriul Sălajului, este cea mai impor- 
tantă arteră de comunicaţie a acestuia. Prin ramificaţiile sale 
se asigură legături cu aproape toate zonele din judeţ. Astfel, 
din Zimbor, prin Cuzăplac, se face legătura cu Aghireşul sau 117 

cu Huedinul. Din Sinmihaiu Almașului, prin Hida, se poate 
ajunge la Cluj şi Jibou. 

Existenţa unor noduri rutiere oferă posibilitatea ca în 
limitele județului să se desfăşoare o circulație rapidă, directă 
şi economică. 

Pe drumul naţional ce uneşte cele două centre adminis- 
trative județene — Cluj şi Zălau — se află un prim nod rutier, 
Românași de unde pornesc mai multe drumuri. 

Astfel, pe o şosea modernizată ce străbate valea Agrijului 
se ajunge la Jibou. Din Românași, prin Agrij, Buciumi, şi 
Ciucea se face legătura cu şoseaua națională Cluj — Oradea. 

Cel de-al doilea nod rutier îl constituie Jiboul, care face 
legătura cu Cehu Silvaniei și Baia Mare prin Benesat, iar cu 
Dejul prin Răstoci pe drumul naţional 1 C. În viitor, traficul 
rutier pe această arteră se va intensifica, o dată cu moderniza- 
rea întregului traseu şi cu darea în exploatare a noului pod de 
la, Ciocmani — Surduc, care va înlocui total traversarea Some- 
şului cu bacul din acelaşi punct. Tot din Jibou, prin Surduc, 
Girbou și Bobiîlna se face legătura directă cu Dejul pe o şosea 
modernizată în mare parte. 


Al treilea nod rutier din cadrul judeţului se află la Cri- 
şeni — Zălau, punct de unde pornesc radiar drumuri spre Cehu 
Silvaniei prin Dobrin; spre Sărmășag prin Bocşa; spre Șim- 
leu Silvaniei prin Vîrşolţ ; spre Cluj prin Sînmihaiu Almașului ; 
spre Jibou prin Mirșid. 

Toate şoselele amintite, cu excepţia celei către Cehu Sil- 
vaniei, sînt în întregime modernizate în limitele judeţului. În 
ceea ce priveşte drumurile comunale, acestea sînt în mare 
parte pietruite. 

La o analiză atentă a reţelei rutiere din cadrul judeţului 
se remarcă o repartiție uniformă a acestaia, în care legătura 
dintre două localități se poate face pe cel puțin două rute, 
diferența de lungime dintre ele nedepăşind ordinul zecilor de 
km. 

Cele două autobaze din Zălau şi Şimleu Silvaniei, ce au un 
pare de peste 300 de autobuze, autocamioane şi autobascu- 
lante, asigură transportul de călători şi de mărfuri (aproxima- 
tiv 2 800 000 t anual). 

Căile ferate. În. cadrul judeţului, căile ferate au o lungime 
de 194 km, ceea ce reprezintă o densitate medie de 50,4 km/ 
1 000 km? depăşind media pe ţară (46,4 km/1 000 km?). 

Primele căi ferate de pe teritoriul Sălajului s-au construit 
în anul 1887 cînd s-au inaugurat liniile Carei—Zălau şi Sărmă- 
şag — Șimleu Silvaniei. În 1890 se dă în exploatare linia Dej — 
Zălau, iar în 1899 linia Baia Mare — Jibou. 

O caracteristică a județului este aceea că rețeaua de căi 
ferate s-a dezvoltat numai în jumătatea nordică, avînd ca 
principal nod feroviar Jiboul. 

Poșta şi telecomunicaţiile. Acestea dispun de 100 de uni- 
tăți P.T.T.R. cu 57 de servicii telefonice, care deservesc peste 
1200 de abonaţi. 

În anul 1970, la Zălau s-a dat în folosință o nouă centrală 
telefonică automată cu 1 000 de numere, care satisface în între- 
gime cerințele populaţiei și ale întreprinderilor industriale. În 
ceea ce priveşte centrele de radioficare, acestea deservesc peste 
3 500 de abonaţi atît din mediul urban, cât şi din cel rural. 


OBIECTIVELE 
TURISTICE 





Prin frumuseţea şi particularitățile naturale, elementele 
etnografice, folclorice şi nenumăratele obiective de ordin isto- 
ric, arheologic și cultural, județul Sălaj dispune de un preţios 
potenţial turistic. Din Culmea Meseşului pînă în valea Someșu- 
lui sau din Munţii Plopişului pînă în valea Crasnei, vizitatorul 
este atras și încîntat de numeroasele obiective turistice, care 
îi oferă, pe lîngă utilul cunoaşterii, şi momente de recreere. 
Ținînd seamă de cerințele fenomenului turistic contempo- 
ran, gradul de valorificare a potenţialului turistic din Sălaj 
este relativ scăzut. 119 

Repartiția geografică a principalelor localităţi şi puncte 
de interes turistic, precum şi posibilităţile de acces la acestea 
nu permit conturarea unor zone turistice propriu-zise. Ca 
urmare, în prezentarea potențialului turistic se ţine seamă de 
trăsăturile naturale şi de activitatea umană, specifice celor 
două mari trepte de relief (munte şi deal). 

Regiunea de munte, prin altitudinea redusă şi drumurile 
care o străbat (DN 1 F şi trei drumuri judeţene pietruite) asi- 
gură o circulaţie ușoară, favorabilă cuprinderii ei în sfera turis- 
mului. Potenţialul turistic este parţial valorificat în Culmea 
Meseşului prin cabana Meseș, braseria Brădet şi motelul ,Popa- 
sul romanilor” (fig. 29). 

Venind dinspre Cluj, pe DN 1 F, la km 81 se desprinde 
spre dreapta, drumul spre cabana Meseș, aflată la o distanţă 
de 1,5 km. Ea este amplasată la 450 m altitudine şi dispune 
de lumină electrică, apă curentă şi legătură telefonică cu Zălaul, 
de care o despart numai 6 km. Cabana este folosită ca tabără, 
pentru pionieri și şcolari, existînd însă posibilitatea găzduirii 
turiștilor. 

De la cabană pleacă două trasee turistice : primul, cu o 
durată de circa 1 1/2 oră, care urmăreşte spre nord-est vechiul 
drum roman, pe la Măgura Stinii (512 m), ajungind la Măgura 
Moigradului și masivele Pomăt şi Citera; aici pot fi văzute 
ruinele amfiteatrului roman al anticului Porolissum, capitala 
Daciei Porolissensis; al doilea traseu, de circa 2 1/2 ore, ur- 
mează drumul roman spre sud-vest, peste virful Cărbunari 
(618 m) pînă la virful Osoiul (835 m), de unde coboară la 
păile de interes local de la Meseşenii de Sus, indicate pentru 
tratamentul afecţiunilor aparatului locomotor. 

Dintre particularitățile peisajului de munte, atrag atenţia 
în mod deosebit cheile Barcăului de la Tusa, Preoteasa, Sub- 
cetate, Marca şi întinsele poieni din Munţii Plopișului, zone 
ideale pentru odihnă şi recreere. 

Elementele etnografice şi folclorice completează valoa- 
rea turistică a acestei regiuni (inclusiv cea limitrofă). Merită 
să fie amintite frumoasele porţi sculptate în lemn şi piatră 

Fig. 29. — Motelul ,,Popasul romanilor” (foto A. G5bl). 


(Fildu de Sus (fig. 30), Buciumi etc.), costumele populare 
bogat ornamentate, cusăturile, ţesăturile şi broderiile de o 
mare bogăţie cromatică (Meseșenii de Sus (fig. 31), Agrij, 
Moigrad, Iaz, Plopiș, Buciumi (fig. 32), Şeredei etc.), dansul 
şi cântecul popular cu specific local (Meseşenii de Sus, muie- 
reasca din Şeredei, tulnicăresele din Buciumi). 

Fig. 31. — Port din Meseşenii de Sus (foto V. Mezei). 


Alături de elementele amintite, un interes turistic deose- 
bit îl are biserica de lemn din. Fildu de Sus (fig. 33), construită 
în 1727 de Petre din Chendremal și Niculaie din Agîrbiciu, 
asemănătoare” celor din Ţara Lăpuşului (județul Maramureș). 
De asemenea, amintim localitatea Buciumi, unde cercetările 
arheologice auj descoperit ruinele unui castru roman, al cărui 
Praetoriu se păstrează și astăzi. Dintre vechile obiceiuri din 
regiune, menţionăm ,,măsurișul oilor””, care are loc în fiecare 123 

Fig. 32. — Port din Buciumi (foto V. Mezei). 


primăvară în localitatea Pria şi este asemănător cu „sîmbra 
oilor” din Oaş. 

Regiunea de deal dispune de un potenţial turistic relativ 
bogat, care constă în elemente etnografice şi folclorice speci- 
fice, obiective istorice şi peisagistice. Repartiția lor permite 


- fixarea cîtorva trasee turistice, care urmăresc în general cursul 


Someșului, Almașului şi Crasnei. 

Fig. 33. — Biserica de lemn din Fildu de Sus (foto A. 
G5bl). 


Traseul din lungul Someşului, chiar pe valea acestuia, 
permite călătorului o deplasare lesnicioasă prin intermediul 
căii ferate Dej — Baia Mare şi DN 1 CO pînă la Răstoci, iar 
de aici pe drumul judeţean, parţial modernizat. 

Venind dinspre Dej pe DN 1 C, la Gilgău se desprinde spre 
dreapta un drum modernizat, care leagă culoarul Someșului 

de Depresiunea Lăpuşului (judeţul Maramureș), străbătînd o 
regiune pitorească, în care atenţia este atrasă de frumoasele 
chei ale Babei. 

Urmînd DN 1 C sau calea ferată, care merg paralel cu 
valea Someșului, prin Ileanda, se ajunge la staţiunea balneo- 
climaterică de interes local Bizușa-Băi, ale cărei izvoare mine- 
rale sînt asemănătoare cu cele de la Călimăneşti, fiind indicate 
în tratamentul afecțiunilor aparatului locomotor şi ale sistemu- 
lui nervos periferic. 

Părăsind Bizuşa-Băi, din DN 1 C se deschide o frumoasă 
panoramă a văii Someșului, cu îngustarea de la Răstoci. În 
continuare, şoseaua părăseşte valea Someşului, îndreptîndu-se 
spre ţinutul Chioarului din judeţul Maramureş. De la Răstoci, 
pe calea ferată sau pe drumul județean, prin Letea, Cuciulat 
şi Cioecmani, unde se face trecerea cu bacul, se ajunge la Jibou, 
principal nod feroviar şi rutier. Localitatea dispune de cîteva 
obiective, dintre care se pot aminti : grădina botanică, un mie 
muzeu etnografic şi un castel vechi de peste 100 de ani. La 
marginea vestică a orașului, în apropierea drumului judeţean 
care îl leagă cu Zălaul, sînt amplasate băile Jibou, indicate în 
cura internă, în afecțiunile hepatobiliare, gastrointestinale, 


boli de nutriţie, funcţionind în perioada iunie —septembrie. 


Traseul străbate, în continuare, larga depresiune a Gurus- 
lăului, iar după localitatea Benesat pitorescul defileu al Someşu- 
lui de la Ţicău, părăsind limitele judeţului. Bufetul umbrar, 
amenajat la intrarea în defileu, oferă călătorului posibilitatea 
unui scurt popas și vizitarea ruinelor unei cetăţi feudale (sec. 
XIV) din apropierea Cheudului. 

Din Benesat, prin Horoatu Cehului (cu o veche biserică 
de lemn), se ajunge, pe un drum modernizat, în Cehu Silvaniei 
punct de răscruce între Zălau şi Baia Mare. 

Traseul din lungul văii Almașului permite vizitarea cîtorva 
obiective. Accesul la acestea se face prin intermediul DN 1 F 
şi al drumurilor judeţene parțial modernizate (fig. 34). Dintre 
obiectivele mai importante amintim : ruinele cetăţii feudale 
din apropierea Almașului; bisericile din lemn de la Zimbor 
şi Sînmihaiu Almașului; poiana Gorgana din apropierea loca- 

lităţii Poarta Sălajului, unde în fiecare primăvară, în jurul 
datei de 20 mai, are loc o frumoasă serbare cîmpenească; 
poiana cu narcise din apropierea localităţii Raciş; „Grădina 
Zmeilor” din perimetrul localităţii Gilgău Almașului, unde 
prăbuşirea conglomeratelor şi gresiilor miocene a generat un . 
microrelief specific. 

Traseul din lungul văii Crasna este accesibil prin interme- 
diul drumului judeţean, desprins la Ciucea (judeţul Cluj): din 
DN 1, pînă la localitatea Vîrşolţ, iar în continuare pe DN 1F. 

Dintre obiectivele turistice mai importante amintim ora- 
şul Șimleu și împrejurimi. Astfel, pe Măgura Șimleului apar 
din loc în loc pivnițele cu renumitul vin de Măgura, livezile 
de piersici şi meri rotaţi. Toamna, în septembrie, are loc serba- 
rea piersicilor. Popasul de la braseria ,,Brădet” (fig. 35), cu posi- 
bilităţi de cazare, oferă o frumoasă perspectivă a orașului. În 
oraș se pot vedea urmele cetăţii lui Sigismund Bathory (1597). 

Din Șimleu, urmînd DN 1 F şi calea ferată spre Carei, se 
poate vedea lacul de la Cehei, iar în continuare se străbat fru- 
moasele chei ale Crasnei, pînă la Uileac. Traseul străbate mai 
departe o regiune colinară, cu sate mari și frumoase, dintre 
care atrag atenţia Zalnocul şi Chieşdul (situate la circa 8—10 
km de șosea), prin izvoarele minerale sulfuroase. 

În afara obiectivelor situate de-a lungul traseelor amintite 
există alte puncte de interes turistic. 

Zălaul, de al cărui nume se leagă amintirea cîtorva per- 
sonalităţi ale culturii româneşti ca Simion Bărnuţiu 
şi Al. Papiu Ilarian, dispune de cîteva obiective turis- 
tice: Muzeul de istorie, cu trei secţii (istorie, artă populară 
şi artă plastică); biserica ortodoxă cu numeroase elemente de 
arhitectură brîncovenească ; casa din strada Crasnei nr. 45; 
care amintește anii de liceu petrecuţi în Zălau de marele poet 
Ady Endre (1892—1896) etc. 

Din Zălau se pot vizita localitatea Guruslău, intrată în 
istorie prin memorabila victorie repurtată de Mihai Viteazul 127 

Fig. 35. — Braseria ,,Brădet” din Șimleu Silvaniei (foto 

OBIECTIVELE TURISTICE 


asupra lui Sigismund Bathory ; Bocşa, unde se găsese mormin- 
tul şi bustul lui Simion Bărnuţiu; Valea Pomilor cu izvoare 
minerale sulfuroase etc. 


Ca urmare a activităţii creatoare depuse de toţi oamenii 
din judeţ, sub conducerea permanentă a Partidului Comunist 
Român, Sălajul de astăzi cunoaşte profunde transformări eco- 
nomice, edilitare şi social-culturale. Toate acestea vor duce la 
dezvoltarea continuă a economiei Sălajului, la creşterea pon- 
derii ei în cadrul economiei țării şi, implicit, la ridicarea nivelu- 
lui de trai al populaţiei. 

In 
EDITURA ACADEMIEI 
REPUBLICII SOCIALISTE 
ROMÂNIA, 
în cadrul colecției 
„JUDEȚELE PATRIEI” 
au apărut: 


9 Judeţul Cluj 

9 Judeţul Ilfov 

9 Judeţul Hunedoara 

9 Județul Vrancea 
| 9 Judeţul Gorj 

9 Judeţul Braşov 

9 Judeţul Buzău 

9 judeţul lalomița 
9 Judeţul Sibiu 


vor mai apărea: 


O Judeţul Bistriţa-Năsăud 
9 Judeţul Tulcea 

9 Judeţul Constanţa 

9 Judeţul lași 

9 Judeţul Bihor 

